
SIMON TEMPLAR ȘI CEAIUL MIRACOL 


întâmplarea a adunat, de la începutul acestei aventuri a 
Sfântului, o seamă de evenimente a căror coincidentă este 
surprinzătoare. Aceste evenimente cu deznodământ fericit, au 
dus la prinderea unei bande de răufăcători, care făcuse multe 
zile fripte lui Claude Eustace Teal, inspector principal la Scotland- 
Yard. 

Teal şedea la o masă într-un local modest, în faţa unei ceşti cu 
ceai. Scotland-Yard-ul era la câţiva paşi mai încolo. 

Inspectorul îşi băuse ceaiul şi citea un ziar. Faţa nu-i strălucea 
de mulţumire ca de obicei; mesteca puţin chewing-gum fără 
entuziasm şi ochii îi trădau stoicul efect ce-l făcea pentru a-şi 
înfrâna suferinţa. Făcea impresia unui vițel la poarta nouă. 

După puţin timp, puse ziarul pe masă şi râmase nemişcat, 
privind fix ceaşca de ceai. Era într-o duminică pe seară şi Teal 
era singurul client la acea oră. 

Uşa se deschise brusc şi inspectorul tresări. Desigur că Mr. 
William Kennedy, comisar la Scotland Yard, n-avea intenţia să 
aresteze pe cineva. 

— Ei bine, prietene! strigă el. Ce faci mutra aceasta? Ţi-a 
rămas vreun os în gât? Sau te gândeşti la Templar? 

Teal îl privi înciudat. Nu se aştepta ca Kennedy să-i umple 
până la ultima picătură cupa de amărăciune şi câteva clipe, arătă 
ca un biet animal care caută un colţ liniştit, unde să poată muri în 
pace. 

— Nu, răspunse el în cele din urmă, nu mă gândesc la Templar. 
Nu l-am văzut de câteva săptămâni. Nu ştiu ce mai învârteşte şi 
de altfel mi-e tot una. 

Kennedy surprins, ridică sprâncenele. 

— lartă-mă, spuse el, credeam... 

— Ce? Credeai? îl întrerupse Teal furios, uitând că se adresa 
unui superior. 


— Hm! Aşa, dar tot n-ai dat încă de urmele bandei de spioni pe 
care o cauţi de cincisprezece zile, făcu mai îmblânzit Kennedy. 

Teal dădu din umeri. Necazul lui era de natură pur personală: 
avea dureri groaznice de stomac. 

De câteva zile crizele se înrăutăţiseră şi polițistul se gândea cu 
spaimă la ora mesei. Chiar în acea zi, nu mâncase nimic la prânz, 
dar după amiază, pe la patru, pleznind de foame, inghitise pe 
nerăsuflate un brioş cu cremă şi acum suferea de dureri atroce. 

— Dă-mi un ceai! comandă Kennedy, chemând chelnârita. Adu- 
mi câteva brioşi şi deschide aparatul de radio. 

Teal auzind de brioşi, închise ochii cu o strâmbâturâ de 
dezgust. li venea s-o ia la goană, dar rămase țintuit locului, 
auzind anunţurile de publicitate transmise la radio. 

— ...acest ceai minunat, nu numai că face să inceteze durerile 
de stomac ci le vindecă pentru totdeauna. Primim zilnic sute de 
scrisori de la admiratorii acestui... 

— Cerule, suspină Teai, ce tot îndrugă acolo? 

— E Radio-Cavados, explică Kennedy. Duminica, acest post de 
emisiune, instalat pe continent, dă concerte vesele şi anunţuri 
publicitare, căci posturile engleze nu transmit în această zi decât 
muzică clasică. 

— „Ceaiul Miracol, urmă speaker-ul. Refineti acest nume: 
Ceaiul Miracol. II găsiţi la toate farmaciile sau la sediul Companiei 
Ceaiului Miracol, Victoria Street, 909, Londra. Cumpârati chiar 
astă seară un pachet de Ceai Miracol. Vom transmite acum un 
cântec al orchestrei ceaiului Miracol. 

— Ceaiul Miracol! bângui Teal. Ce înţeleg ei prin asta? Cum ar 
putea ceaiul acesta să vindece durerile de stomac? Şi... 

Uşa se deschise din nou, întrerupându-l. Inspectorul Peters, 
asistentul lui Kennedy, intră înăuntru şi se îndreptă spre acesta. 

— Omul nu era acolo, rosti el. 

— Nu-i nimic, răspunse Kennedy, ia loc. Lui Teal îi e rău de la 
stomac. 

Teal, roşu la față, se sculă. 

— Scuzaţi-mă. Trebuie să mă duc acasă. 

— Nu uita să-ţi cumperi un pachet cu Ceai; Miracol, glumi 
Kennedy. 

Inspectorul ieşi mânios din local şi se îndreptă spre Victoria 
Street, pentru a se duce acasă pe jos. Acest exerciţiu îi făcea 


bine. 

Se înserase. 

Fie că încă îi mai răsunau în urechi cuvintele speaker-ului, fie 
că se afla pe Victoria Street, Teal se opri înaintea unei farmacii, 
cu ochii fixati pe un afiş pe care nu-l observase niciodată până 
acum, deşi trecea zilnic prin faţa lui. 


SUFERIŢI DE STOMAC? 
luaţi 
CEAIUL MIRACOL 
2 şilingi pachetul 


Aruncă priviri furişe în dreapta şi în stânga, ca şi cum s-ar fi 
temut să nu fie surprins şi intră brusc înăuntru. Un tânăr în halat 
alb îl privi întrebător. 

— Un pachet de Ceai Miracol, murmură Teal, ca şi cum ar fi 
cerut vreun drog interzis de lege. 

Tânărul ezită o clipă, apoi se întoarse şi luă dintr-un raft un 
pachet învelit în hârtie galbenă. 

Inspectorul, cu un gest brusc, apucă pachetul, îl băgă în 
buzunar, plăti şi ieşi repede, ca urmărit de furii. Era atât de grăbit 
să iasă, încât se ciocni de un client care tocmai intra. Acesta se 
feri, ascunzându-şi faţa. 

Cinci minute mai târziu, Teal intră într-o stradă strâmtă, 
mergând spre casă. Se întunecase complet. Strada era pustie. 
Teal auzi în urma lui un zgomot de paşi precipitati dar nu 
întoarse capul. Zgomotul se apropia... încă puţin, mai mult... 
apoi, inspectorul primi o lovitură în creştet şi se prăbuşi 
grămadă, fără cunoştinţă. 


Sentimentele lui Simon Templar faţă de Teal, oscilau între 
două puncte deosebite. Mai întâi, viaţa n-ar mai fi avut niciun 
rost pentru el, dacă n-ar fi existat Teal, căruia să-i joace festă 
după festă, scăpându-i mereu din mâini. Totuşi, de multe ori, 
Sfântul socotea că inspectorul îi face multe zile fripte. Între 
aceste două stări ale sufletului, Simon regreta adeseori umilirile 
ce i le aducea bătrânului său adversar şi alteori, era tentat să-i 


spargă capul ca să scape de el. 

Una din coincidentele de care am vorbit la început, a fost ca 
Sfântul să se afle la volanul automobilului său şi să treacă prin 
acea stradă pustie, chiar în clipa când Teal îşi pierdea cunoştinţa. 

Agresorul inspectorului mai era încă aplecat asupra lui, când 
Simon opri brusc maşina lângă el. Acesta ezită câteva clipe între 
a fugi sau a încerca să reziste. Dar zărind statura atletică a 
eroului nostru, care se cobori iute din automobil, întoarse spatele 
şi o luă la goană din răsputeri. 

Sfântul se avântă după el, fără să bănuiască că victima era 
Teal. Dar, după doi paşi, Simon aruncă o privire asupra 
inspectorului şi se opri brusc, observând că era veşnicul său 
duşman. Acest scurt răgaz ajunse ca agresorul să-şi continue 
fuga şi să dispară. Când se gândi să-l urmărească, fu prea târziu. 

Scotând un suspin, se aplecă asupra lui Claude pentru a vedea 
ce-i cu el. O scurtă cercetare lămuri pe Simon că Teal mai respira 
încă. Aventurierul se afla în dilemă. Dacă va fi acuzat de a fi 
atacat pe Teal? Totuşi, amorul lui propriu nu-l putea face să lase 
în drum pe inspector. 

Ridică corpul poliţistului şi-l duse la maşină; apoi, luă de jos 
pălăria acestuia şi un pachet care-i căzuse din buzunar, 
aruncându-le pe banchetă. Se aşeză la volan şi câteva minute 
mai târziu, se opri înaintea locuinţei inspectorului. 

Teal deschise ochii. 

Sfântul aprinse o ţigară şi privi pe Claude cu reproş. 

— Nu ţi-e ruşine? făcu el. Să te imbeti, la vârsta ta şi încă într-o 
duminică! 

— Aşadar, tu ai fost? mormăi Teal. 

— Nu te înţeleg, drâgutule, spuse Simon. 

— Tu m-ai urmărit, reluă inspectorul, şi m-ai lovit pe la spate. 
Dacă socoti că-mi poţi scăpa de data aceasta, te İnşeli! 

— Claude, murmură Sfântul, mă acuzi? 

— Oh! Nu, suspină Teal, roşu de mânie. Fără îndoială că a fost 
altul, care a coborât din cer cu paraşuta. 

Sfântul oftă. 

— Nu vreau să te contrazic, spuse el, dar pentru care motiv te- 
aş fi atacat? Nu te-am mai văzut de câteva săptămâni. N-ai făcut 
nimic, ca să-ţi atragi mânia mea. Şi chiar de aş fi fost eu, crezi că 
aş fi fost nebun să mă dau de gol, prin prezenţa mea? Haide, 


Claude, ce dracu, gândeşte-te putin! 

Teal işi pipâi capul cu vârful degetelor şi se strâmbâ de durere. 

— Ce s-a întâmplat? întrebă el în cele din urmă. 

— Nu ştiu nimic. Am văzut un individ care te-a doborât cu un 
baston de cauciuc. Voiam să-l întreb ce răfuială are cu tine dar s- 
a evaporat. Te-am pus în automobil şi te-am adus aici. 

Inspectorul îşi regăsi sângele rece. İntelese că nu Sfântul îl 
atacase şi fu cuprins de ciudă. 

— Cine m-a lovit? 

— Habar n-am. Îmi închipui însă că există în Londra o groază 
de prieteni de-ai tăi, care vor plăti scump faptul de a te dobori în 
plină stradă. 

— Cum arăta? 

— Era întuneric beznă, Claude, şi mi-a arătat numaidecât 
fundul pantalonilor. Tânăr şi de statură mică. 

— În orice caz, sunt nevoit să-ţi mulţumesc, mormăi Teal. 

Nu-i plăcea să rămână dator cu ceva faţa de Simon. Afară de 
asta, stomacul începu să-l tortureze din nou şi capul îi fierbea ca 
un cazan. Cobori greoi din maşină şi-şi luă pălăria. 

— Bună seara. ` 

— Bună seara, Claude, răspunse vesel Sfântul. Imi ştii adresa. 
Când vei avea nevoie de ceva... 

Teal nu-l învrednici cu niciun răspuns; urcă încet scările, 
deschise uşa şi dispăru în casă. 

Sfântul puse în mişcare motorul şi-şi văzu de treabă, fluierând 
o melodie mondenă. 

* 

Două ore mai târziu, când Simon intră cu automobilul în garajul 
din Cornwall House, piciorul se împiedică de ceva şi tânărul ridică 
pachetul galben pe care Teal îl uitase în maşină. 

Sfântul îl luă, citi eticheta şi zâmbi. Descoperirea dispensei lui 
Teal, dădea lui Simon noi subiecte de batjocură. 

În timp ce urca cu ascensorul, citi extraordinarele calităţi ale 
Ceaiului Miracol. Şi pe măsură ce citea, îi veni o idee cu care ar 
putea râde de Claude. Pentru că era vorba de un ceai miraculos, 
Teal se aştepta la minuni din partea lui. Simon va face în aşa fel 
ca amestecând în ceai câteva foi uscate dintr-un purgativ 
eficace, să mărească puterea acestui ceai... 

Intrat în cameră, Sfântul deschise pachetul cu precauţie ca să 


nu se observe urmele intervenţiei sale şi... rămase uluit. Înăuntru 
nu era nici urmă de ceai, ci numai nişte suluri de hârtie. Sfântul 
desfăcu unul, socotind că erau mai multe doze de ceai. Darnu. 

Brusc, Simon se opri, cu privirea fixă şi sprâncenele încruntate. 
Zărise nişte bilete de bancă, în valoare de cincizeci de lire 
sterline unul. 

— Hm! Aşadar, acesta să fie Ceaiul Miracol? Dacă aş mai avea 
două pachete de astfel de ceai, cred că n-aş mai avea niciodată 
dureri de stomac. 

Erau treizeci de bilete, adică o mie cinci sute lire, în bancnote 
autentice. _ 

O mână se aşeză uşor pe umărul Sfântului. Intorcându-se, zări 
pe Patricia Holm. 

— N-am auzit când te-ai întors, începu ea... 

Se întrerupse cu ochii ţintă la bancnote. 

— Ai jefuit vreo bancă? întrebă ea în cele din urmă. 

— Nu, răspunse el, râzând. 

— Hm! Când vor veni sa te aresteze? 

Simon o privi şi zâmbi. 

Părul auriu al tinerei femei avea culoarea spicului de grâu copt; 
ochii albaştri îl priveau râzând. 

— Nu ştiu dacă vei avea acest noroc să scapi de mine, 
răspunse el şi întinse Patriciei pachetul. 

Ea citi. Ce scria pe el şi dădu din umeri. 

— Nu pricep, murmura ea. 

— Nici eu, răspunse aventurierul. N-am avut când să mă 
gândesc la asta. 

— Bancnotele sunt adevărate? făcu ea. 

— Fără nicio discuţie. 

— Sunt economiile lui Claude? 

— Tot ce se poate. Ştiu că are un cont la bancă, totuşi nu pot 
înţelege de ce şi-ar ascunde banii într-un astfel de pachet. 

— O fi vreun corp delict. Are vreo anchetă în curs de 
cercetare? 

— Nu ştiu. Pachetul însă era închis. De unde ar fi ştiut că el 
conţinea bancnote dacă nu l-a deschis? 

Patricia ramase pe gânduri. 

— S-ar putea sa fie în solda vre-unei bande şi aceasta să-i fie 
parte. | s-ar putea plăti fără niciun risc în acest fel. 


— Nu, făcu Sfântul. Teal greşeşte adeseori, dar e cinstit, chiar 
ridicol de cinstit. Dacă ar fi ştiut ceea ce era în pachet l-ar fi pus 
în buzunar şi nu l-ar fi uitat în maşină. 

— Poate că n-a vrut să se trădeze. 

— Nu-i nici asta. 

Pat dădu plictisită din umeri. 

— Atunci? întrebă ea. î 

— Claude habar n-avea ce este în pachet. li era rău de la 
stomac şi a cumpărat un Ceai miracol înainte de a se duce acasă, 
cu intenţia de a-i încerca extraordinarele calităţi. Cred că acest 
pachet nu-i era destinat lui. Vânzătorul s-o fi înşelat. Numaidecât 
după plecare lui Teal, cel ce trebuia sa-l primească a sosit şi el, 
iar vânzătorul, observând greşeala comisă s-a luat după el. 
Tocmai îl scotocea, când am dat peste el... Teal, înainte de a 
intra în casă, nu s-a mai gândit la pachet şi l-am găsit în 
automobil, la garaj... 

Ochii Sfântului străluceau ciudat. Aceasta se întâmpla ori de 
câte ori mirosea vreo aventură. Pat îl cercetă fix câteva clipe: ştia 
că era inutil sa mai discute. 

— Ce s-o fi ascunzând sub misterul acesta? făcu ea cu 
jumătate de voce. 

— Şi eu aş vrea să ştiu, spuse el. Aş vrea mai ales sa fiu 
ascuns într-un colţ al magazinului de unde a fost cumpărat acest 
Ceai Miracol... | 

Fără nicio îndoiala, Simon nu era prea departe de adevăr. İn 
vreme ce Sfântul făcea ciudata descoperire, la farmacie agitația 
atinsese punctul culminant. 

Mr. Henry Osbett, proprietarul farmaciei din Victoria Street No. 
909, unde se găsea sediul Companiei Ceaiului Miracol, era un 
individ înalt, cu o alură distinsă. Avea o mustață neagră şi pe nas 
purta nişte ochelari. Emotionat la culme, îşi pierduse calmul şi 
asculta nerăbdător explicaţiile vânzătorului. 

— De unde puteam să ştiu? protestă tânărul. A venit chiar la 
ora exactă şi nu-l văzusem niciodată pe Nancock. Nu aveam 
intenţia să-i dau pachetul fără parolă, dar mi l-a smuls din mână 
şi a ieşit ca un bolid. 

— Asta nu te scuză, mârâi farmacistul, mângâindu-şi mustata. 
Ar fi trebuit să-i iei pachetul după ce l-ai doborât, mai ales că ai 
văzut că era inspectorul Teal. 


— Individul care a sărit din automobil era de trei ori mai 
puternic ca mine, gemu vânzâtorul. M-ar fi ucis! 

— Cel putin m-ar fi scăpat pe mine de grija aceasta, termină 
Osbett. 

Vânzătorul pâli şi tâcu. 

Privirea farmacistului râmase o clipă fixata pe el; apoi, Osbett îi 
întoarse spatele şi se îndreptă spre fundul prăvăliei. S-ar fi spus 
că se duce să caute o secure, pentru a-şi pune planul în aplicare. 
Urcă însă scara care ducea la primul etaj şi intră într-o cameră, 
ce-i slujea de birou. Nu se vedeau acolo decât o masă plină cu 
hârtie şi două scaune. Osbett se opri în faţa mesei şi aprinse o 
ţigară. 

Farmacistul era totodată neliniştit şi furios, dar îşi recăpătă 
curând sângele rece. Era convins că plecarea grăbită a lui Teal cu 
pachetul nu era premeditată căci în cazul acesta, poliţia ar fi 
trebuit să-l viziteze de mult. Era o simplă coincidenţă. Cu toate 
acestea, când inspectorul va deschide pachetul, va descoperi 
bancnotele. Prin asta n-ar putea să-i facă nimic, dar va fi 
supravegheat şi i-ar stânjeni afacerile. O singură şansă îi rămâne: 
ca Teal să nu deschidă imediat pachetul şi pentru a exploata 
şansa, trebuia să lucreze fără zăbavă. 

Fără să mai stea pe gânduri, Osbett ridică receptorul şi formă 
un număr. 

* 

Simon întârzie un sfert de oră la o drogherie. Când se înapoie, 
avea câteva pachete pe care le aşeză pe-o masă. Întinse un ziar 
şi le vărsă conţinutul, apoi amestecă totul bine, sub privirea 
dispretuitoare a Patriciei. 

— Da, ştiu, mormăi ei. Totdeauna m-ai crezut un idiot. N-ai 
priceput ce vreau să fac? 

— Nu încă. 

— Ascultă atunci: Teal a cumpărat un pachet de ceai, pe care l- 
a uitat în automobilul meu şi ţin cu tot dinadinsul sa i-l înapoiez. 
Numai că, cum nu am Ceai Miracol şi nu îi ştiu compoziţia, vreau 
să fac chiar eu un amestec miraculos. 

— N-aveai decât să cumperi un alt Ceai Miracol. Era mai uşor. 

— Nu. Prefer compoziţia mea şi te asigur că îşi va face efectul. 

Umplu pachetul în care găsise bancnotele, îl închise şi făcu în 
aşa fel încât părea că nu mai fusese deschis. 


— Ce-ai să faci dacă Claude moare otrăvit? întrebă Pat. 

— Îi voi trimite o coroană din flori de ceai. 

Sfântul puse pachetul pe masă şi se aşeză într-un fotoliu. 

— Acum, spuse el, să dam de urma acestei afaceri. 

— Ce vrei să spui? 

— Că vreau să încerc să descopăr de unde a cumpărat Teal o 
mie cinci sute de lire, cu doi şilingi. E o adresă interesantă de 
ştiut: vom cumpăra în fiecare săptămână câte-un astfel de 
pachet şi în curând voi bate pe umăr cu dispreţ pe Rockefeller. 

Ridică receptorul telefonic şi formă numărul lui Teal. 
Inspectorul răspunse numaidecât. 

Alo, spuse Sfântul, sper că nu te deranjez, Claude. 

Simon se mira că receptorul nu se refăcu în tândâri, dar 
membrana sensibila a microfonului vibra intens. 

— Cine e acolo? urlă polițistul? 

— Cum îţi merge cu stomacul? răspunse Simon. 

Teal nu mai repetă întrebarea. Numai un singur om îi putea 
pune o asemenea întrebare, chiar în clipa când socotea că va 
adormi. Capul şi stomacul îl torturau necruţător, aşa că mânia lui 
era explicabilă. 

— Ce mai vrei? mormăi el. 

— Dar bine Claude, mă îngrijesc de stomacul tău. Nu-mi place 
să suferi. 

— Cine ţi-a spus ca mi-e rău de la stomac? 

— Inspăimântătoarea mea putere, de deducție, Teal, se umflă 
în pene Sfântul, abia potolindu-şi râsul. Nu mi-ai spus până acum 
niciodată ca obişnuieşti să bei Ceaiul Miracol. 

— Oh! murmură inspectorul. 

— L-am găsit în maşină după plecarea ta furtunoasă şi am citit 
că vindeca bolile de stomac, colicii, limbricii, negii, etc... etc... 
Habar n-aveam că suferi de toate acestea, Claude! 


— Nu-i adevărat! strigă Teal. Am auzit din întâmplare la radio 
vorbindu-se de acest ceai, şi, în drum spre casă, am intrat într-o 
farmacie şi mi-am cumpărat un pachet, ca să încerc. Nu mă simt 
prea bine de câteva zile şi... 


— Atunci, desigur, râspunse milos Sfântul, trebuie sâ iei ceva. 
Am să-ţi trimit numai decât ceaiul şi dacă vrei un masaj, nu te 
jena. 

— Nu, mulţumesc Templar, făcu inspectorul. Mi-e prea somn 
acum. Adu-mi-l altădată. 

— Cum vrei, Claude. Ce-ar fi să vii mâine la patru, la Mayfair? 
îţi convine? 

— Trimite-mi-l sau mai bine aruncă-l. Am să cumpăr altul. Nu 
vreau să te deranjez. 

— Oh, Claude, atât de puţin mă cunoşti? Ne întâlnim mâine la 
patru, da? La revedere. 

Simon puse receptorul în furcă şi aprinse o ţigară. Aflase ceea 
ce voise. Teal cumpărase pachetul în drum spre casă şi Sfântul 
ştia că mergea totdeauna pe aceleaşi străzi, adică Parlament 
Square şi Victoria Street. Dacă existau mai multe farmacii pe 
acest parcurs, va proceda prin eliminare. 

— Ei bine? făcu Patricia. 

— Ei bine, aveam dreptate. Claude nu dă pachetului nicio 
importanţă. L-a cumpărat întâmplător. 

— Eşti sigur? Poate bănuieşte că ai desfăcut pachetul. 

Sfântul clătină capul. 

— Nu. Îl cunosc pe Claude, spuse el ridicându-se. Haide cu 
mine să căutăm farmacia care face miracole. 

Câteva minute mai târziu, amândoi se plimbau pe cele două 
străzi. Nu exista decât o singură farmacie şi Simon citi firma: 
„Henry Osbett and Co” 

— Du-te Pat, rosti el, şi cumpără un pachet cu Ceaiul Miracol. 

— Şi dacă voi fi ucisă? 

— Voi telefona după o ambulanţă, cum voi auzi detunătura. 

După câteva clipe, ea se întoarse cu un pachet galben. 

— Cum arată Osbett? întrebă Simon 

— Ca toţi oamenii, dacă el a fost cel ce m-a servit. De ce nu te- 
ai dus singur? 

— Voi avea mai târziu ocazia să-l văd. Nu te-a întrebat nimic? 

— Nu. 

Sfântul luă pachetul, îl pipăi şi-l sună la ureche. 

— Să luăm un cocktail undeva, spuse el, şi-l vom deschide, 
pentru a vedea milioanele. 

Într-un colt al barului „F/orida” îl desfăcu şi observă că era ceai 


sau ceva asemănător. Simon scoase un suspin de regret şi 
chemă chelnerul pentru a arunca conţinutul. 
* 


Simon Templar avea somnul unui copil de leagăn: trăsnetul nu 
l-ar fi putut deştepta. Dar erau anumite zgomote, care îl 
deşteptau imediat. 

Deschise deci ochii, în acea noapte, fără ca ritmul respiraţie 
sale să se schimbe. Aruncă o privire spre acele luminoase ale 
pendulei şi zări că adormise numai de două ore. 

Cineva se mişca alături de dormitorul lui în salon. 

Sfântul îşi luă revolverul şi cobori din pat, uşor şi fără zgomot 
ca o fantomă. leși cu precauţie în vestibul şi se îndreptă spre uşa 
salonului: era întredeschisă şi se zărea o rază de lumină. Simon 
intră încet în salon. În picioare, lângă masă, era un individ ce 
răscolea printre hârtiile aflate acolo. Reţinându-şi răsuflarea, 
aventurierul se apropie de el, cu paşi uşori. Ajuns în spatele lui, 
Sfântul se aplecă spre urechea acestuia şi brusc, strigă: 

— Hau! 

Intrusul nu suferea de inimă şi nu se prâbuşi la pământ. 
Dimpotrivă, se întoarse pe neaşteptate şi încercă să se apere. 
Dar Simon Îi răsuci brațul ce tinea un cuțit şi-l aruncă de perete. 

— Nu te porţi cumsecade, tinere, murmură el. Ştii bine că nu 
pot vedea arme în faţa ochilor. 

Un zgomot uşor se auzi şi un val de lumină inundă camera. 
Patricia aprinsese lumina. Stâtea în pragul uşii, într-o pijama 
albastră şi-şi freca ochii. 

— - Scuză-mă, spuse ea. Nu ştiam că ai invitat pe cineva. 

Sfântul se aşeză pe un scaun şi scrută atent faţa agresorului, 
care, ridicându-se de jos, îşi scutura hainele, mormăind câteva 
înjurături. Era de statură mică, dar lat în spate, cu părul roşu şi o 
cicatrice pe obrazul drept. 

— Cum, făcu pe miratul Simon, nu-l cunoşti pe prietenul meu 
Red McGuire? Vine tocmai din închisoarea Parkhurst, unde a stat 
pentru un furt prin efractie. Trebuie să fi auzit de perlele şi 
diamantele tale şi a venit să le vadă. Pentru ce n-ai sunat Red? 

McGuire îşi revenise şi-şi freca creştetul capului. 

— Du-te dracului! mormăi el. Nu-i nevoie sa-şi bati joc de mine. 
Cheama sticletii! 


IV 


Simon, intrigat, se gândi: 

Hoţii, nu prea obişnuiau să-l viziteze: îi cunoşteau doar destul 
de bine reputaţia. Totuşi, un om ca McGuire ştia ce face. Nu 
intra, nicăieri, fără a lua măsurile necesare. Atunci? 

Simon aruncă o privire cercetătoare în jur. Nimic nu fusese 
atins. Afară numai... 

Templar zări pe masă, pachetul de ceai pe care-l umpluse el 
însuşi şi pe care avea de gând să-l dea lui Teal şi pe covor... un 
alt pachet de ceai Miracol, care nu fusese acolo înainte de a se 
culca. 

Sfântul pricepu şi zâmbi mieros. 

— De ce mă judeci greşit, Red? spuse el. Doar n-o să bem 
împreună câte un pahar de ceai. 

— Ce ceai? murmura pungaşul. 

— Ceaiul Miracol, spuse Simon cu voce dulceaga; balsamul 
care vindecă bolile de stomac. Red, ceea ce aveai de gând să faci 
nu-i frumos. Vrei să-mi iei ceaiul meu şi să-mi laşi o imitație în 
loc. 

— Nu ştiu despre ce vorbeşti, rosti McGuire. 

— Nu se poate, zâmbi Sfântul. Haide, haide, vei auzi multe 
lucruri cât vei sta cu mine. 

Simon se sculă, luă un fotoliu şi-l aşeza lângă Red. 

— Stai jos, spuse el. Am impresia ca discuţia noastră va fi 
lungă. 

Mai tinea încă în mână revolverul şi McGuire fu nevoit să 
asculte. 

— Pat, continuă aventurierul, sunt nişte câtuşe în sertarul meu. 
Adu-mi trei perechi: una pentru mâini şi câte una pentru fiecare 
picior, pe care le vei prinde de fotoliu. 

— Ce vrei să faci? făcu îngrozit McGuire. 

— Vei vedea, răspunse Sfântul. Pune mâinile la spate. Aşa. 
Mulţumesc. Apropie picioarele de fotoliu. 

Cu fruntea îmbrobonată de o sudoare rece ca gheaţa, Red 
ascultă. 

Simon puse revolverul pe masă şi-şi aprinse o ţigară. 

— Îmi pare rău că sunt nevoit să întrebuinţez forţa, pentru a-ţi 
împrospăta memoria, spuse el. Cu adevărat, nu vrei să-ți 


aminteşti de nimic? 

McGuire îi privi fix, fără să răspundă. 

— Pat, spuse Sfântul, caută-ţi fierul de frizat şi încălzeşte.-l. 

Red clipi nervos din ochi. 

— Cheamă sticletii! strigă el. Asta-i tot ceea ce ai dreptul să 
faci. 

Simon se îndreptă spre el şi dintr-o mişcare îi desfăcu cămaşa 
la gât. McGuire ridică capul. Văzu zâmbetul lui Templar şi privirea 
rece a ochilor săi albaştri. Red nu era fricos, dar îl cunoştea pe 
Sfânt. 

— De ce nu-mi laşi timp să răspund? mârâi el. 

— Pat, strigă Simon peste umăr. 

Patricia Holm apăru în prag. 

— Incălzeşte fierul spuse el. E dispus să vorbească, dar şi-ar 
putea schimba gândul. 

Apoi se adresă prizonierului. 

— Să vedem. Ce ştii despre Ceaiu/ Miracol? 

— E pentru prima dată când aud de acest nume, grăi Red. Mi 
s-a dat acest pachet, ca să-l schimb cu altul la fel, pe care 
trebuia să-l găsesc aici. Asta-i tot. 

— E tot ceea ce ţi-a spus Obsett? 

— Obsett? Nu-l cunosc. 

— Atunci, cine ţi-a spus să vii aici? 

— Habar n-am. Când am ieşit de la răcoare, nişte prieteni m-au 
recomandat unui individ, pentru care lucrez din când în când. Nu- 
i ştiu numele. Primesc ordinele prin telefon, la un bar unde sunt 
mai tot timpul. 

— Nu-l cunoşti? 

— Nu. Nu-i ştiu decât numărul de telefon, unde îl pot găsi. 
Berkeley 31.00. 

Sfântul îl privi fix. Spusele lui McGuire i se păreau plauzibile şi 
pungaşul părea sincer. 

— Cum arată individul? 

— E înalt şi pare străin. Are o barbă neagră. 

Şi aceasta părea posibil. Obsett se ascundea cu grijă. 

— Cum a ştiut el că aveam un pachet de Ceai; Miracol? întrebă 
Sfântul. 

— Nu ştiu. 

Pat intră în salon, ţinând în mână fierul de frizat, înroşit la vârf. 


— Ai venit la timp. Red pare că-şi pierde iar memoria. 

— Stai, strigă McGuire, cu buzele uscate. Am auzit O 
convorbire... la telefon... 

— Unde? întrebă Sfântul. 

— İn prima casă în care am intrat astă seară. Omul era în pat şi 
vorbea la telefon. L-am auzit numindu-te: Templar. Am telefonat 
la 31.00 şi mi s-a spus să vin să caut aici. 

Simon îşi amintea de convorbirea avută cu Teal. Red n-o 
putuse născoci. 

Acum Sfântul pricepu ce se petrecuse în spiritul lui Obsett. 
Acesta ştia că cineva venise în ajutorul lui Teal. Salvatorul 
condusese pe inspector până acasă la el. Şi dacă cineva 
telefonează politistului cu privire la un pachet de ceai, era uşor 
să se reconstituie evenimentele. 

— Red, făcu deodată Simon, ce-ai zice dacă am împărţi pe 
jumătate pachetul de ceai? 

McGuire îl privi surprins. 

— Ce să fac cu el? 

— Nimic, dacă ai stomac bun, răspunse Sfântul fără să insiste. 

Răspunsul lui Red era normal. Obsett nu încredinţase lui 
McGuire secretul: nu voise să-l tenteze. Simon rămase gânditor. 
Obsett şi Co. aflaseră de intervenţia lui şi începuseră să lucreze 
contra lui. 

— Dacă te-ai întoarce la închisoare, ţi-ai pierde locul, nu-i aşa? 

— Desigur, răspunse Red privindu-l cercetător. 

— Ai telefona omului tău pentru mine? 

McGuire, surprins, murmură îngrozit: 

— Imposibil. Dacă află că l-am trădat... 

Sfântul ridică din umeri. 

Cum vrei, făcu el, dar unul din noi tot va telefona. Dacă acela 
sunt eu, voi chema postul din Wine Street şi vor veni să te ia. 
Judecătorii te vor condamna la cel puţin trei ani, având în vedere 
trecutul tău. 

— Ce vei face dacă telefonez? îl întrerupse el. 

— İti dau pe loc o sută de lire şi-ţi dau drumul. Bineînţeles, 
nimeni nu va şti ce-a fost între noi. 

— Telefonez, hotărî McGuire. 

Simon împinse fotoliul prizonierului până lângă telefon şi formă 
numărul: BER 31.00. 


— Vei spune bârbosului câ mi-ai scotocit casa in lipsa mea şi 
că n-ai găsit nimic. Ai înţeles? Nici-un cuvânt mai mult! 

— Bine, mormăi acesta. 

Sfântul duse receptorul la ureche. Auzi un glas care-i răspunse, 
cu un uşor accent străin: 

— Alo? Cine este? 

— Alo? 

Aventurierul trecu receptorul la urechea lui McGuire. 

— Aici, McGuire, răspunse Red. 

— Ei, bine? 

— N-am găsit nimic. Pachetul nu-i aici. Sfântul a plecat şi i-am 
scotocit toată casa. 

Urmă o scurtă tăcere. 

— Bine, făcu în cele din urmă celălalt. Aşteaptă ordinele. Te voi 
chema mâine. 

— Ai câştigat o sută de lire mai uşor decât am crezut spuse 
Simon, punând receptorul în furcă. 

— Dacă mi-ai scoate „brăţările” acestea, spuse Red, plan. 

— Nu încă, rosti Simon. Ai putea să-l previi pe bărbos, 
spunându-i tot. Vei rămâne aici; e mai bine de altfel, pentru tine. 
Sunt sigur că mâine te va căuta... şi nu pentru a te felicita. 


V 


A doua zi de dimineață, Templar intră în farmacia lui Obsett, 
luându-şi o mutrâ nu prea inteligentă. Vânzătorul, aruncându-i o 
privire neliniştită, se îndreptă spre el. 

— Ce doreşte domnul? întrebă el. 

Părea preocupat şi nervos. Simon se întrebă dacă această 
agitaţie era în legătură cu omul care pătrunsese înăuntru câteva 
clipe mai înainte şi pe care nu-l mai zărea. 

Sfântul se uită în jur, cercetă vitrinele pline cu medicamente şi 
în cele din urmă, privirea i se opri pe o uşă din dosul tejghelii: 
noul venit probabil că dispăruse pe acolo. 

— Am adus îndărăt nişte ceai, rosti Simon, cu un râs idiot. Un 
prieten, numit Teal, un detectiv foarte talentat, l-a cumpărat de 
aici ieri seară. N-a mai avut nevoie de el şi a vrut să-i arunce. 
„Pentru ce să-l arunci?” i-am spus eu. „Poate ni-l va schimba cu 


vreo sticlă de parfum...” Nu-i aşa că ni-l schimbaţi? 

— Am... am fi bucuroşi să vi-l schimbăm... bâigui el. 

— Ştiam eu! spuse Sfântul cu o mutră de imbecil. la te rog 
ceaiul şi dă-mi o sticlă de parfum. 

Dar vânzătorul nu-l mai asculta. Îi smulse pachetul, murmură 
un „scuzaţi-mă o clipă”, şi dispăru pe uşa din spatele lui. 

Sfântul sări dintr-o mişcare peste tejghea şi-l urmă. 

Vânzătorul, tulburat, nu mai avusese timp să cugete mai bine. 
Nu se întrebase pentru ce nu venise Teal însuşi, pierzând astfel 2 
şilingi. İn fugă, urcă scara şi se îndreptă spre biroul unde Obsett 
vorbea cu individul care intrase în farmacie cu putin înaintea 
Sfântului. 

— De pomană te juri, Nancock! spunea Henry Obsett acestuia. 
Dacă ai fi venit la vreme, ieri seară... 

— Am venit exact, strigă Nancock. Idiotul d-tale de vânzător e 
de vină, căci a dat pachetul fără parolă! Şi l-a dat încă 
inspectorului Teal! De ieri seară, mă tot aştept să fiu arestat. N- 
aş fi venit astăzi de dimineaţă... 

— Chiar aşa, îl întrerupse Obsett. Cine ţi-a spus să vii? 

— Am venit pentru banii mei! strigă Nancock. De ce crezi că 
am făcut ceea ce mi-ai cerut? pentru că am nevoie de parale. E 
vina mea dacă acel idiot a dai pachetul altuia? Precautiunile d- 
tale sunt ridicule şi n-au slujit la nimfe. Dacă ai intenţia să mă 
trădezi... 

— Să te trâdez? îl întrerupse din nou farmacistul. Mă întreb 
care din noi are intenţia să trădeze pe celălalt. 

Obsett vorbise amenintâtor. Nancock tocmai voia să-i 
răspundă, când uşa se deschise brusc şi tânărul vânzător 
pătrunse în birou, fără să bată. 

— Pachetul... pachetul lui Teal! Un individ l-a adus şi vrea să-l 
schimbe. Pachetul n-a fost deschis. 

Nancock sări ca ars, scoțând un strigăt nearticulat. 

Obsett se ridică, încet. 

— Cum arată individul? întrebă el, neîncrezător. 

Vânzătorul făcu un gest larg. 

— Tânăr... elegant, are un aer de idiot, explică el. E tot ce-am 
putut observa. Nu l-am cercetat prea atent. 

— Ei bine! spuse Obsett. Du-te şi mai ţine-l de vorbă. Vreau să- 
| văd şi eu. 


Vânzătorul ieşi din birou şi se îndreptă spre scară fără să 
observe o umbră într-un colţ. 

Obsett apucă pachetul şi-l pipăi mirat. 

— S-ar spune că este intact, murmură el. 

— Atunci, dă-mi banii, spuse Nancock. 

— Ai avea un noroc formidabil, dacă banii ar mai fi înăuntru. 
să-l deschidem. 

Obsett rupse hârtia şi goli conţinutul. Câteva suluri căzură pe 
masă. Farmacistul luă unul, îl desfăcu şi faţa i se decoloră. 

In pachet nu era nici-o urmă de bancnotă, ci o foaie de hârtie 
albă, cu semnul Sfântului: un desen, schitând un sfânt. 

Obsett scoase şi restul hârtii lor; toate erau la fel. 

— Sfântul! murmură el. 

— Nu înţeleg, făcu Nancock, aiurit. 

— Sfântul a trimis acest pachet, răspunse Obsett. Dacă ştie cui 
erau destinati banii... 

— N-am trimis nimic, îl întrerupse un glas batjocoritor. L-am 
adus eu însumi, numai din plăcerea de a te vedea. 

Simon era sprijinit cu spatele de uşă, surâzând. Cei doi oameni 
îl privea ca şi cum ar fi căzut din planeta Marte. Obsett îşi 
recapătă cel dintâi sângele rece. Cât despre Nancock, rămăsese 
cu gura căscată, fără să priceapă ceva. Farmacistul zărise 
numaidecât că Sfântul nu era înarmat şi, fulgerător, duse mâna 
la buzunar. 

— Vrei să te sinucizi, stimabile? spuse Simon. 

In acelaşi timp, făcu un pas înainte şi Obsett fu orbit. Avu 
impresia că, capul îi plezneşte în tândâri sub lovitura Sfântului şi 
aproape că-l târî în cădere pe Nancock. 

— Ajutor! strigă acesta. 

Era un fel de invitaţie, căreia Sfântul îi răspunse pe loc. 
Nancock scoase un geamăt înfundat şi se lungi pe podea, în 
nesimţire. 

Templar îl privi cu un aer de regret. Lucrase foarte repede şi 
adversarii lui erau afară din luptă... dar nu vorbiseră. 

Sfântul scotoci pe Obsett şi-i luă un revolver automat. Nancock 
n-avea armă. 

Pe când se ridică de lângă ei, auzi nişte paşi grăbiţi pe scară. 
Dintr-o mişcare, se puse la adăpost în dosul uşii. Vânzătorul intră 
ca un vârtej, gâfâind. 


— Mr. Obsett... făcu el, individul a dispărut. 

— Unde credeai că m-am dus? întrebă Simon, şi pentru a treia 
oară pumnul lui lovi năprasnic. Apoi, după ce-şi frecă degetele 
strâmbându-se de durere, legă cu ce găsi pe cei trei oameni, 
care păreau că dorm somnul de veci. 

* 

Un zgomot uşor atrase atenţia lui Templar. Luând din zbor un 
halat dintr-un cuier, cobori la repezeală în prăvălie. Un individ cu 
mutră vicleană privea în jurul lui cercetător. Când Sfântul intră pe 
uşă, acesta îl privi câteva secunde. 

— Nu te-am mai văzut pe-aici, rosti el în cele din urmă. 

— Sunt nou. Ce să vă servesc? răspunse Sfântul. 

— Unde este Obsett? 

— Doarme. Il doare stomacul şi a băut un ceai. 

Individul îl privi fix, apoi scoase din buzunar un plic, pe care-l 
puse pe tejghea. 

— Dă reţeta aceasta numaidecât lui Mr. Obsett, şi nu 
pălăvrăgi. 

— Prea bine! făcu Simon. 

Luă plicul, împinse uşa care ducea la scară, şi în semi- 
obscuritatea care domnea acolo, îl deschise. O singură privire îi 
ajunse pentru a pricepe că nicidecum nu era vorba de vreo reţetă 
medicală. 

Puse totul în buzunar şi reintră în farmacie. 

— La ora şase va fi gata, spuse Simon. 

— Bine, răspunse acesta şi plecă. 

Sfântul se retrase într-un colţ şi cercetă atent documentul adus 
pentru Obsett. Era planul amănunţit al unui imobil, cu toate 
mobilele însemnate exact şi cu câteva note pe margini. 

Templar înţelese dintr-o dată secretul extraordinarelor 
tranzacţii cu care se ocupa farmacistul. 

Sistemul era extrem de simplu. Planuri, ca acel descoperit de 
el, erau aduse în plicuri sub formă de reţete: iar plăţile se făceau 
prin intermediul vânzătorului, prin pachete de ceai. Cât despre 
ordine, ele se făceau prin Radio-Calvados. Toate acestea se 
făceau fără cel mai mic pericol, chiar sub ochii altor clienţi. 
Numai o trădare putea pune capăt uneltirilor infernale ale lui 
Osbett sau întâmplarea, care făcuse ca pachetul fatal să intre în 
mâinile lui Teal, ajungând astfel printr-o coincidenţă de bun 


augur până la Templar. 

Banda care lucra sub ordinile lui Osbett era perfect organizată; 
dar, cu ce se îndeletniceau? 

Sfântul aprinse o ţigară şi, gânditor, se întoarse în birou. 

Cei trei oameni îşi reveniseră şi-l priveau neliniştiti. Simon se 
aplecă peste ei şi le goli buzunarele. Nu găsi nimic interesant, 
afară de numele şi adresa lui Nancock, înscrise în permisul 
acestuia de conducere. Deschise sertarele şi cotrobăi peste tot. 
Nimic! Toată corespondenţa se rezuma numai la Ceaiul Miracol. 

Ascunzându-şi deceptia, Sfântul se întoarse spre Osbett. 

— Nici-un sfant n-ai pe-aici, Henry, spuse el. Pesemne că ţi-ai 
expediat banii, înainte de sosirea mea. 

Vorbind, luă un coup-papier de metal şi se jucă cu el. 

— Mă cunoşti, continuă el, şi ştii că sunt cam lacom, nu-i aşa? 
Şi-apoi, afacerile tale sunt înfloritoare. Trebuie să plăteşti. Mă 
mulţumesc deocamdată cu zece mii de lire, Osbett, în bancnote 
de câte o liră. Trimite-mi-i acasă, înainte de ora patru, după- 
amiază. Altminteri inspectorul Teal va fi nevoit să-ţi mai facă o 
vizită, şi de data aceasta nu pentru un pachet de ceai, fii sigur. 

Sfântul ridică braţul şi aruncă coup-papier-ul care se înfipse în 
podea între cei trei oameni. 

— lată cu ce vă veţi elibera; cu puţină osteneală, veţi reuşi. La 
revedere. 

* 

Se împlinise tocmai o oră, când Templar ieşi în stradă. Patricia 
comandase al cincilea vermouth, când apăru Sfântul la 
restaurantul Duaglino. 

În timpul mesei, îi povesti ce se petrecuse. 

— Cu ce se îndeletnicesc? întrebă Pat. 

— Nu ştiu încă. Dar pun rămăşag că e o afacere grasă. Am 
impresia că sunt la ceea ce mi-a spus Claude aseară. Aceşti 
indivizi se slujesc de publicitatea radio-fonică şi asta costă 
scump. Am scotocit peste tot, dar n-am găsit nimic şi pentru a-mi 
ascunde deceptia, am cerut bani lui Osbett. 

— Crezi că va plăti? 

— S-au văzut lucruri şi mai extraordinare murmură Sfântul. 


VI 


Numaidecât după masă, Sfântul plecă. Se duse la Staines, la 
uzină, unde îşi cumpără un compresor şi şi-l fixă la motor, pentru 
a mări viteza automobilului. La ora trei şi jumătate, după ce 
termină totul, se înapoie la Londra şi se îndreptă spre hotelul 
Mayfair, unde avea întâlnire cu Teal. 

In poarta monumentală, Simon îl zări pe inspector aşteptând, 
încă de departe. 

— Te aşteptam. Templar, făcu Teal, cu ton aspru. 

— Eşti foarte punctual, murmură Sfântul. Nici nu este încă 
patru. Dar de ce mă priveşti atât de bănuitor! Ai mâncat ceva 
mai mult astăzi şi... 

— Lasă-mi stomacul în pace, îl întrerupse inspectorul. Ştii 
destul de bine de ce te aştept. Vezi asta? 

Teal flutură pe sub nasul aventurierului o foaie de hârtie. 
Sfântul, surprins, încruntă fruntea. 

— Un mandat de aducere? făcu el. Claude, vrei să faci o 
colecţie întreagă? 

— Nu, rosti Teal. Ai mers prea departe de data aceasta, 
lăsându-ţi semnul în buzunarele omului pe care l-ai asasinat şi 
transportat în automobil în Richmond Park, în după amiaza 
aceasta. Te arestez, Templar; trebuie să mă urmezi. Eşti acuzat 
de omor. 

— Prea bine, spuse Sfântul împăciuitor. Să admitem că sunt în 
stare de arest. Şi apoi? 

— Şi apoi? Trebuie să mă urmezi... 

— Mi-ai mai spus-o, îl întrerupse Simon. Dar de ce să te 
grăbeşti? Să luăm câte un ceai şi, în acest timp, îmi vei vorbi 
despre acest cadavru transportat... 

— ...in automobilul tău! îl întrerupse Teal, la rândul lui. 

— De ce tocmai al meu? Mai sunt o grămadă în Londra. Şi în 
fiecare săptămână ies sute din uzine. 

— N-ai decât să spui asta judecătorului, făcu inspectorul. Eu n- 
am altceva de făcut decât să te conduc la post. Ştiam că vei avea 
tupeul să vii la întâlnirea ce mi-ai fixat-o. 

— Eşti un prost, Claude! răspunse Sfântul. Da, da, repet, un 
prost. Am ucis un om, am transportat cadavrul în automobil şi viu 
direct la tine, ca să nu te mai fac să te osteneşti, căutându-mă. Şi 
afară de asta, mai îmi las şi semnul, cu care pot fi identificat. 
Intr-adevăr. Claude, trebuie să-mi fi pierdut capul. 


Teal îl privi fix. 

Atunci, spuse el, să-ţi aud alibi-ul; mă voi amuza. 

— Cum vrei să mă apăr? Nici nu ştiu ora când s-a comis crima. 

— Ba o ştii foarte bine. 

— Să presupunem că n-o ştiu. La ce oră am lăsat cadavrul în 
Richmond Park? 

— Câteva minute după trei. Omul fusese ucis cu puţin înainte. 

— Asta dărâmă totul... 

— Nici nu mă îndoiam, îl întrerupse Teal. 

— Nu mă înţelegi, Claude. Acuzaţia ta se dărâmă de la sine. La 
acea oră eram la uzinele de automobile din Staines, unde mi-am 
montat un compresor. Cu mine era şeful serviciului tehnic, şeful 
serviciului de reparaţii şi de mecanici. Bineînţeles, s-ar putea 
spune că personalul e plătit de mine, dar un juriu nu va primi cu 
adevărat sugestia aceasta. 

Faţa inspectorului se contractă şi muşchii obrajilor îi tresăriră. 
S-ar fi spus că vinele îi stăteau gata să se spargă. Făcu semn 
unui poliţist, îi şopti ceva la ureche şi acesta plecă grăbit. 

— N-ai nici cea mai mică încredere în mine, Claude, spuse 
Sfântul. Faci impresia unei totale lipse de discreţie, trimiţându-l 
pe sergentul Barrow să telefoneze, pentru a-mi verifica alibi-ul. 
Nu e delicat ceea ce ai făcut. 

Teal nu răspunse. Râmase nemişcat cu ochii ţintă la pantofii 
săi, până la întoarcerea lui Barrow. Îi ieşi în cale şi-i vorbi pe 
şoptite. Când se înapoie, era ceva mai calm. 

— E bun, spuse el. Acum, povesteşte-mi cum ai dat lovitura? 

— N-am fost eu, Claude, făcu Simon sincer. Sunt dornic mai 
mult ca tine să-l găsesc pe asasin, care a lucrat în numele meu. 
Cum se numea victima? 

— Nancock. Era desenator al Amiralității, răspunse Teal. 

Zâmbetul Sfântului dispâru ca prin farmec. Răspunsul 
inspectorului îi dezvăluia secretul lui Osbett. Simon vedea clar 
acum. Ştia chiar pentru ce fusese ucis Nancock. Teal nici nu 
bănuia măcar că provocase moartea acestuia, lăsându-i pachetul 
de ceai, care-i era destinat. Osbett, crezând că acesta îl trădase 
şi prevenise pe Simon, îl ucisese. Aruncase apoi cadavrul într-o 
alee din parc, după ce-i vârâse în buzunar una din hârtiile cu 
semnul Sfântului, pe care i le trimisese acesta, cu scopul de a-l 
acuza pe el. Dacă n-ar fi putut justifica timpul petrecut între ora 2 


şi 4, ar fi avut mult de furcă cu poliţia şi cu juratii, pentru a-i 
convinge că nu era el autorul asasinatului. 

— Claude, murmură Sfântul, ce-ai spune de o serie de arestări, 
cum n-ai avut în toată cariera ta? 

Teal îl privi întrebător. 

— Nu ti-aş cere decât o simplă informaţie în schimb, continuă 
Simon. Ce adresă corespunde numărului de telefon: Berkeley 
31.00? Poţi s-o afli. Societatea de telefoane dă totdeauna, 
asemenea informaţii Scotland-Yard-ului. In schimbul adresei pe 
care mi-o vei spune, mă însărcinez să-ţi dau în mână pe ucigaşul 
lui Nancock şi... pe mulţi alţii. 

— Ce legătură are numărul de telefon cu afacerea aceasta? 
făcu Teal, după o clipă de tăcere. 

— Niciuna, minţi Simon cu neruşinare. Nu-i nici-o nevoie să te 
deplasezi până la această adresă şi să-i faci înconjurul în patru 
labe. E ceva personal... Eşti de acord? 

Teal ezită un moment. 

— Ei bine! Unde-ţi voi telefona? răspunse în cele din urmă. 

— La mine acasă. La revedere. 

Înainte de a pleca, Sfântul îşi aminti brusc motivul pentru care 
venise şi scoase din buzunar pachetul galben, cu amestecul 
preparat de el. 

— Ah! făcu el. Era să uit. la acest ceai miraculos, pentru a-ţi 
linişti durerile stomacului, Claude. Asta te va ajuta să-ţi vii în fire 
şi să nu mă mai acuzi de asasinarea împăratului Chinei sau a nu 
ştiu cui prinţ indian. 


VII 


Ajungând acasă, Sam Autrell, portarul, îl opri. 

— Oamenii pe care i-ati trimis, au venit acum două ore, Mr. 
Templar, spuse el. Au luat măsuri pentru înlocuirea perdelelor. Eu 
însumi le-am deschis uşa apartamentului. 

— Mulţumesc, făcu Templar, intrând în ascensor, fără să caute 
să-şi explice cauza pentru care îl vizitase oamenii lui Osbett. 

— Când intră în salon, dădu de Patricia. 

— Va trebui să ascultăm la radio puţină muzică, Pat, rosti el. 
După aceea, vom auzi publicitatea Ceaiu/ui Miracol. 


— Sam ţi-a spus de cei doi indivizi care au venit în lipsa 
noastră? 

— Da. İl căutau fără îndoială pe McGuire. L-ai dus la Seybridge 
fără dificultăţi? 

— Da. Nu părea prea supărat. 

— N-avea pentru ce. Acolo e în siguranţă. Horace va avea grijă 
de el... Dă drumul aparatului de radio, drâguto şi caută Radio 
Calvados. 

Pat ascultă. În vreme ce Simon scoase revolverul din buzunar 
şi-l verifică. 

— Ce s-a întâmplat? De ce nu-mi spui nimic? făcu Patricia 
întorcându-se spre el. 

— Ce se va întâmpla, e mai important acum, răspunse Sfântul. 

Simon fu întrerupt de radio, care transmitea tocmai primele 
note ale Cântecului Primăverii. Sfântul privi ceasul. Era sfertul de 
oră de muzică oferit de Ceaiul Miracol. 

După trecerea acestui răstimp, sunetele începură să-şi 
micşoreze intensitatea, pentru a sfârşi prin a constitui un fond 
radiofonic; se auzi vocea speaker-ului informând auditorii că 
textul melodiei exprima senzațiile delicioase resimţite de un fost 
bolnav de stomac vindecat de Ceaiul Miracol. Apoi începu sa 
înşire extraordinarele calităţi şi proprietăţi curative ale celebrului 
ceai. După ce speaker-ul tăcu, orchestra începu Tannhauser. 
Patricia, dezgustată, îşi umplu un pahar de porto. 

— Trebuie să ascult până la urmă balivernele acestea? întrebă 
ea. 

— Aşteaptă! făcu scurt, Sfântul. 

Speaker-ul, începu din nou să vorbească: 


— Înainte de continuarea programului muzical, vă voi citi, 
dragi ascultători, câteva din ultimile scrisori pe care le-am primit 
de la bolnavii ce au întrebuințat Ceaiul Miracol. Voi citi astăzi 
scrisorile cu numerele: 1006, 1040 şi 1027. 


Aceste declaraţii spontane, fură citite cu cel mai mare 
entuziasm. Sfântul asculta atent. Un zâmbet îi flutura pe buze. 
Pat, îl privea uluită, fără să priceapă ceva. 


—... Cunoaşteti acum, dragi auditori, opiniile bolnavilor care 
ne-au scris scrisorile cu numerele: 1006, 1040 şi 1027, pe care le 


ținem la dispoziţia acelor dintre dvs. care se vor îndoi de 
autenticitatea lor. Cumpârati chiar acum Ceaiul Miracol. 
Orchestra cântă acum... 


Simon se ridică şi închise aparatul. 

— Ei bine! făcu Pat, o să-mi explici în sfârşit ce înseamnă toate 
acestea? 

— Ai auzit destul de bine. 

— N-am auzit însă nimic interesant, suspină ea. 

— Mă aşteptam la un mesaj cifrat, şi nu m-am înşelat, 
răspunse Sfântul. Era atât de simplu, încât nu trebuia nici-o 
bătaie de cap. 

— Ce anume; numerele? 

— Da. Cifrele miilor nu înseamnă nimic. Cred că, 6, 40 şi 27 
sunt numerele care ne trebuiesc. Membrii bandei, cu numerele 6, 
40 şi 27, sunt chemaţi astă seară să cumpere Ceaiul Miracol, 
adică să se prezinte la prietenul nostru Osbett. In fiecare seară 
se dă câte o astfel de emisiune, aşa că şeful bandei poate 
convoca în fiecare zi pe acei oameni de care are nevoie, fie 
pentru a le cere ceva, fie pentru a le plăti serviciile. E un sistem 
minunat şi... 

— Dar, îl întrerupse ea, nu mi-ai spus încă despre ce este 
vorba. 

Soneria telefonului împiedică pe Simon să răspundă. 

— Alo! Aici Scotland Yard! auzi el vocea lui Claude. 

— Ei bine? făcu Sfântul. 

— Am adresa, răspunse Teal. Abonatul este baronul Inescu, 16 
North Ashley Street, Berkeley Square. Să vedem acum 
informaţiile tale. 

— lată-le, spuse Simon. Trimite numaidecât câţiva oameni să 
supravegheze farmacia Osbett, 90, Victoria Street... Da, acolo de 
unde ai cumpărat pachetul de Ceai Miracol. Trei dintre clienţii 
cari vor veni astă seară trebuie arestaţi. Nu pot să-ţi dau 
semnalmentele lor, dar ştiu în schimb mijlocul de a-i recunoaşte. 
Unul din oamenii d-tale să oprească pe fiecare client, la ieşire, 
întrebându-l: „Eşti şase, patruzeci sau douăzeci şi şapte?”. Dacă 
individul se turbură sau-tresare, să fie arestat, şi să i se ia 
pachetul de Ceai Miracol pe care-l va avea asupra lui. 

— Ce mai este și povestea aceasta? mormăi inspectorul la 
celalalt capăt al telefonului. 


N-am fost niciodată mai serios ca acum, Claude, răspunse 
Sfântul. Cât despre tine, nu te mişca din birou într-o oră, sper să 
te chem la telefon, pentru a-l aresta pe şeful bandei. 

— De ce nu-mi spui măcar despre ce este vorba? protestă 
Teal. În sfârşit, aşa voi face, dar dacă-i o păcăleală, cerul să aibă 
milă de tine... 

Simon nu-i mai răspunse. Închise telefonul, puse revolverul, cu 
care se jucase până atunci în buzunar şi se ridică. 


VIII 


Imobilul din North Ashley Street, 16, era o casă particulară din 
cartierul Mayfair. Când Sfântul ajunse în faţa ei, se întunecase 
complet. Numai câteva ferestre erau luminate. 

Urcă liniştit scările de la intrare şi sună prelung. Auzind nişte 
paşi apropiindu-se, îşi aranjă cravata, ca un om care-şi verifică 
îmbrăcămintea. 

Uşa fu deschisă de un valet înalt, cu o mutră de gorilă. Sfântul 
îl cercetă atent: i se păru vânjos şi hotărât. 

— Baronul Inescu? întrebă Simon. 

— Domnul nu... 

Fără o vorbă, Sfântul înfipse ţeava revolverului în pieptul 
valetului, care se întrerupse şi se dădu înapoi speriat. Simon îl 
urmă, intră înăuntru şi închise uşa cu piciorul. 

— Întoarce-te! porunci el. 

Valetul ascultă supus şi-i întoarse spatele. Nu-şi sfârşise încă 
mişcarea, când Sfântul apucă arma de ţeavă, ridică braţul şi-l izbi 
puternic. Se auzi un zgomot sec şi valetul se prăbuşi grămadă. 

Timp de câteva secunde, Templar rămase nemişcat, ascultând 
atent: casa era la fel de tăcută şi liniştită. Simon aruncă o privire 
în hall. La stânga, lângă intrare, era o uşă. Deschizând-o, zări o 
cămară. Trase corpul valetului înăuntru şi închise uşa cu cheia. 
Ştia destul de bine că nu se va trezi decât peste o jumătate de 
oră. 

Simon înconjură hall-ul cu precauţie, ascultând atent la toate 
uşile. Asigurându-se că nu mai era nimeni la parter, urcă scara 
fără zgomot. 

Ajungând la primul etaj, zări o rază de lumină, ce venea de sub 


uşă. Se apropie fără zgomot şi auzi că cineva bătea la o maşină 
de scris; după câteva clipe, în vreme ce se gândea cum trebuie 
să acţioneze, auzi soneria unui telefon şi o voce spunând: 

— Allo, da... Vernon? lată textul emisiunii de la ora nouă. Scrie: 
Pentru ce să suferiti de indigestie atunci când există un 
medicament excelent? Două ceşti de Ceai Miracol, îndepărtează 
durerile - două ceşti. Patru ceşti, vă vor face să vă simtiti după 
masă, ca şi cum alti fi cu stomacul gol - patru ceşti. Dar, după 
şase ceşti, veti fi complet vindecati. Gânditi-vâ. Şase ceşti vă vor 
întineri cu zece ani. Cumpârati Ceaiul Miracol, chiar în astă seară. 
Ai scris tot, Vernon? Da? Bună seara. 

Baronul aşeză receptorul în furcă, chiar în clipa când Sfântul 
închidea cu zgomot uşa, şi se întoarse brusc, ca muşcat de şarpe. 

— Bună seara, spuse Simon. 

Baronul cu fruntea încruntată, îl privea fix. Inescu era înalt, ras 
complet. Sfântul zâmbi, îndreptând revolverul spre el. 

— Ce înseamnă asta? întrebă baronul, arogant. 

— Asta înseamnă cel puţin zece ani de hard labour! pentru 
tine, răspunse liniştit Simon. Asta îţi va schimba felul de viaţă, 
dacă ne luăm după criteriul fotografiilor presei mondene: 
„Baronul Inescu la cursele din Epsom; baronul Inescu pe bordul 
noului său yacht, la regatele din Cowes; baronul Inescu urcând în 
monoplanul său”. La închisoarea din Dartmoor vei face exerciţiile 
fizice în comun, baroane sau poate preferi să-ţi spun Henry? 

Inescu nici nu clinti. 

— Ştii multe lucruri, Mr. Templar, spuse el în cele din urmă. 

— Da. Ştiu că ai organizat un sistem de spionaj, care a reuşit 
să se menţină, în ciuda eforturilor poliţiei engleze în general şi a 
prietenului meu Teal în special. Ai avut grijă de toate, ai pus totul 
la punct. Dar nu te-ai gândit de loc la întâmplare. Ea ţi-a jucat 
festa. 

— Asta-i totul? rânji baronul. 

— Cunosc de asemeni şi secretul emisiunilor tale radiofonice. 
Dacă te interesează, află că agenţii tai, 6, 40 şi 27 sunt aşteptaţi 
în 909, Victoria Street, pentru a fi prestati. Şi mai ştiu că în loc 
să-mi trimiţi suma pe care ţi-am cerut-o, ai făcut în aşa fel încât 
să fiu acuzat de moartea lui Nancock. N-a fost frumos din partea 
ta, Henry! 


1 Muncă silnică. 


— Îmi cer scuze, spuse încet baronul. Vei avea banii mâine. 

— Prea târziu spuse Sfântul, clătinând din cap. Am să-i iau 
singur. 

Baronul aruncă o privire neliniştită spre un cufăr de fier, dintr- 
un colţ al camerei. 

— Haide, făcu Simon. Dă-mi cheile! 

lnescu ezită o clipă, apoi scoase din buzunar o legătură de 
chei, pe care le aruncă pe birou. 

— Eşti mai tare acum, Mr. Templar, spuse el; ar trebui însă să 
mai aştepţi. Nu sunt decât trei mii de lire în cufăr, acum. Mâine 
dimineaţă... 

— Mâine de dimineaţă, îl întrerupse Simon, vei avea altceva de 
făcut; va trebui să răspunzi întrebărilor poliției. 

Sfântul se îndreptă spre birou, dar nu luă încă cheile. Privirea i 
se opri pe o foaie de hârtie ce se mai afla în maşina de scris. Cu 
revolverul îndreptat spre Inescu, Simon citi: 


„Doi, patru şi şapte se vor duce numaidecât la Cheltenham, 
pentru a supraveghea pe Sir Roland Hale, care s-a stabilit acolo 
pentru tot timpul vacanței. Vor încerca să pună mâna pe 
mesajele cifrate pe care Sir Roland le trimite la War Office”... 


— Crezi că inspectorul Teal va mai avea nevoie de alte dovezi 
ca să te aresteze? spuse Sfântul. 

— Cu numele şi situaţia mea? rânji baronul. Voi spune că m-ai 
ţinut la respect cu revolverul şi că tu ai bătut mesajul acesta la 
maşină. 

— Şi amprentele, tot ale mele vor fi? Teal îţi va râde în nas. 

— Ai fi putut să mă sileşti să bat asta la maşină. 

— Dar ordinele pe care le va găsi în pachetele de ceai de la 
agenţii arestaţi? N-au fost bătute tot la această maşină? Nu se va 
găsi tot amprentele tale? 

Baronul înghiţi în sec şi-şi umezi buzele uscate. 

— Am putea să ne înţelegem Mr. Templar, spuse el după o 
clipă de tăcere. 

Simon se apropie de telefon şi ridică receptorul cu mâna 
stângă. 

— Dă-mi, te rog, Radio-Calvados; pentru Berkeley 31.00 

— Un moment, spuse baronul. 

— Ah! răspunse Sfântul. Uitam să-ţi spun. Numeroasele d-tale 


comunicări telefonice au fost înregistrate: altă dovadă, contra d- 
tale. Am să găsesc eu pe undeva mustata care te transformă in 
Henry Osbett şi barba neagră pe care o aveai când îl primeai pe 
Red McGuire. 

Inescu deveni de o paloare mortală. 

— Alo? făcu Sfântul... Mr. Vernon, vă rog... Alo, Vernon? 

Glasul lui Simon imita perfect pe cel al lui Osbett. 


— Alo? Aş vrea să modific textul pe care ţi l-am transmis 
adineauri, înlocuieşte-l prin acesta: „De ce am vorbi de numărul 
ceştilor de ceai care vă vindecă? Pentru ce v-am citit miile de 
scrisori de mulțumire ce le primim în fiecare zi? 


Toate aceste scrisori numerotate conțin acelaşi lucru. Toate 
numerele, fără excepție. Cumparati toți, astă seară, Ceaiul 
Miracol. Astâ searâ!”... Asta este, ai înţeles tot? Bine. Citeşte 
acest text la emisiunea de la nouă. Bună seara. 


— Eşti nebun! murmură baronul. Vei pierde o avere. 

Sfântul începu să râdă şi cu ochii fixaţi asupra lui Inescu, ceru 
alt număr. 

* 

— Alo? Inspectorul Teal. Aici Sfântul. 

În aşteptare, se întoarse spre baron. 

— Desigur, rosti el, îmi plac banii, mai mult sau mai puţin, şi îi 
cheltuiesc ca pe nimica. Dar există ceva care, pentru mine, e mai 
puternic ca banul: dreptatea. La Dartmoor vei găsi mulţi indivizi 
ca tine, trimişi de mine; n-ai decât să-i întrebi... Alo! Claude? 
Cum o duci cu stomacul?... Bine, bine... Ah! Îi ai în mână pe şase, 
patruzeci şi douăzeci şi şapte?... Stai o clipă, Claude, nu te grăbi! 
După ora nouă, va începe pelerinajul Ceaiului Miracol... Nu, nu... 
Ocupă farmacia şi arestează pe toţi vânzătorii. Îi vei interoga mai 
târziu... Şeful bandei e în mâinile mele... Adresa este... 

* 

Sfântul dădu drumul brusc receptorului şi, în vreme ce, în 
mâna dreaptă ţinea mereu revolverul îndreptat înspre Inescu, din 
mâna stângă izbucni un fulger alb: un cuţit scos din mâneca 
hainei zbură şuierând prin aer şi se înfipse la un centimetru de 
butonul unei sonerii, spre care baronul întinsese încet mâna. 

Inescu tresări speriat şi făcu un pas în urmă. Simon ridică din 


nou receptorul. 
— Alo! Despre ce vorbeam? Ah! Da. 16, North Ashley Street, 
Berkeley Sguare. Te aştept. Desigur, am câte dovezi vrei. Vino... 


EPILOG 


Cinsprezece zile după arestarea baronului Inescu, Simon 
Templar se afla aşezat pe colţul biroului inspectorului Teal. 
Inescu şi vreo patruzeci de complici îşi aşteptau osânda. Presa, 
pentru prima oară vorbea despre această afacere şi aducea 
elogii nenumărate inspectorului. 

Sfântul arătă un ziar lui Teal, cu un aer de reproş... 

— Nu mi-ai telefonat, ca să-mi multumeşti, protestă el. la uite- 
te! Eşti socotit ca „cel mai mare detectiv”. 

Teal băgă în gură o pastila de chewing-gum şi privi încurcat 
spre aventurier. 

— Aveam de gând s-o fac, murmurâ el în cele din urmă, dar n- 
am avut când. Dar nu uita că nu putem dovedi că Nancock a fost 
asasinat de Inescu... În sfârşit, să nu fim prea exigenti. 

— Arati bine, Claude, spuse Sfântul, după o clipă de tăcere. 

Într-adevăr, faţa inspectorului revenise la culoarea normala şi 
ochii îi străluceau de vioiciune. 

— Da, mi-e mai bine, murmură Teal. Vezi, e un lucru pe care 
nu-l pricep în aceasta afacere. Inescu ar fi putut face avere cu 
Ceaiul Miracol, în loc de a face spionaj. 

Sfântul rămase cu gura căscată. 

— Aşa dar... şopti el uluit, îndată ce putu să vorbească, Ceaiul 
Miracol te-a vindecat? 

— Da. Pachetul pe care mi l-ai dat, mi-a ajutat. Mai întâi am 
avut nişte crampe îngrozitoare; apoi, deodată, n-am mai avut 
nimic, nici măcar o indigestie. Aseară, am mâncat o friptură de 
porc, cum n-am mai mâncat de mult... 

Cu o înfăţişare şi mai uluită, Sfântul scoase un suspin lung şi 
înălţă capul spre cer, ca pentru a implora mila cerească. 

— Mare e grădina lui Dumnezeu, mai murmură el. 

SFÂRŞIT 


SUS MÂINILE SIMON TEMPLAR 


De când intrâ pe uşâ şi pânâ ajunse la bar, privirea tinerei fete 
urmări neîncetat pe Simon Templar. Era privirea unor ochi 
albaştri, cu gene lungi, a unei blondine cu părul ondulat natural. 
Ceea ce-l intriga însă mai mult pe Templar, era expresia unei 
tristeti infinite. 

Sfântul se apropie de bar fără să pară că a observat ceva. Cu 
toate acestea o zărise de cum intrase printre cei aproape o 
duzină de turişti, ce veniseră să-şi petreacă week-end-ul în acest 
han provincial. 

— „Cu siguranţă - se gândi Sfântul - că fetişcana aceasta mi-a 
scris”. 

Şi Templar pipăi involuntar scrisoarea care-l adusese la 
această întâlnire ce-i fusese cerută. Ea era singura care nu era 
însoţită de nimeni. Privind-o mai atent, Sfântul îşi mărturisi că era 
într-adevăr frumoasă. 

„De ce naiba m-o fi chemat în ajutor?” - continuă el. Fata îl 
privea mereu cu mai multă insistenţă. Totuşi Sfântul rămase 
pasiv, căci ea trebuia să ia iniţiativa, dacă cumva ea era aceia 
care îi scrisese. 

Făcând un semn barman-ului, ceru un pahar cu bere pentru el 
şi o sticlă de whisky pentru Hoppy Uniatz, care îl urma credincios 
cu aceeaşi sete neastâmpărată ca întotdeauna. 

Ridicând paharul cu bere întrebă pe barman: 

— N-a lăsat nimeni pentru mine vreo scrisoare? 

Rostise aceste cuvinte cu glas normal, dar destul de tare 
pentru a fi auzit de toţi cei care se aflau în han. Oricine ar fi fost 
autorul scrisorii, îşi putea da seama că el este... Şi Templar se 
ruga din toată inima, să fie fata cu ochii atât de albaştri şi trişti. 

Barmanul clătină capul negativ. 

— Nimic, domnule, spuse el. N-am nici-o scrisoare. 

Simon involuntar, continuă să-l privească, şi barmanul surâse. 


— Fii pe pace, urmă el, dacă aveam ceva pentru d-ta aş fi ştiut, 
şi ti-aş fi dat-o. 

Simon, intrigat, încruntă fruntea. 

— Nu m-ai văzut niciodată. Mă cunoşti? întrebă aventurierul. 

— Ti-am văzut de câteva ori fotografia, răspunse barmanul. 
Sunt unul din admiratorii d-tale. Eşti Sfântul. 

Templar zâmbi. 

— Şi asta nu-ţi produce nici-un pic de teamă? murmură el. 

— Oh! făcu acesta, nu risc mare lucru. Nu sunt unul dintre 
aceia cu care trebuie să-ţi bati capul... Dacă ai şti cât mâ 
pasionează aventurile d-tale! Mai ales când duci de nas toată 
poliţia! Pun rămăşag că... 

Sfântul îşi dădu seama deodată, că în sală în spatele lui, 
nimeni nu mai vorbea. Simţi că toate privirile îl tintesc. Totodată 
barmanul conştient că toată lumea îl asculta, zâmbi încurcat, se 
bâlbâi, se întrerupse şi se vâri sub tejghea, ca şi cum ar fi căutat 
nişte sticle şi nu le găsea. 

Încet, Sfântul se întoarse, se sprijini cu spatele de barul de 
metal şi privi spre cei ce se strânseseră în sală şi se uitau la el ca 
la o altă drăcie. 

Numaidecât, privirile se îndreptară în alte părţi şi conversațiile 
întrerupte, continuară ca la o comandă, toate deodată. Templar 
căută pe tânăra fată, dar nu o mai zări. Dispăruse! 

Probabil că se sculase şi ieşise în vreme ce vorbea cu 
barmanul. Un pahar gol mai era încă pe masa la care stătuse şi 
scaunul fusese ocupat de o brunetă, care tocmai venise. Noua 
venită, de altfel şi ea foarte frumoasă, ridică capul spre un tânăr 
care o însoțea şi-i făcu semn să ia loc în faţa ei. 

Putin deconcentrat, Sfântul îşi aranjă părul, se întoarse spre 
Hoppy şi rosti zâmbind: 

— Îmi pare că am fost traşi pe sfoară. 

Americanul clipi des. Cugeta cu o încetineală exasperantă şi-i 
trebui câteva minute pentru a pricepe sensul cuvintelor lui 
Templar. 

— Tot ce se poate, răspunse el şi rămase iar pe gânduri. 

Sfântul îl privi curios. Hoppy învârtea încurcat în mâini sticla de 
whisky, pe care i-o comandase; sticla însă era înfăşurată în hârtie 
şi americanul nu ştia ce să facă. 

— La ce te mai gândeşti? îl întrebă surâzând Sfântul. 


— De ce dracu o fi înfăşurat sticla în hârtie? îi răspunse el. 

Barmanul o fi crezut că o iei acasă. Nu te cunoaşte însă, şi 
trebuie să-l ierţi căci nu ştie că o poţi goli fară să răsufli măcar... 
Bea şi nu mai sta ca vitelul la poarta nouă. 

O expresie de nesfârşită uşurare, transformă chipul lui Uniatz 
care rupse hârtia, destupâ sticla şi o goli din câteva înghiţituri. 

Sfântul, în acest timp, scoase din buzunar scrisoarea pe care o 
primise şi o reciti. Era o simplă hârtie de scris, fără en-tete sau 
adresă. 


„Dragă Templar, 

N-am intenţia să te plictisesc cu prea multe slove, dar 
trebuie să te conving că poți să mă ajuţi. 

Sunt deznădăjduită; am fost silită să devin complicea 
unei maşinatii ingrozitoare şi nu pot cere ajutorul 
poliției. 

Cred că ar fi inutil să-ți explic totul aici, dar dacă vrei, 
vino la hanul Veveritei, la Hurlez, duminică seara la ora 
opt, unde te voi vedea şi-ţi voi povesti toată năpasta 
mea. Sunt sigură că mă vei înțelege şi ca-mi vei veni în 
ajutor. 

Numele meu este 

NORA PRESOTI” 


Această scrisoare nu se deosebea cu nimic de celelalte, pe 
care le primea Sfântul. Scrisul era îngrijit şi frazele puţin brutale. 
Încolo, altceva nimic. Părea că fusese înşelat şi adus aici fără 
motiv. Bruneta şi tânărul ei însoțitor, se ridicară de la masă şi 
ieşiră. 

Sfântul oftă uşor. Goli paharul cu bere şi se întoarse spre 
Hoppy Uniatz; acesta mai ţinea încă sticla la gură şi se vedea clar 
cum mărul lui Adam se ridica şi se cobora regulat. 

Simon îl privi cu admiraţie. 

— Hoppy, îi spuse el, când vei muri, nu va fi nevoie să fii 
îmbălsămat. E de-ajuns să te bage într-un butoi şi te vei conserva 
mai mult timp ca o mumie. 

Persoanele care se aflau în han nu se mai interesau de 
Templar, dar câţiva dintre ei priveau pe Uniatz, în speranţa că 
după ce-şi va goli sticla, va cădea ametit pe podea. Barman-ul, 
care-şi recăpătase sângele rece, se apropie din nou de Simon. 


— Nu prea are ce sâ te intereseze pe aici domnule, spuse el. 

— A fost aici o fată, murmură Sfântul, dar a plecat. 

— Vorbiti de bruneta aceia? 

— Da. 

— Vine adesea pe aici, singură, explică barman-ul. Numele ei 
este Rosemary Chase. Este fata lui Mr. Marvin care a închiriat 
castelul pentru întreg sezonul. Mr. Marvin a fost victima unui 
îngrozitor accident de automobil săptămâna trecută. 

Sfântul lăsă pe barman să continue, fără să-l mai asculte. Fata 
nu se numea Nora: asta era principalul. Se făcuse ora opt şi 
douăzeci de minute şi Nora încă nu se arătase. 

În clipa când Simon tocmai se gândea că ar fi mai bine să 
plece, o mână îl apucă uşor de braţ şi o voce îi spuse: 

— Aveţi un aer cam abătut, Mr. Templar. 

— Da, Jules, răspunse Sfântul. Dar observ că pentru un hangiu, 
eşti cam vesel. 

Jules Trapani izbucni în râs. 

— Dar bine, Mr. Templar, eşti tânăr, bogat şi celebru. Pe cine 
aştepţi? Pun rămăşag că pe o fată. 

— Nu mai insista, Jules, spuse Sfântul, momentul e rău ales. 

— Totuşi, trebuie să insist. Cred că ai o scrisoare de primit. 

Sfântul îl privi o clipă uimit, apoi întinse mâna. 

— Haide, isprăveşte cu glumele şi dă-mi-o. 

Trapani scoase o scrisoare din buzunar şi Sfântul o luă 
numaidecât. Recunoscu scrisul de cum despături hârtia. 


„Slavă Domnului că ai venit, dar nu-ți pot vorbi, căci barmanul 
te-a recunoscut. leşi afară din han şi mergi până la stăvilar, unde 
vei zări un hangar, a cărei poartă este vopsită în verde. Te aştept 
acolo. Grâbeşte- te”. 


Sfântul ridică capul şi o lucire albastră apăru în ochii lui. 

— Cine ţi-a dat asta, Jules? întrebă el. 

Nimeni. Am găsit-o lângă uşă, pe scări şi am citit pe dos câ-ti 
era adresată. 

Simon puse scrisoarea în buzunar şi căscă. Barman-ul îl privea 
curios. 

Îţi voi povesti totul mai târziu, Jules, spuse el, observându-l. Mă 
voi întoarce. 

Îl apucă pe Hoppy de braţ şi-l târî afară. Americanul îl urmă 


mormăind. 

— Haide, băiete, i se adresă Sfântul, nu mai bodogăni. N-ai pic 
de inimă? O fată ne aşteaptă deznădăjduită... Vom fi luaţi drept 
nişte laşi, dacă nu ascultăm glasul acestei minunate creaturi... 

Sfântul continuă pe acest ton liric, îndreptându-se spre 
hangarul de pe malul râului. Hoppy îl urmă fără să mai spună 
ceva. 

Ajungând la hangar, Simon se apropie şi aprinzând timp de o 
fracțiune de secundă lanterna, zări că poarta era vopsită în 
verde. 

Făcu câţiva paşi în întuneric stinse lampa electrică şi şopti: 

— Nora! 

Nu se auzi nici cei mai mic zgomot. Răspunsul întârzia. Sfântul 
întinse mâna şi apucă clanta porţii, dar o retrase numaidecât, 
căci degetele îi alunecară pe o materie umedă şi vâscoasă. 

Aprinse din nou lanterna şi văzu că poarta era mânjitâ de 
sânge... 


Sfântul rămase o clipă încremenit, apoi brusc, deschise poarta. 
Hangarul era complect cufundat în întuneric. Lumina lanternei 
făcu înconjurul hangarului. În mijloc se afla o barcă cu motor; pe 
pământ, lângă barcă, era trupul unei fete, culcată pe o parte, ca 
şi cum ar fi dormit. 

Sfântul înaintă doi paşi şi-i lumină faţa. Nu se înşelase: era 
blonda cu ochii trişti. Ochii albaştri îi erau deschişi, holbati; pe 
bluza albă, Simon zări o pată roşie ce se mărea din ce în ce. 

— Cerule! mormăi Hoppy. 

— Taci! 

Sfântul vorbise cu glas coborât, dar atât de ferm, încât închise 
gura americanului. Stinse lanterna şi ascultă cu atenţie. Nu se 
auzi însă nimic şi după câteva clipe o aprinse din nou. 

— lartă-mă că te-am întrerupt, Hoppy, spuse el; dar sângele nu 
e încă închegat şi mă întreb dacă asasinul se mai găseşte încă pe 
aici. 

Nora Prescott era moartă. Îl chemase în ajutor şi acum fusese 
ucisă, pentru că voise să-i dezvăluie secretul unei afaceri 


periculoase. 

,... Am fost silită să devin complicea unei maşinalii 
îngrozitoare”... îi scrisese ea. 

Sfântul, gândindu-se cu înfrigurare la aceste lucruri, asculta 
atent, sperând să audă zgomot care să arate prezenţa asasinului. 

Simon plimbă din nou lumina lanternei prin hangar. Nu era 
decât o simplă baracă de lemn, cu trei pereţi mari şi o fereastră. 
Deasupra, o grindă subţire susţinea acoperişul de tablă. Era 
imposibil să se ascundă cineva în hangar. Cuţitul cu care fata 
fusese ucisă se afla jos, lângă ea: un cuţit de bucătărie, tăios şi 
cu vârful ascuţit. Mânerul era plin de sânge şi acesta fusese 
motivul pentru care mâinile sau mânuşile ucigaşului lăsaseră 
urme pe poartă. Asasinul lovise de două-trei ori. „Era grăbit să 
sfârşească, se gândi Sfântul. Ştia ceva de scrisoare? Nu prea îmi 
vine să cred. A urmărit-o până aici? În cazul acesta avea cuțitul la 
el. Probabil că aflase că mă chemase în ajutor şi de aceea a ucis- 
o. Dar de ce n-a ucis-o înainte de sosirea mea la han? Acolo mi-ar 
fi putut vorbi în voie.” 

Brusc, Sfântul îşi întrerupse reflecţiile, căci de afară se auzi un 
zgomot aproape imperceptibil: scârtâitul pietrişului sub călcâiul 
unui om. Fără zgomot, se întoarse dintr-o mişcare; detunătura İl 
asurzi şi o flacără aproape îl orbi. Glonţul trecu la câţiva 
centimetri de urechea lui Simon, care înţelese că mişcarea lui 
bruscă îl salvase. Lumina unei lămpi electrice îi căzu în plină faţă 
şi auzi o voce limpede, spunând: 

— Aruncă arma, sau trag. 

Sfântul îşi dădu seama că n-avea nicio şansă de apărare şi că 
nu putea opune nicio rezistenţă în obscuritate. 

Încet, desfăcu degetele şi lăsă să-i cadă revolverul. 

Şi tu la fel, Hoppy, continuă vocea. 

Americanul se supuse. 

— Apropiaţi-vă unul de altul. 

Simon ascultă. 

— Rosemary, ia armele de jos; îi supraveghez eu, spuse 
necunoscutul. 

O tânără fată intră în lumina lanternei... Era bruneta pe care 
Sfântul o văzuse în han. 


Fata luă revolverele şi tinându-le îndreptate contra lor, dispâru 
în penumbră. 

— Pot fuma? întrebă Sfântul, revenindu-şi. 

— Cum vrei răspunse necunoscutul, care era fără îndoială 
tânărul ce o İnsotise la han. Dar nu încerca să fugi căci trag. 

Încet, Sfântul scoase port-tigaretul de la spate, scoase o ţigară, 
şi-l vâri apoi în buzunarul hainei, unde avea încă un revolver. 
Totuşi, mâna îi era goală când o trase din buzunar. 

— Nu ne-am aşteptat sa fim arestaţi astă seară, rosti el, cu o 
voce dulceagă; şi totodată, îmi pare că am uitat acasă şi 
bijuteriile de familie... 

— Lasă gluma, îl întrerupse tânărul. Spune-mi ce fâceati aici 
dacă vreţi să nu fiţi predati poliţiei. 

Sfântul ridică înciudat sprâncenele. 

— Ne plimbam liniştiti pe malul râului şi văzând poarta acestui 
hangar deschisă, am intrat curioşi înăuntru. 

— Şi din cauza asta ati scos armele, când ne-ati auzit venind? 

— Drâgutule, răspunse Sfântul, fără să se încurce, ce-ai vrea 
să fac când văd că oamenii trag în mine? 

Necunoscutul tăcu câteva clipe, apoi continuă: 

— Minti cu neruşinare. După ce trageţi în noi, ne mai și acuzi. 

— Vrei să spui că am tras în voi? întrebă Sfântul, devenind mai 
atent la cele ce spunea necunoscutul. 

— Un glonţ a trecut şuierând pe lângă mine. 

Simon reflectă repede. Dacă aceşti doi tineri nu erau vinovaţi, 
atunci fără îndoială că asasinul Norei, dând târcoale hangarului şi 
ştiind că el vrea să dea ajutor tinerei blonde, încercase să-l ucidă, 
crezând că necunoscutul şi bruneta erau el şi Hoppy. Dar atunci, 
ce căutau aceştia aici? Tot ceea ce spuneau părea fals. 

— Întoarce comutatorul şi fă lumină Rosemary, făcu 
necunoscutul. 

Lumina sfâşie întunericul şi tânărul stinse lanterna. 

— Acum, începu el, să vedem ce... 

— Jim? 

Bruneta scoase acest strigăt. Duse o mână speriată la gură şi 
se rezemă de perete. Pălise îngrozitor şi ochii i se dilataseră de 
oroare. Cel strigat se întoarse spre ea, apoi încet îi urmări 


privirea şi zari cadavrul. 

— E Nora, strigâ Rosemary, ea este... 

Fata se İntrerupse şi îngenunchie lângă cadavru. 

— Jim, gemu ea, e moartă... 

Tânărul făcu un pas spre Simon, amenintâtor. 

— Voi, rosti el, voi aţi ucis-o! 

— Continuă, spuse Sfântul batjocoritor; eu am ucis-o, apoi am 
tras în voi şi tu, la rândul tău, te-ai apărat, căutând să ne 
împuşti? E bine? Ce spui de istorioara asta? 

Jim părea că nu-l înţelege; era furios şi totodată tulburat. 

— Du-te la castel şi vesteşte poliţia, Rosemary, spuse el în cele 
din urmă. 

— O clipă, făcu Simon. 

Sfântul se afla între fereastră şi poartă; brusc pricepu totul. 

— Cred, continuă el, că am comis amândoi o greşeală. Ai 
crezut că am tras în voi şi... 

— N-am crezut, îl întrerupse tânărul. 

— Mă îndoiesc că n-ai crezut, îi luă vorba din gură Sfântul la 
rândul lui; în orice caz, ai auzit glontul şuierând. Ai mârturisit-o 
singur. Foarte bine. Ești sigur că eu am tras, iar eu aveam 
certitudinea că d-ta ai tras asupra mea. Imi dau seama acum că 
m-am înşelat. Nu erai înarmat, căci observ că arma mea şi a 
prietenului meu, servesc contra noastră. Detunătura pe care am 
auzit-o amândoi, a fost trasă pe fereastră; glonţul nu m-a nimerit, 
şi a trecut prin poarta întredeschisă, şuierând pe la urechile d- 
tale. Nici eu, nici d-ta, n-am tas. 

Tânărul, holbă ochii, privindu-l stupid. 

Atunci, întrebă el, cine a tras? 

— Asasinul. 

— Asasinul eşti tu, răspunse rece Jim. Refuz să te mai ascult. 
Tot ceea ce ai de spus, n-ai decât să spui la poliţie. Du-te şi 
telefonează Rosemary. Stau eu aici şi-i păzesc. 

Fata ezită. 

— Idiotule, murmură Sfântul. Dacă Bunul Dumnezeu nu ţi-a dat 
judecată, ţi-a dat în schimb ochi. De ce nu te foloseşti de ei? İti 
spun că glontul a fost tras din afară, prin fereastră. Poţi vedea 
doar cioburile de sticlă care au căzut înăuntru. N-am auzit 
geamul spărgându-se din cauza detunăturii. Dacă mi-ai putea 
spune cum am tras în voi, care abia intraţi pe poartă, spărgând 


un geam in tândâri, în urma mea, nu ai mai merita numele de 
imbecil. Cu toate acestea eşti... 

Tânărul îl privi uluit; era aproape de Simon şi când întoarse 
capul în direcţia ferestrei pe care i-o arătase acesta, Sfântul sări. 

Cu mâna stângă îi apucă revolverul, iar cu cealaltă îl strânse 
de gât. Jim încremenit, nici nu încercă să se apere. Dintr-o 
mişcare, Sfântul îl aruncă la perete. 

Privind cu coada ochiului, aventurierul zărise pe Hoppy intrând 
în acţiune, odată cu el şi încă cu o rapiditate pe care nici n-ai fi 
bănuit-o la corpolentul american. Se aruncase asupra brunetei şi 
o apucă de braţul în care ţinea arma. 

— Ajunge, Hoppy, spuse Sfântul, ia-ţi revolverul şi dă-i drumul 
fetiţei; trebuie să telefoneze poliţiei. 

Americanul o liberă şi Rosemary nici nu se mişcă. Sprijinită de 
peretele de lemn al hangarului, îşi freca mâna de care o apucase 
Uniatz şi privea cu un aer deznădăjduit, când pe Simon, când pe 
Jim. 

— Haide, du-te, rosti Sfântul nerăbdător. Cheamă poliţia şi vom 
vedea dacă ea va crede istorioara pe care i-o va povesti micul 
tău Jim. 


IV 


Poliţia nu sosi îndată. 

Simon dădu pe Jim în paza lui Hoppy şi vâri revolverul în 
buzunar. Scoase o ţigară, o aprinse şi începu să fumeze. Se 
gândea la glontul ce-i şuierase pe lângă ureche. Nu se mai îndoia 
că proiectilul fusese tras prin fereastră, din afară. Felul în care 
căzuse cioburile, îi dovedea aceasta. Sfântul se ruga din tot 
sufletul ca polițistul local să fie destul de inteligent pentru a-l 
înţelege. 

Uniatz, însărcinat cu paza prizonierului, stătea lângă el, 
fumând şi privindu-l cu atenţie. Jim privea pe rând la adversarii 
lui, cu un aer dispretuitor; totuşi nu-şi putea ascunde teama care 
se amesteca cu mânia. De două ori aruncase o privire spre 
cadavrul Norei, şi Simon încercase să-şi dea seama, observându-l 
de rolul eventual pe care acesta ar fi putut să-l joace în acest 
omor. 


Un sfert de oră se scurse până la sosirea poliţiei, reprezentată 
prin trei oameni; un civil mustăcios şi doi poliţişti în uniformă. În 
urma lor era Rosemary Chase, gâfâind, şi neliniştită. Şi în fine, în 
spatele ei, un valet. 

Simon se întoarse surâzând. 

— Sunt fericit că te văd, inspectore, spuse el. 

— Sergent, rectifică polițistul, flatat. 

Zărind revolverul din mâna lui Hoppy, făcu un pas înainte şi 
strigă: 

— Dă-i încoace. 

Era ca şi cum nu spusese nimic americanului. Acesta întrebă 
din ochi pe singurul om ale cărui ordine le asculta; Simon făcu un 
semn afirmativ din cap, şi dădu propiul său revolver. Sergentul 
luă cele două arme şi le făcu să dispară în buzunarele sale. 

— Presupun că aveți permis de armă, spuse el. 

— Desigur, răspunse Sfântul. 

Scoase permisul şi-l dădu politistului; Hoppy îl imită. După ce 
le cercetâ atent, sergentul se îndreptă spre cadavrul fetei. Privi 
curios cuțitul, fără să-i atingă. Când în cele din urmă nu mai ştiu 
ce să facă, se întoarse la ei. 

— Trebuie să aşteptăm medicul legist, spuse el cu ton agresiv. 
În acest timp vă voi lua depozitiile. 

— D-ta eşti Mr. Forrest, nu-i aşa? se adresă el mai întâi lui Jim. 

— Da, răspunse acesta. 

— Am luat depozitia lui Miss Chase, continuă sergentul, dar aş 
vrea s-o cunosc şi pe a dvs. 

Forrest, ezitând, privi spre Rosemary. 

— İnsoteam pe Miss Chase până acasă, când am zărit o rază 
de lumină în hangar. Am venit aici şi unul din aceşti indivizi a tras 
în noi. l-am ochit cu lanterna mea şi, deşi nu aveam armă, i-am 
dezarmat. În vreme ce discutam, acesta - şi arătă spre Simon - 
încercând să-mi demonstreze că altcineva ar fi tras în mine, a 
reuşit să-mi înşele atenţia şi m-a atacat, reluându-şi arma. 

— Aţi auzit zgomote sau strigăte, când v-aţi apropiat de 
hangar? întrebă polițistul. 

— Nu. 

— Acum, d-ta, Mr. Templar, spuse sergentul ameninţător, vrei 
să dai vreo declaraţie? Trebuie să te previn că tot ceea ce vei 
spune va servi... 


— Pentru ce? il întrerupse Sfântul. 

Sergentul rămase o clipă tăcut. 

— Dacă ai de făcut vreo declaraţie, te ascult, spuse el în cele 
din urmă. 

— Vreau numai să repet ceea ce am spus acestui tânăr, începu 
Simon. Eram cu Mr. Uniatz; venisem să facem o plimbare pe-aici, 
înainte de masă, şi am văzut poarta hangarului deschisă. Împinşi 
de curiozitate, am venit aici şi am descoperit cadavrul. In acea 
clipă s-a tras asupra noastră. Apoi Forrest a sosit şi el, a strigat 
„sus mâinile” şi crezând că el a tras, am aruncat armele. Cum 
tânărul părea foarte nervos, am crezu că-i mai bine să-i iau 
înapoi revolverul, ceea ce am şi făcut. Apoi am trimis pe Miss 
Chase să vă caute. Trebuie să-ţi mai spun că nici el, nici eu n-am 
tras. S-a tras de afară, prin fereastră. Poti sa constati foarte lesne 
dacă cercetezi geamul spart. 

Sfântul vorbea calm, cu un aer de sinceritate imperturbabilă 
care intrigă pe poliţist. Sergentul se îndreptă spre fereastră şi o 
cercetă cu atenţie. 

— Cred că ai dreptate, rosti el. 

— Dacă mai vrei încă o dovadă, continuă Simon poţi cerceta 
revolverele noastre. Nu s-a tras niciun glonţ din ele, de când a 
venit Mr. Forrest; poate chiar el s-o mărturisească. Vei constata 
că încărcătoarele sunt pline şi ţevile fără miros de praf de puşcă. 

— Totul pare verosimil, spuse el şi cred că v-aţi înşelat unul pe 
altul; dar aceasta nu explică pentru ce te găseai aici cu victima. 

— Foarte simplu; pentru că am descoperit cadavrul, răspunse 
Simon. Trebuia ca cineva să-l descopere, nu-i aşa? 

Polițistul rămase o clipă tăcut, apoi se întoarse spre cel ce 
notase declaraţiile. 

— Scrie şi numele victimei, spuse ei. Se numeşte Nora 
Prescott. E adevărat Miss Chase? 

— Da. 

— O cunoşteai? 

— Chiar foarte bine. Era secretara tatalui meu, râspunse fata. 

Şi, deodată, Sfântul pricepu totul. 


V 


Simon asculta cu un aer distrat răspunsurile fetei la 
interogatoriul sergentului. Tatăl Norei Prescott era un vechi 
prieten al lui Marvin Chase. Debutaseră împreună la aceiaşi 
bancă, şi, în vreme ce Marvin Chase, se ridica tot mai mult, 
Prescott înainta decât cu greutate. Afacerile lui mergeau tot mai 
prost şi Chase îi împrumuta mereu bani. İn cele din urmă, 
Prescott, bolnav şi incapabil să mai muncească, a fost trimis de 
Chase în Elveţia, ca reprezentant al său, la Zurich. Cât despre 
Nora, ea a fost luată secretară şi considerată ca făcând parte din 
familie. Nu păruse să aibă niciodată griji personale; numai când a 
survenit accidentul lui Marvin Chase, a devenit foarte tristă... 

Toate aceste fapte luau locul lor şi se clasau mecanic în 
memoria lui Templar. Interogatoriul a fost întrerupt prin sosirea 
medicului legist, care a cercetat cadavrul şi a declarat 
numaidecât: 

Are trei răni în piept; pot să spun cu toată certitudinea, înainte 
de autopsie, că fiecare rană era mortală. Moartea s-a produs 
acum vreo oră. 

Medicul se ridică de lângă victimă şi cercetă curios pe cei din 
hangar. 

— Unde este ambulanta? întrebă sergentul. 

— Trebuie să fie la castel, răspunse Rosemary Chase. Mă duc 
să o trimit aici, dacă a sosit. Cred că nu mai ai nevoie de noi. 

— Nu, făcu sergentul. Voi veni eu, la nevoie, să vă vad mâine 
dimineaţă. Şi Mr. Forrest va fi la castel? 

Forest făcu un pas înainte. 

— O clipa, spuse el, n-ai... 

— Nu eşti bănuit deloc, Jim, îl întrerupse Rosemary cu o voce 
fermă. E posibil ca sergentul să-ţi mai pună câteva întrebări. 

Templar îl privea curios şi a fost mirat când a auzit: 

— Mr. Templar trebuie să vă cer scuze. Sper că veţi consimti 
să ne întovărăşiţi până la castel, dacă sergentul nu mai are 
nevoie de d-ta. 

În vreme ce fata vorbea, nu slăbise din ochi pe Jim, care 
păstrase o tăcere, ca o aprobare. 

— Vă mulțumesc, răspunse Sfântul. Primesc cu plăcere 
invitaţia. Totuşi, dacă cumva sergentul doreşte să mai rămân... 

— Nu, domnule, răspunse polițistul, mi-am notat adresa şi ştiu 
unde vă pot găsi. 


— S-ar putea sa ma hotarasc sa dorm la hanul Veveritei, 
raspunse Simon. 

— Noapte bună, Jessen, mai spuse Rosemary, adresându-se 
sergentului şi ieşi afară. 

Sfântul, înainte de a părăsi hangarul, se întoarse. 

— Şi cu armele noastre cum rămâne? 

Sergentul îl privi, ezită o clipă, apoi scoase revolverele şi le 
înmână proprietarilor. 

— E mai bine când eşti înarmat, rosti Sfântul zâmbind, căci 
asasinul se plimbă poate pe aici. 

Urmând pe Rosemary Chase şi Jim Forrest, Simon căuta 
dezlegarea enigmei în gând. O lăsă însă baltă, căci printre 
copaci, zări ferestrele luminate ale unui castel. Trebuia să fie 
New Manson şi prin consecinţă hangarul în care fusese ucisă 
Nora se găsea deci pe proprietăţile lui Mr. Marvin Chase. 

Intrară în curând în castel printr-o uşă-fereastră şi se găsiră 
într-o sală spațioasă. Forrest se aruncă într-un fotoliu, părând că 
mai este încă sub influenţa celor petrecute în hangar. Rosemary 
îşi recăpătase însă sângele rece. 

— Ce doriţi să beti? întrebă ea. 

— Bere pentru mine, spuse Sfântul, whisky pentru Hoppy. Nu 
ştiu dacă mă exprim bine, dar cred că trebuie să-i aduceţi o sticlă 
întreagă. E cam prost crescut. 

Valetul se înclină şi ieşi. 

Fata aprinse o ţigară şi Sfântul îi oferi foc. Simon o contemplă 
în tăcere. Era foarte frumoasă şi era greu de crezut că era 
complice într-o astfel de crimă. 

— E drăguţ din partea dvs. că ne-ati invitat, murmură Sfântul. 

— Tata mi-a cerut să vă invit, răspunse ea; vă admiră mult şi e 
sigur că nu d-ta ai comis crima. 

— Am observat de la început că-mi cunoaşteţi numele, spuse 
Sfântul, gânditor. 

— Da. De altfel sergentul nu mi-a ascuns acest fapt. 

Simon privi tavanul. 

— Aceşti poliţişti sunt foarte inteligenţi, nu-i aşa? Mă întreb 
cum de a ştiut? 

— A citit în permisul d-tale de a purta armă. 

— Desigur, dar mai înainte? Presupun că el a fost cel ce a spus 
tatălui dvs. cine sunt. 


Rosemary roşi şi nu răspunse nimic, dar Forrest se ridică 
enervat. 

— De ce atâtea tergiversâri, Rosemary? făcu el. De ce nu-i spui 
că ştim că Nora i-a scris? 

Uşa se deschise şi valetul intră, aducând pe o tavă băuturile. 
Până ce nu părăsi camera nimeni nu scoase nicio vorbă. Hoppy 
privea fix sticla plină din faţa lui. 

Simon ridică paharul. 

— Foarte bine, rosti el, prefer această sinceritate. Aşa dar, 
ştiati că Nora Prescott mi-a scris. Aţi venit la han pentru a vedea 
ce se petrece. Când a ieşit, aţi intrat pentru a mă supraveghea, şi 
ne-ati urmărit până la hangar... 

— Ar fi fost mai bine dacă am fi spus aceasta poliţiei... 

— Desigur, răspunse Sfântul cu o voce dulce, ar fi trebuit să 
vorbiti despre scrisoare şi sunt sigur că ati fi citat exact termenii 
Norei, aducând astfel la cunoştinţa poliţiei teribila maşinatie care 
înnebunise pe biata fată. 

— Asta ar fi interesat pe Jesser. Natural, ar fi înţeles că asta m- 
a împins să asasinez pe Nora Prescott şi că persoanele care 
amenințau pe biata fată erau inocente. Aţi fi fost foarte bună şi v- 
aş fi mulţumit... Şi acum, pentru că nu-i aici nici-un poliţist, de ce 
nu-mi spuneţi deschis despre ce este vorba? 

Rosemary îl privi fix. 

— Îţi dai seama de ce spui? 

— Perfect, spuse Sfântul, cu un ton rece şi sec. Aş vorbi mai 
clar dacă găseşti limbajul meu prea subtil. Tatăl d-tale e milionar, 
mi s-a spus. Când e vorba de o maşinatie frauduloasă, nu cauţi 
complici în mansardă ca să faci omletă de ouă. 

Forrest înaintă spre el. 

— Spune-mi, Templar, nu crezi că am îndurat destul 
insolentele tale?... 

— Şi eu pe ale voastre, îl întrerupse Simon fără să mişte. Ştiam 
prea bine că ne-am disprețuit unul pe altul, chiar de la prima 
vedere. Nu pot face nimic pentru voi dacă nu daţi cărţile pe faţă. 
Să punem lucrurile la punct. Care dintre voi a ucis-o pe Nora 
Prescott? 

Vocea nu i se schimbase, dar ultima întrebare părea că este ca 
o lovitură de bici. Rosemary Chase şi Forrest, întunecaţi la faţă, 
priviră spre Templar, dar nu răspunseră nimic. 


Zgomotul uşii care se deschidea İntrerupse greaua tâcere. Un 
om înalt, palid, îmbrăcat complet în negru şi cu guler înalt, intră 
în cameră şi se opri ezitând. 

Rosemary Chase păru că se deşteaptă din somn. 

— Oh! Doctore Quintuns, spuse ea, fortându-se să pară calmă, 
îţi prezint pe Mr. Templar... şi... 

— ... Şi Mr. Hoppy Uniatz, spuse Simon. 

Doctorul Quintus se înclină şi ochii lui negri fixară câteva 
secunde pe cei ai lui Simon. 

— Sunt încântat de cunoştinţă, rosti el cu voce joasă. 

Şi se întoarse spre Rosemary. 

— Miss Chase, continuă el, mi-e teamă că şocul a tulburat pe 
tatăl d-tale. Nu este grav, dar ar fi bine să nu fie deranjat pentru 
moment. Totdeodată a insistat ca Mr. Templar să rămână la 
dineu. L-ar putea vedea mai târziu... 

Simon bău o înghiţitură de bere şi rosti ironic: 

— Am fi încântați să rămânem, dacă Miss Chase nu vede niciun 
inconvenient. 

— Desigur că nu. Am fi bucuroşi dacă aţi rămâne. 

Totuşi glasul îi dezmintea spusele. Sfântul primi printr-o 
înclinare a capului, fără să ţină socoteală de o mişcare de 
enervare a lui Forrest. Ar fi rămas chiar şi neinvitat. 

Era ferm hotărât să facă cunoştinţă lui Marvin Chase. 

— Miss Chase, spuse Sfântul, am auzit că tatăl dvs. a fost 
victima unui accident de automobil. 

— E adevărat. 

— Sper că n-a fost rănit grav? 

— Nu. A fost în schimb serios ars, răspunse în locul ei, medicul. 
Automobilul a luat foc. Cu toate acestea viaţa lui Mr. Chase n-ar fi 
fost în pericol, dar a fost ars, silindu-se să-şi salveze secretarul 
prins sub sfărâmături. 

— Secretarul a murit? întrebă Sfântul. Cum îl chema? 

— Tamblin Bertrand. 

Simon luă o ţigară din port-tigaret şi o aprinse cu ochii ţintă la 
Rosemary. 

— Îmi amintesc de un lucru pe care l-aţi spus sergentului Miss 
Chase - când aţi declarat că Nora Prescott părea tristă după 
accidentul tatălui dvs... 

Rosemary îl privi morocănoasă. 


—.. Şi mă întreb dacă nu cumva existau ceva relaţii 
particulare între Mr. Tamblin Bertrand şi Nora Prescott. 

Ochii lui Forrest şi ai doctorului Quintus se îndreptară spre fată 
ca şi cum ceea ce trebuia să răspundă i-ar fi interesat nespus de 
mult. 

— Nu ştiu, răspunse ea încet, alegând cuvintele. Lucrau 
împreună, natural, pentru că Mr. Tamblin era secretar particular, 
adică un fel de alter ego al tatălui meu. Nora lucra sub ordinele 
lui, cred că îl simpatiza pe Tamblin, dar nu ştiu dacă era reciproc. 
Bineînţeles, nu i-am pomenit niciodată Norei despre asta. 

— Aveţi vreo fotografie de-a lui Tamblin? întrebă Sfântul. 

— Trebuie să fie pe aici vreun instantaneu... 

Rosemary se sculă, se îndreptă spre o mâsutâ şi deschise un 
sertar. Părea că ascultă de sugestiile Sfântului, ca şi cum ar fi 
fost hipnotizată; dar Simon îi pusese întrebările în mod natural şi 
era greu să refuze. 

— lata, spuse ea. 

Simon luă instantaneul, pe care zări doi oameni, în picioare, pe 
terasa unei case. Unul dintre ei era de talie mijlocie, destul de 
corpolent; celălalt era mic cu părul negru şi avea ochelari cu 
montură de metal. 

Sfântul atinse cu degetul, pe fotografie pe cel mai în vârstă 
dintre cei doi oameni. 

— Tatăl d-tale? 

— Da. 

Faţa brunetei era surâzătoare şi nu avea nimic extraordinar. 

Deodată, Templar se gândi că s-ar putea să fie vorba nu deo 
victimă, ci de două - două persoane care avuseseră acelaşi 
serviciu de îndeplinit, două persoane care împărțeau fără 
îndoială încrederea lui Mr. Chase şi cunoşteau perfect stadiul 
afacerilor sale. O întrebare se născu în mintea lui Simon: 
uciderea Norei Prescott era oare primul asasinat provocat de 
afacerea Chase, sau al doilea? 

În timpul dineului, în ciuda frazelor politicoase pe care le 
schimba cu vecinii lui, Sfântul nu încetă să se gândească la 
aceasta. 

Hoppy Uniatz mânca pe rupte. Din când în când, bea câteva 
înghiţituri din sticla de whisky pe care o adusese cu el. Simon, 
puţin jenat de atitudinea prietenului său, se ferea să se uite la el. 


Cât despre Forrest, se băgase într-un mutism absolut. 

Rosemary Chase vorbea foarte putin şi se adresa numai 
Sfântului, pe care-l cerceta curioasă. Numai Dr. Quintus sustinu 
conversaţia. Vocea lui groasă se auzea aproape mereu şi din 
când în când arunca câte o privire la fiecare. 

După câtva timp, Forrest se scuză şi părăsi sufrageria. Quintus, 
după ce se sfârşi masa, veni în salon, dar refuză să se aşeze pe 
motiv că era ora când trebuia să se ducă la bolnavul său, şi plecă 
numaidecât. 

Simon se aşeză lângă cămin. Era singur acum cu Rosemary, 
căci prezenţa lui Uniatz avea tot atâta importanţă, ca şi a unui 
mut. 

Evitând privirea lui Templar, fata luă o ţigară, o aprinse 
singură, apoi, brusc, se întoarse spre Simon. 

— Ei bine! făcu ea dispretuitor. La ce te gândeşti? 

Sfântul o privi fără să clipească şi răspunse: 

— Mă gândesc că sau eşti o criminală periculoasă, sau o 
imbecilă fără seamăn, şi sper că e mai degrabă această din urma 
părere. 

— Deteşti pe criminali, nu-i aşa? întrebă ea. 

— Da. 

— Am auzit mult vorbindu-se de d-ta; faţă de criminali 
întrebuinţezi o mare severitate. Mergi chiar până la omucidere. 

— Am multi pe răbojul meu, spuse Simon. Şi voi adăuga, 
probabil, mulţi alţii. E singurul lucru pe care-l merită. 

— Totdeauna? 

Simon înălţă din umeri. 

— Ascultă, rosti el cu glas brusc îndulcit, dacă vrei să 
discutăm, ne vom amuza poate, dar nu ne va aduce mare lucru... 
Am auzit că ceva nu prea merge pe aici, şi ceea ce am văzut, mi- 
a confirmat părerea. Am intenţia să descopăr despre ce este 
vorba şi să pun toate în ordine. Dacă eziti să-mi spui tot ce ştii, 
nu vei câştiga nimic, ba poate vei pierde. 

Rosemary se apropie de el. 

— Aş vrea... 

Nu avu când să pronunţe alt cuvânt. Un strigăt oribil o 
întrerupse; un strigăt de groază, al unui om deznădăjduit, însoţit 
numaidecât de o cădere. Apoi, glasul medicului se făcu auzit: 

— Ajutor!... Ajutor!... 


Şi, în sfârşit, urmă un horcăit râguşit, întrerupt brusc. 

Sfântul rămase nemişcat timp de o secundă şi fixă obrazul 
palid al fetei, care scoase un strigăt de groază şi alergă spre uşă. 
Hoppy Uniatz o urmă, ca şi cum l-ar fi gonit furiile iadului. Simon 
nu se luă după ei decât o clipă mai târziu, dar el ajunse primul la 
uşă, pe care o deschise, ieşind în hall; ţinea în mână revolverul şi 
dintr-o aruncătură de ochi, zări că halul era gol. În faţă, la stânga, 
uşa principală era închisă; în partea opusă, o uşă care probabil 
dădea în partea rezervată oamenilor casei, era deschisă şi 
valetul stătea palid în prag. În urma lui, se observau feţele 
îngrozite ale servitorilor. 

Sfântul privi în sus, spre scară căci zgomotele veniseră de la 
primul etaj. Retineau pe Rosemary pe loc, spunând: 

— Lasă-mă să mă duc primul... Există vreo altă scară în afară 
de aceasta? se adresă el apoi, valetului. 

— Da. 

— Ei bine. Rămâi aici, Miss Chase. Hoppy, caută repede 
această scară şi supravegheaz-o. 

Şi Simon urcă scările câte patru trepte deodată, gândindu-se 
că Rosemary era o extraordinară comediană. Ajuns la capătul 
scării, intră într-un culoar scurt, care-l conduse într-altul, 
perpendicular şi cu care forma un T. Sosit la încrucişarea celor 
două culoare, Sfântul auzi la stângă un zgomot uşor. Trecu 
repede, de cealaltă parte a culoarului, în aşa fel că dacă îl 
pândea cineva, să nu poată trage în el. Dar nimeni nu se arătă. 
Spre mijlocul culoarului, la stânga, doi oameni zăceau pe podea 
şi numai unul părea că se mişcă. 

Acesta era doctorul Quintus, care se sforta în zadar să se pună 
pe picioare. Celălalt era nemişcat şi Sfântul recunoscu pe Jim 
Forrest. Nu mai trebuia să-l cerceteze prea mult, pentru a vedea 
că nu se mai scula niciodată. Era lungit într-o baltă de sânge, cu 
gâtlejul tăiat, aşa încât părea decapitat. 

Simon apucă pe doctor de braţ şi-l ajută să se ridice. Quintus 
era plin de sânge. 

— Eşti rănit? întrebă Templar. 

Medicul clătină negativ capul şi se sprijini cu greutate de 
Simon. 

— Nu ştiu; probabil de cel ce a ucis pe Nora... L-am auzit pe 
Forrest strigând... 


— Unde s-a dus asasinul? 

Quintus abia se tinea pe picioare şi ochii îi erau pe jumătate 
închişi. Cuvintele îi ieşeau cu greutate din gură, de parcă ar fi 
fost beat. 

— Nu te mai ocupa... de mine, bâigui el. Vezi de... de Mr. 
Chase. 

Simon îl lăsă pe medic sprijinit de zid şi cu revolverul în mână 
se îndreptă spre punctul unde se întâlneau cele două culoare. În 
partea opusa scării pe care se urcase, zări o rampă şi o treaptă a 
unei scări: aceia pe care o supraveghea Hoppy. Niciun zgomot nu 
venea din această parte a culoarului şi nici din hall. In urma lui 
Simon, culoarul în care zăcea Forrest se sfârşea printr-un zid. 
Între cadavru şi acest zid, se afla o uşă deschisă. Sfântul se 
întoarse înapoi, trecu de corpul lui Forrest şi se îndreptă spre uşă. 

Intră în cameră fără nicio precauţie, atât de sigur era că nimeni 
nu va trage în el. Pătrunse într-o sală mare, cu pereţii albi. Zări 
un pat cu două locuri, gol, dar răvăşit: păturile erau aruncate pe 
podea. O măsuţă de noapte era acoperită cu medicamente. In 
fiecare din pereţii opuşi era câte o uşă. Una dădea într-o cămară, 
alta ducea la baie în faţa uşii prin care intrase Simon. İn perete 
erau două ferestre, deschise larg. Sfântul privi printr-una şi zări 
cornişa uşii de la parter. 

Punând revolverul în buzunar, se câtârâ pe fereastră şi se lăsă 
să cadă pe cornişă, care forma un fel de balcon sub fereastră. 
Stătu în picioare câteva clipe, aprinse o ţigară, apoi sări pe terasa 
peronului, de lângă uşa castelului. Era foarte uşor unui om svelt 
să fugă pe aici. Simon înconjură casa, ajungând la uşa de 
serviciu. Nu era închisă cu cheia şi împingând-o, se pomeni în 
faţa revolverului lui Uniatz. Americanul, uimit, aplecă arma. 

— Ce ai găsit? întrebă el. 

— Lucruri interesante. În orice caz. Rămâi aici, îţi voi povesti 
totul mai târziu. 

— Se îndreptă spre bucătărie unde erau adunaţi servitorii. O 
străbătu repede şi regăsi pe Rosemary şi pe valet lângă scară. 

— Ce s-a întâmplat? întrebă ea, cu spaimă în glas. 

Sfântul nu răspunse. 

— Unde este Jim? 

Simon tăcu. Îi venea greu să-i spună ceea ce văzuse. 
Rosemary îşi înăbuşi plânsul şi se întoarse spre scară, dar Sfântul 


o retinu. 

— Nu te duce, spuse el. E mai bine sâ râmâi aici. 

— Dar, în numele lui Dumnezeu, spune-mi, ce s-a întâmplat? 
E... e mort? 

— Da. Jim e mort. 

Faţa tinerei fete se făcu albă ca creta, dar se tinu bine. 

— De ce spui asta, aşa de curios? întrebă ea. S-a petrecut şi 
altceva? 

— Da, răspunse Templar. Tatăl d-tale a dispărut. 

Sfântul făcu repede un pas înainte, la timp pentru a o prinde în 
braţe. 

Rosemary leşinase. 


VI 


Simon duse fata în salon şi o culcă pe-o canapea; apoi o privi 
fix câteva secunde. Deodată se aplecă brusc şi o lovi cu pumnul 
în stomac. 

Rosemary nu mişcă. 

Atenţia lui Templar fu atrasă de soneria unui telefon. Descoperi 
repede că sunetele veneau din hall şi ridică receptorul. 

— Alo? 

— Alo, răspunse o voce. Aş voi să vorbesc cu Mr. Templar. 

Simon nu-şi crezu urechilor. 

— Cine doreşte să-i vorbească? întrebă el 

— Mr. Trapani. 

— Tu eşti, Jules? exclamă Sfântul recunoscând acum pe 
hangiu. Imi pare că nu te-am mai văzut de-un car de ani. Vrei să- 
mi reproşezi faptul că n-am luat dineul la tine? 

— Nu, domnule. Voiam numai să ştiu dacă vă culcati aici. 
Sergentul s-a oprit pe la mine şi mi-a povestit totul. 

— Nu ştiu încă Jules unde am să dorm. În orice caz, cred că pe 
câmp nu. 

Sfântul se întrerupse şi brusc îi veni o idee. 

— Alo, reluă el, sergentul Jesser mai este încă la tine? 

Nici-un răspuns. 

— Alo! strigă Simon. 

Tăcere. Telefonul fusese întrerupt. Simon alergă in hall şi 


cercetâ firele; nu zări nimic. Privind în jurul lui, observă că era 
singur. leşi afară pe peron, unde rămase nemişcat, scrutând 
atent întunericul. Noaptea era liniştită şi nu se auzea decât 
murmurul râuletului care curgea la câteva zeci de metri mai 
departe. Templar aşteptă câteva minute, căutând să-şi dea 
seama de locul unde fuseseră tăiate firele telefonice. 

Negăsind nimic, se întoarse înapoi în salon şi zări pe valet, 
care-şi frângea disperat mâinile. 

— Unde ai fost? întrebă rece Sfântul. 

— Mi-am căutat nevasta, domnule, răspunse el, arătând spre o 
femeie grasă, care îngenunchease lângă canapea şi se silea să 
aducă la cunoştinţă pe Miss Chase. 

Privirea lui Simon făcu repede înconjurul camerei şi se opri 
asupra uşii ferestre care era deschisă. 

— Ţi-ai căutat nevasta în grădină? 

— Nu... Nu înţeleg nimic, domnule. 

— Nici eu, făcu Templar, dar când am trecut în hall, această 
uşă era închisă. 

— Am deschis-o eu adineauri, răspunse valetul, pentru a veni 
aer curat în cameră. 

Sfântul îl privi fix în ochi, dar acesta nu i-o ocoli. 

— Bine, vom vedea mai târziu; deocamdată duceti-vâ în 
bucătărie. 

Femeia se ridică cu greutate şi spuse indignată: 

— Drept cine ne iei, de răstorni cu susul în jos toată casa? 

— Sunt Marele Vizir al Wagiristanului, răspunse Sfântul râzând. 
Duceti-vâ în bucătărie. 

Simon îi urmă pentru a-l căuta pe Uniatz. Intră în bucătărie şi 
deschizând uşa care dădea în cel de-a doilea hall, unde stătea 
Hoppy, îl chemă cu un gest. 

— Rămâi aici, îi spuse el, şi supraveghează scara şi servitorii 
din bucătărie. Nimeni nu trebuie să se mişte de la locul lui, nici 
chiar pentru a deschide fereastra dacă li se face cald. 

— S-a înţeles, răspunse americanul. Dar mi-e o sete grozavă. 

— Spune-i valetului să-ţi dea de băut. 

Simon făcu calea întoarsă şi o găsi pe Rosemary aşezată pe 
canapea, când intră în salon. 

— Imi cer scuze, spuse ea cu glas slab, că am leşinat. 

— Mi-a fost teamă că era un leşin simulat, făcu Sfântul. Cred 


că m-am înşelat cu privire la d-ta şi-mi cer scuze la rândul meu. 
Ti-e sete? 

Fata făcu un semn afirmativ. Simon se îndreptă spre o mâsutâ 
şi puse whisky în două pahare. În timpul acestei operaţii, întrebă 
cu un ton natural: 

— Câţi servitori aveţi aici? 

— Valetul şi nevastă-sa, bucătăreasa şi o cameristă. 

— În cazul acesta sunt toţi în bucătărie. De câtă vreme îi aveţi? 

— De trei săptămâni, de când am cumpărat castelul. 

— Nu prea e destul pentru a-ţi face o părere despre ei, rosti 
Sfântul oferindu-i un pahar. În orice caz, Hoppy îi supraveghează. 
Nu mai rămân decât eu şi... Quintus. 

— Ce i s-a întâmplat? 

Mi-a spus că a fost ametit de asasin. 

— Atunci, trebuie să-i dăm îngrijiri. 

— Desigur. 

Simon trecu la uşă, o închise şi trase perdelele; apoi aprinse o 
ţigară şi o privi spre Rosemary cu un aer de încurajare 
prietenească. 

Fata luă o înghiţitură de whisky. Când ridică capul, faţa îi ea 
palidă, dar privirea îi strălucea de un foc întunecos. 

— Eu aş fi trebuit să fiu ucisă, spuse ea. Dacă n-aş fi atât de 
proastă, nu s-ar fi întâmplat nimic. Ar trebui să mă arunc în râu, 
cu un bolovan de gât. 

— La ce bun, răspunse Sfântul; prefer să-mi povesteşti tot ce 
ştii. 

— E greu de povestit, începu ea după o clipă de tăcere. Totul a 
început de când am vrut să citesc o scrisoare pe care nu aveam 
dreptul să o deschid. Faptul s-a întâmplat în această cameră. 
Veneam de pe terasă şi am găsit o scrisoare pe masa 
secretarului: aceea pe care ai primit-o. Nora de abia o terminase 
şi părăsise salonul de câteva secunde, temându-se să n-o 
găsească cineva. Văzând numele d-tale pe ea, am fost uimită. 
Auzisem de d-ta, bineînţeles, şi am citit-o involuntar. Auzind pe 
Nora ca se reîntoarce, mi-am pierdut capul şi am fugit pe terasă. 

— Şi n-ai spus nimic Norei despre asta? 

— Nu, n-am îndrăznit. Da, ştiu că asta era o idiotenie, dar mi- 
era frică. Bănuiam că Nora cunoştea secretul unei afaceri în care 
fusese amestecat tatăl meu. Habar n-aveam de afacerile tatălui 


meu, dar îl iubeam. Voiam să încerc să-l salvez, să-l protejez, cel 
puţin. Nu puteam vorbi nimic despre asta decât lui Jim, şi 
amândoi ne-am hotărât sa căutăm dezlegarea misterului. Din 
această cauză am urmărit pe Nora la han şi de aceea am venit în 
hangar. 

— Dar, întrebă Sfântul, de ce nu mi-ai spus toate acestea de la 
început? 

Rosemary înalţă din umeri. 

— Pentru că am fost o proastă. Îţi aminteşti că te-am întrebat 
până unde merge răzbunarea d-tale faţă de răufăcători. Îmi era 
teamă, că dacă tatăl meu era vinovat, vei fi mai nemilos ca 
poliţia. Dar nu credeam că itele se vor încurca atât de groaznic. 
Acum, că Jim e mort, nu mai pot păstra această tăcere 
insuportabilă... 

Ajunsă aici, ea tăcu, Simon o privi lung, apoi spuse: 

— Cine este Dr. Quintus? 


VII 


— Nu-l cunosc prea bine, răspunse ea. Locuieşte aproape de 
locul unde a avut tata accidentul acela stupid şi rănit, a fost 
transportat la el. Când tata s-a înapoiat aici, a insistat ca Dr. 
Quintus să-l însoţească. Aşa cel puţin mi s-a spus. Ştiu la ce te 
gândeşti: ti se pare ciudat. 

— Foarte ciudat, stărui Sfântul. 

— Mi-am pus multe întrebări cu privire la asta, continuă ea, 
mai ales după ce am citit scrisoarea ce-ţi era adresată. 

— Crezi că doctorul ar avea vreun mijloc de a-şi impune voinţa 
faţă de tatăl d-tale? 

Rosemary făcu un gest de disperare. 

— Cum aş putea şti? Tata nu-mi spunea nimic despre afacerile 
lui. 

— L-ai mai văzut până acum pe Mr. Chase de când s-a întors la 
castel? 

— Desigur; deseori. 

— Părea preocupat? 

— Mi-ar veni greu să o spun, răspunse ea. A fost grav rănit şi 
medicul nu mă lăsa prea mult cu el. Tata părea tulburat şi 


totodată, schimbat, dar, după un accident atât de grav, nu poţi 
judeca starea bolnavului în primele zile... Nu ştiu ce să mai cred. 
Socoteam că îl iubeam pe Jim, şi acum... oh! Doamne! ce proastă 
am fost. 

Sfântul stinse ţigara într-o scrumieră, cu un aer foarte 
satisfăcut. Tinea acum în mâini firele întregii afaceri şi nu-i mai 
lipsea decât răspunsul unei întrebări. Înţelegea destul de bine 
acum purtarea fetei. Se aşeză lângă ea şi o apucă de braţ. 

— Nu mai fi atât de mâhnită, din cauza lui Jim, spuse el. Dacă 
n-ar fi încercat să mă abată din drum, lucrurile s-ar fi petrecut 
altfel. De ce naiba o fi crezut că eram duşmanul d-tale? 

— Credea că te-ai amestecat în afacerea aceasta pentru a 
trage vreun profit; Jim nu era prea perspicace. Poate că a crezut 
chiar că ai ucis-o pe Nora după ce i-ai smuls secretul. 

Sfântul înălţă din umeri. 

— Şi eu socoteam că vreunul dintre voi a ucis-o, pentru a o 
împiedica să vorbească. N-a fost prea la înălţime nimeni. 

— Ce-i de făcut, acum? întrebă ea. 

Simon tocmai voia să răspundă, când se auzi un zgomot uşor. 
Cu ochii ţintă pe uşă, se îndreptă spre ea şi o deschise. Quintus 
cobora scara şi aventurierul îl sustinu de braţ. 

— N-ar fi trebuit să cobori singur, spuse el. Aş fi venit eu sus, 
dar s-au petrecut atâtea lucruri... 

— Ştiu, îl întrerupse doctorul, şi tocmai de aceea nu poţi face 
mare lucru pentru mine. 

Se îndreptă spre mâsuta cu băuturi cu paşi siguri şi-şi turnă un 
pahar de whisky and soda; apoi, se aşeză într-un fotoliu cu 
paharul în mâna. Arăta mai îngrijit acum, căci se curâtise. 

— Îmi pare rău că nu te-am putut ajuta, Mr. Templar, spuse el. 
Ai găsit ceva? 

— Absolut nimic, răspunse Sfântul. Mr. Chase trebuie să fi fost 
răpit pe fereastră. Am cercetat pe acolo şi am văzut că era foarte 
uşor. Am făcut înconjurul casei fără să văd sau să găsesc ceva. 

— Dar pentru ce? gemu Rosemary, pentru ce toate aceste 
întâmplări nefaste? Mai întâi Nora, apoi Jim şi acum tata. Unde 
este? Cine l-a răpit? Ce vor face cu el? 

— Tatăl d-tale e foarte bogat, Miss Chase, făcu medicul. A fost 
răpit pentru a se cere o răscumpărare însemnată, fără nicio 
îndoială. Cât despre asasinarea lui Jim, cred că nu-i decât o 


întâmplare. O fi întâlnit vreunul din răpitori, care l-a ucis pentru a 
se salva. 

— De ce spui unul dintre răpitori? Ai văzut mai mulţi? 

— N-am văzut decât pe cel ce m-a lovit. Era de o statură mică, 
şi purta un fel de voal care lăsa să i se vadă numai ochii, cam în 
felul cum îşi acoperă faţa Tuaregii. Am spus „unul dintre ei” 
pentru că nu cred că un singur om poate face toate astea. E 
foarte posibil să fie aceeaşi bandă care a amenintat-o pe Nora şi 
care a ucis-o pentru a nu fi denuntati. 

— Cred că pricep, spuse Sfântul. Au încercat să mă ucidă şi pe 
mine, socotind că Nora îmi dezvăluise secretul. 

— Tot ce se poate. 

— Pentru ce crezi că faptele s-au petrecut aşa? întrebă Sfântul. 

Quintus ezită o clipă; bău o înghiţitură de whisky, apoi privi pe 
Templar în plină faţă. 

— Din cauza reputației d-tale, răspunse el; ceea ce am spus 
este pur teoretic. 

— Nu trebuie să te scuzi, murmură Simon. Reputația mea a 
făcut pe mulţi criminali să-şi piardă capul. Şi te asigur că erau 
foarte abili. 

— Trebuie să fie o răpire, repetă Quintus, întorcându-se spre 
Rosemary. Dacă ar fi voit moartea tatălui d-tale, ar fi putut-o face 
foarte uşor în camera lui, unde era la discretia lor. Faptul că a 
fost răpit, dovedeşte că vor să-l păstreze viu. 

— Ceea ce-mi pare ciudat, cu privire la această pretinsă răpire, 
spuse Sfântul, e că n-am pierdut multă vreme cu urcarea scării, 
pe când răpitorii trebuiau să pătrundă în cameră, să se ocupe de 
Mr. Chase, să-l scoată pe fereastră şi să dispară cu el. Ori, asta 
cere destul timp, mai mult decât îmi trebuie mie să urc scara, să 
dau de d-ta şi de cadavrul lui Jim, să intru în cameră şi să constat 
că patul era gol. M-am îndreptat spre fereastră şi am sărit în 
curte; n-am văzut nimic şi, mai ales, n-am auzit nimic. 

— Ce vrei să spui? întrebă Rosemary. 

— Ceva foarte limpede, urmă Sfântul. Vreau să spun că 
răpitorii nu aveau decât foarte putin timp înaintea mea. Dacă /- 
au răpit pe Mr. Chase, ar fi trebuit să-l ducă până la un automobil 
şi vă repet că n-am văzut şi n-am auzit nimic, absolut nimic. 

Quintus se ridică pe jumătate. 

— Atunci, ar însemna că mai sunt încă în parc, spuse el, şi am 


putea deci să punem mâna pe ei înainte de sosirea poliţiei. Sper 
că ai vestit-o. 

Simon clătină negativ din cap. 

— Nu încă, făcu el. N-am putut-o face, căci firele telefonice au 
fost tăiate. 

Rosemary îi aruncă o privire îngrozită. Voi să deschidă gura 
pentru a spune ceva, dar un zgomot o întrerupse. 

Întoarse privirea spre stângă, spre una din ferestrele al cărei 
geam sărise în tândâri. Perdeaua se mişcă uşor şi o mână 
înmănuşată apăru din beznă. Ţeava unui revolver îi tinti pe loc. 

Dar numai o clipă, căci Simon făcu un salt uriaş spre 
comutator, făcând întuneric complet în cameră. İn acelaşi timp, 
se feri de primul glonţ pe care-l trase necunoscutul. 

Templar auzi pe Quintus gâfâind. Sfântul se întrebă dacă cel ce 
trăsese intrase sau nu în cameră. 

Scoase revolverul şi furişându-se fără zgomot pe lângă perete, 
se îndreptă spre uşă. În mai puţin de o secundă o deschise, 
ieşind în hall şi o închise apoi în urma lui. Un alt glonţ se înfipse 
în lemnul uşii, la câţiva milimetri de capul lui. Străbătu în fuga 
hall-ul şi ieşi pe terasă prin uşa principala. Cerceta bezna atent şi 
observă că era singur. Nu auzea niciun zgomot; totul era liniştit. 

Simon se apropie de uşa-fereastră a salonului, ale cărei 
geamuri erau sparte şi lumină interiorul salonului cu lanterna. 
Zări pe Quintus şi pe Rosemary; necunoscutul nu intrase. 

— Nu s-a întâmplat nimic, le spuse el. Nu aprindeti încă 
lumina, dar deschideti-mi să intru. 

Sfântul stinse lanterna şi apoi pătrunse înăuntru. 

— O sa transformăm castelul într-o fortăreață, dacă jocul 
acesta va continua, spuse el. 

— Ai văzut pe cineva? întrebă Rosemary. 

— Pe nimeni. Necunoscutul a spart geamul şi a tras. Spera fără 
îndoială că voi alerga la fereastră. Când a priceput c-am ieşit pe 
terasă, s-a evaporat. Puteţi aprinde lumina acum... Hm! Trebuie 
sa mă duc să liniştesc pe Hoppy, căci cred că stă pe ghimpi. 

— Simon însă subpretuise sângele rece al prietenului său. 
Când intră în bucătărie, cei patru servitori, tremurau din toată 
mădularele, palizi ca nişte cadavre. Uniatz însă, tocmai termina 
ultima İnghititura a unei sticle de whisky şi când intră Sfântul, 
plescăi zgomotos din limbă. 


— Ce este? întrebă el flegmatic. 

— N-ai auzit nimic? făcu Templar. 

— Ba da. Câţi indivizi ai trimis în împărăţia Cerurilor? 

— Niciunul. A venit numai să văd cum staţi. 

Închise uşa şi se înapoie în salon. 

— Nu s-a întâmplat nimic pe acolo, rosti el. Singurul dezastru, 
Miss Chase, o să fie golirea pivnitei d-tale de băuturi. Hoppy are o 
sete nemaipomenită. 

Rosemary înainta spre el. 

— Nu te-a atins niciun glonţ? 

— Din păcate, nu. Observ că prezenţa mea în castel dăunează 
cuiva. 

— Cine îţi spune că numai de d-ta este vorba? întreba sec 
medicul. 

Sfântul se întoarse şi urmări privirea lui Quintus, care se fixase 
pe un tablou, al cărui geam fusese sfărâmat de un glonţ. Simon 
nu-şi dăduse seama de direcţia primului glonţ; acum zări că era 
îndreptat spre Dr. Quintus. 

Astfel, aveau cu toţii câte un alibi. 

Nora nu fusese ucisă nici de Rosemary, nici de Jim, căci tânărul 
nu-şi tăiase singur beregata, iar în timpul dispariţiei lui Mr. 
Chase, fata era cu el. Mai rămăsese Dr. Quintus, care se aflase la 
locul crimei, dar glontul acesta ce-i era destinat, îl scoase şi pe el 
din cauză... 

Un singur om mai rămânea deci, fară alibi; omul, în jurul căruia 
se produsese toate catastrofele: moartea lui Tamblin, a Norei, a 
lui Jim, şi acum, chiar dispariţia lui. Singurul care nu intrase în 
scena: Marvin Chase. 

Dar, dacă Marvin Chase era vinovat de cele doua asasinate (de 
moartea lui Tamblin nu era încă sigur dacă era asasinat sau 
accident) şi dacă el trăsese aceste două focuri de revolver, atunci 
însemna sa nu fusese rănit în niciun fel de accident de automobil. 
Pentru ce ar fi simulat însa accidentul şi rănile? 

Sfântul, care reflecta, ciuli urechea la cele ce spunea 
Rosemary. 

— Aceşti bandiți n-au comis aceste crime decât pentru a-l răpi 
pe tata. Dar atunci de ce au aerul că vor sa se debaraseze de toţi 
cei ce caută să-l apere, de noi toţi? 

— N-au încercat încă să tragă în d-ta, observă liniştit Sfântul. 


Şi-şi continuă reflectiile. 

„Accidentul, gândi el, s-a produs acum vreo săptămână, cu 
câteva zile mai înainte de a-mi scrie Nora, cu câteva zile mai 
înainte de a avea posibilitatea să intervin. Dar toate crimele s-au 
produs după intervenţia mea şi probabil din cauza acestei 
intervenţii. E foarte posibil ca Marvin Chase sa fie un escroc şi să 
se fi debarasat de secretul lui, care ştia poate prea multe lucruri. 
Nu era totuşi necesar să se prefacă rănit şi să aducă un doctor pe 
lângă el. Aşa că nu a inventat rănile sale şi deci e nevinovat. lată 
aşadar pe toata lumea cu câte un alibi”. 

Sfântul se îndreptă încet spre fereastră şi privi involuntar la 
fragmentele geamului spart. De unul din aceste fragmente erau 
agâtate câteva fire albe, putin rezistente, şi care semănau în 
mod ciudat cu firele unui bandaj. Simon tresări şi-şi dădu seama 
numaidecât ca nu va face niciodată cunoştinţa lui Mr. Chase. 

Dr. Quintus se ridică. 

— Mă simt mai bine acum, spuse el. Mă duc să dau de ştire 
poliţiei. 

— Du-te, murmură liniştit Sfântul. Cred că atunci când poliţia 
va fi aici, îl voi preda pe vinovat. 


VIII 


Se întoarse spre tânăra brunetă şi punându-i mâinle pe umeri: 

— Îţi cer iertare Rosemary, spuse el, căci ştiu câ-ti voi produce 
supărări. 

Simon se îndreptă spre uşa, o deschise şi strigă: 

— Hoppy, trimite-mi pe valet. Ridica perdelele de la ferestrele 
bucătăriei şi fii atent. Dacă cineva încearcă să intre sau sa iasă, 
întâi trage şi pe urmă vei sta de vorbă. 

— S-a înţeles, răspunse liniştit americanul, trăgând încă o 
duşcă. 

Valetul veni spre el, călcând parcă în străchini. Era palid, dar 
se silea să pară calm. 

— Ce doriţi, domnule? întreba el. 

Templar îi făcu semn să-l urmeze la uşa principală. Înainte de a 
o deschide stinse lumina, apoi păşi primul afară. 

— Te vei duce, spuse el cu glas tare, încât ecoul răsună destul 


de departe, pânâ la locuinta cea mai apropiatâ şi vei telefona 
politiei. Vei cere pe sergentul Jesser şi-i vei comunica un mesaj 
din partea mea. 

— Eu, domnule? 

Simon nu putu sa vadă faţa valetului, dar şi-o închipui galbenă 
ca ceara. 

— Da, tu. Oare ţie frică? 

— Nu, domnule, dar... 

— Te-ai slujit vreodată de un revolver? îl întrerupse Sfântul. 

— Da, domnule, în cursul ultimului război. 

— Ei bine, ţine unul, continuă Simon, întinzându-i-l pe al său. E 
încărcat. Dacă te ameninţa cineva, trage. Voi fi de altfel în urma 
ta. Nu mă vei vedea şi nu ma vei auzi, dar voi fi lânga tine. Daca 
va încerca cineva să te oprească, va avea de-a face cu mine. 
Haide, fii liniştit. 

— Prea bine, domnule, răspunse în cele din urmă valetul. Care 
este mesajul? 

— Vei spune sergentului Jesser că Mr. Forrest a fost asasinat, 
făcu Sfântul cu aceeaşi voce ridicată şi clară. Apoi, îi vei povesti 
restul. Spune-i că am găsit dezlegarea enigmei şi că este inutil să 
aducă fotografi şi experţi. Spune-i că atunci când va sosi, va găsi 
spovedania vinovatului, gata semnată. Vei ţine minte toate 
acestea? 

— Da, domnule. 

— Ei bine, du-te. 

Scoase celălalt revolver şi rămase nemişcat în prag, în vreme 
ce paşii valetului se pierdură în noapte. Când fu sigur că acesta 
trecuse de zona periculoasă, Simon reintră din nou în hall-ul 
obscur, fără zgomot. 

Rosemary Chase şi doctorul îl priveau întrebător când pătrunse 
în salon. 

— Îmi închipui că aţi auzit c-am spus valetului că-l voi urma. 

— Dar, pentru ce?... întrebă Quintus. 

— Am spus-o pentru cel de afară, răspunse Sfântul, cel care ne 
pândeşte. A dat greş ultima dată şi va face o încercare supremă. 
A auzit ce-am spus valetului, şi nu va încerca să se debaraseze 
de cei care îl încurcă, înainte de sosirea poliţiei. Astfel că va 
lucra, după cum am prevăzut eu. 

— Atunci, spuse medicul, mesajul nu e altceva decât un bluff? 


— În parte numai. Am exagerat putin. Pun rămăşag că 
vinovatul ascultă ceea ce discutăm noi. 

Rosemary aruncă o privire spre perdele şi se înfioră. 

— In cazul acesta, murmură ea, ştie că n-ai plecat cu valetul? 

— Ştie, dar e prea târziu că să se mai ia după el. De altfel, îl 
interesează mal mult să afle ce ştiu eu: până unde am reuşit să 
merg cu deductiile. Şi sunt gata să i-o spun. 

— Ai spus că ai făcut un bluff, protestă miss Chase. 

Simon clătină capul. 

— Nu, am spus că am exagerat putin. N-am obţinut 
spovedania de care am vorbit, dar sper s-o obţin. Restul tot este 
adevărat. Ştiu chiar care a fost cauza tuturor acestor întâmplări 
nefaste şi cine este autorul. 

Quintus şi Rosemary îl priviră cu o teroare pe care nici nu 
căutau s-o ascundă şi Sfântul profită de acest fapt, aşezându-se 
într-un fotoliu şi aprinzându-şi o ţigară. Nu căuta, prin calmul lui 
exagerat, să impresioneze pe doctor sau pe fată, ci pe celălalt, 
pe cel pe care voia să-l silească să se trădeze. 

— Şi e foarte uşor de găsit, reluă el, dacă stai să te gândeşti 
puţin. Criminalul e foarte abil şi şi-a făcut un plan pe cât de 
simplu, pe atât de îndrăzneţ, dacă-i reuşea, fară accidentele care 
l-au încurcat. Reuşita acestui plan, i-ar fi adus milioane. Dar 
primul accident s-a întâmplat şi au urmat celelalte. Accidentul 
principal, a fost când mi-a scris Nora. Criminalul socotea că o 
poate face sa tacă, ameninţând-o că dacă ar vorbi poliţiei, tatăl 
ei şi-ar pierde situaţia. Dar fata s-a gândit că un om ca Sfântul, 
poate descurca itele acestei afaceri şi de aceea mi-a scris. 
Criminalul a aflat numaidecât, dar n-a putut reţine scrisoarea. A 
urmărit-o deci până la han, cu intenţia de a o ucide, împreună cu 
cel ce voia să-i dea ajutor. Când Nora mi-a cerut să vin la hangar, 
criminalul a socotit partida câştigată. Dar al doilea accident l-a 
făcut să-şi piardă sângele rece şi pentru moment a abandonat 
lupta. A făcut în aşa fel încât să vin la castel, sperând că aici se 
va descotorosi uşor de mine. Şi-a pregătit planul, împreună cu 
complicele său şi... 

— Complicele său? îl întrerupse Quintus mirat. 

— Da, făcu Sfântul rece. Cu toate că se pare că nu m-ai înţeles 
bine, trebuie să-ţi spun că complicele lui este un medic, care se 
numeşte dr. Quintus. 


Quintus pâli îngrozitor şi mâinile începură să-i tremure, dar 
Simon nu se mişcă. 

Rosemary Chase privea uluită când la unul, când la celălalt. 

— Ce vrei sa spui? întrebă ea pe Simon. 

— Vreau să spun, continuă Sfântul, că accidentul de automobil 
în care tatăl d-tale a fos victimă, n-a fos decât o comedie. 
Criminalului îi trebuia un medic pentru a confirma povestea 
arsurilor sale. Un medic cinstit nu s-ar fi pretat însă la aşa ceva. 
Bineînţeles, mi-ai spus că l-ai văzut pe tatăl d-tale după accident 
şi n-am mai insistat. Dar sunt sigur că avea capul bandajat şi că 
vocea îi era neinteligibilă. Toate acestea au fost opera lui 
Quintus. 

— Eşti nebun! strigă doctorul. 

Sfântul zâmbi. 

— Nu, spuse el. Eşti doctor, aşa cum sunt eu Papa de la Roma. 
Vei scrie o declaraţie în care vei expune faptele aşa cum au 
decurs şi o vei semna. E singurul mod în care-ţi poţi salva pielea. 
Vei povesti cum Forrest a ascultat la uşa lui Marvin Chase cum v- 
a surprins făcându-vă planul pentru a scăpa şi cum l-aţi 
asasinat... 

— Şi mai ce încă? făcu o voce din uşă. 

Sfântul se întoarse şi privi spre omul din pragul uşii. Era 
îmbrăcat într-o pijama violetă şi avea capul înfăşurat în bandaje, 
în aşa fel, încât nu i se vedeau decât ochii. İn mâna dreaptă tinea 
un revolver automat, cu care ţintea pieptul lui Simon. Rosemary 
scoase un strigăt şi se ridică în picioare. 

— Ţi-am spus că-ţi voi produce supărări, Miss Chase, murmurâ 
Sfântul. Tatăl d-tale a fost ucis acum o săptămână, dar cred câ-ti 
mai aminteşti de secretarul său, Mr. Tamblin: iată-l în faţa 
noastră. 


IX 


— Eşti tare, Templar, rânji Tamblin. 

— Nu, răspunse Sfântul cu regret, ar fi trebuit sa te găsesc mai 
curând. Toata lumea te lua drept Marvin Chase şi, ca toată 
lumea, m-am înşelat. Când Rosemary şi Jim au venit în hangar, 
am fost iar derutat. Dar am sfârşit prin a te numi milionarul 


invizibil, omul în jurul căruia se desfăşura toate aceste 
evenimente tragice. Şi atunci, am priceput numaidecât. L-ai ucis 
pe Chase, i-ai ars corpul într-un accident de automobil, foarte 
bine pus în scenă şi i-ai luat locul. Quintus te-a bandajat şi te-a 
machiat atât de bine, încât ai reuşit sa înşeli şi pe Miss Chase. 
Voiai sa pui mâna pe averea lui Chase, fără ca nimeni sa 
bănuiască ceva, apoi sa dispari. Aşa este? 

— Exact. 

— Ai fi reuşit de minune, fără accidente. Mai întâi denuntarea 
Norei, apoi uciderea lui Forrest. După ce i-ai tăiat beregata, te-ai 
mânjit de sânge şi atunci ţi-ai pierdut capul. N-ai îndrăznit sa te 
mai bagi în pat, când m-ai auzit urcând scara, şi ai inventat 
răpirea. Te-ai ascuns probabil într-altă cameră, până ce am 
coborât în curte. Am înţeles aceasta, pentru că n-am auzit niciun 
zgomot în curte şi n-a tras nimeni în mine, când am înconjurat 
castelul. 

— Continuă, zâmbi Tamblin. Ma înspăimânţi. 

— Atunci, ţi-ai dat seama ca voi vesti poliţia şi, până la venirea 
sergentului, ai căutat sa faci un alibi pentru Quintus şi să te 
descotoroseşti de mine şi de Hoppy. Ai tăiat firele telefonice. O 
alta greşeală de ageamiu, căci un profesionist ar fi făcut-o mai 
înainte. Ai tras în Quintus şi în mine, fără intenţia de a nimeri pe 
cineva, numai pentru a da un alibi lui Quintus şi a-l face să treacă 
drept victimă. Apoi, ai auzit cele ce am spus valetului şi te-ai 
prins în cursă. 

Tamblin clatină capul cu dispreţ. 

— Nu e chiar atât de rău judecat, făcu el, dar te-ai înşelat de 
două ori: Forrest era condamnat la moarte şi l-aş fi ucis când ar fi 
venit timpul. Am auzit-o pe Rosemary vorbindu-i pe terasă, sub 
fereastra mea şi aşa am aflat că Nora îţi scrisese şi te aştepta la 
han. 

— Şi care e a doua greşeală? întrebă liniştit Sfântul. 

— Ai comis-o fiind prea sigur de tine. M-ai atras aici într-o 
ultimă lovitură de teatru, ca să ascult ceea ce ai avut de 
îndrugat. Asta mă obligă după ce mă descotorosesc de tine şi de 
Hoppy, s-o ucid pe Rosemary Chase pe care aveam intenţia s-o 
cruţ. 

— Bertrand, făcu Sfântul grav, spui prostii, dragul meu. 

Revolverul lui Tamblin se mişcă uşor. 


— Vrei să-mi explici de ce? întrebă el. 

— Pentru învinuirea ce mi-o aduci mie: eşti prea sigur de tine. 
L-am dat valetului revolverul meu şi ai crezut că nu sunt înarmat. 
Priveşte automatul îndreptat spre tine. Bertrand te asigur că trag 
mai iute ca tine. Dacă nu crezi, apasă pe trăgaci. 

Tamblin privi o clipă tăcut spre Simon, apoi izbucni în râs. 

— Altă greşeală, care te va costa viaţa dacă nu arunci 
revolverul. Quintus e înarmat şi păzeşte pe drâguta de 
Rosemary. Dacă tragi, va trage şi el. Cu un singur glonţ, nu poţi 
ucide doi oameni, Templar. 

Simon se văzu prins în propria-i cursă. Se gândea tocmai dacă 
trebuie să tragă, când o detunătură răsună în cameră. Sfântul 
crezu că Tamblin trăsese. Dar nu simţi nicio durere şi-l văzu pe 
acesta holbând ochii cu o expresie de mirare, răsucindu-se în 
jurul lui şi căzând ca un sac gol. Degetele i se destinseră dând 
drumul armei. 

În locul lui Tamblin, prăbuşit la pământ, în uşă apăru enorma 
statură a lui Hoppy Uniatz, al cărui revolver mai fumega încă. 
Urmă încă o detunătură şi Sfântul, întorcând capul, văzu pe 
Quintus la rândul lui desfăcând mâna însângerată şi dând drumul 
revolverului. 

— Nu trageţi, strigă pretinsul doctor, n-am ucis pe nimeni. 
Tamblin a comis asasinatele. Voi semna tot ce vreţi, dar nu 
trageţi. 

— Ai auzit, Hoppy? făcu Sfântul. Nu vrea să tragem. Să-l 
predăm atunci poliţiei. 

— Cum vrei, răspunse flegmatic americanul. Aşadar, aceştia 
erau? Cât p-aci să te curețe. 

Sfântul dădu din cap afirmativ. 

— Da, încă o secundă şi aş fi fost ucis. 

Hoppy, cu ochii larg deschişi se zgâi la cadavru. 

— Aha! făcu el. Dar nu despre asta voiam să-ţi vorbesc. S-a 
sfârşit cu... 

— Am înţeles, răspunse Sfântul, doar nu e prima dată când 
dobori un adversar. Dealtminteri, Quintus te va scoate din cauză. 

Rosemary se ridicase teapanâ, palidă, dar calmă. Se apropie 
de Simon, cu genele înlăcrimate, suspinând. 

— Ştiu, murmură el, e o lovitură grea, dar nu se poate schimba 
nimic. 


— Cel putin sunt sigură acum că tata a fost un om cinstit. Cum 
aş putea să-ţi mulţumesc? 

— Lui Hoppy trebuie să-i multumeşti, spuse Sfântul. Mă întreb, 
ce i-a venit să plece din bucătărie? 

Un zâmbet larg lumină faţa americanului: 

— Foarte simplu, răspunse el. Valetul îmi dăduse toate sticlele 
de whisky din pivniţă. Berea nu-mi place, aşa că deşi era destulă 
în pivniţă, venii încoace ca să întreb pe Miss Chase dacă mai este 
whisky şi unde se găseşte. 

* 

Când sergentul Jesser sosi la castel, gâsi pe Miss Chase 
îndoliată. Ea îi întinse două plicuri. Într-unul, era mărturisirea lui 
Quintus, pe adevăratul său nume Paul Messina. Acesta zăcea 
legat fedeleş în salon şi nu se împotrivi când sergentul îl declară 
arestat. În celălalt plic, Jesser găsi o scrisoare adresată lui 
personal, şi semnată cu un desen copilăresc, ce înfăţişa un sfânt. 

lată ce-i scria Simon Templar: 


„Îmi pare rău, Jesser, că nu te pot aştepta, dar sunt 
grăbit. Sunt mulțumit că nu m-ai bănuit de asasinarea 
Norei şi te admir pentru asta. 

Transmite salutârile mele cele mai cordiale lui 
Trapani, cu care sper să mă mai întâlnesc căci berea lui 
e minunată”... 


SFÂNTUL 


SFÂRŞIT 


SIMON TEMPLAR ȘI MISTER Z 


Sfântul numit aşa, pentru că avea obiceiul să lase în locurile 
unde opera o carte de vizită, pe care era desenat copilăreşte un 
sfânt, nu auzise vorbindu-se niciodată de misteriosul bandit 
numit Mister Z. 

El dejuna singur în restaurantul hotelului Dorchester, când 
deodată se făcu linişte în sală. 

Capetele tuturor se îndreptară spre femeia care intra. 

Era singură. Înaltă, blondă, avea un mers suplu de dansatoare. 
Elegantă, sigură de sine, se îndreptă spre o masă liberă. 
Murmure de admiraţie se auzeau în urma ei. 

Simon Templar o privise cu interes, dar ceea ce îl frapase la 
ea, era asemănarea acestei tinere cu Patricia Holm. Se întreba 
cine putea fi. 

— la spune-mi, Alfons, şopti el chelnerului, cine este doamna în 
albastru? 

Alfons privi pe Simon cu un oarecare dispreţ. 

— Este Miss Beatrice Avery, spuse el. 

— Numele mi-e cunoscut, spuse Templar încruntându-se. Ce 
vinde? 

— Miss Avery este o vedetă de cinema, răspunse Alfons aspru. 

— Ah, aşa va să zică. Am văzut desigur fotografii de-ale ei. 

— Domnul a văzut desigur ultimul ei film, Amorul - insistă 
chelnerul. E divină. 

— Nu, nu l-am văzut, răspunse Simon; şi de fapt mie nu-mi 
plac filmele. 

Alfons se îndepărtă, puţin jignit. Simon privi cu atenţie pe 
tânăra care se aşezase şi făcuse semn maâtre d'hotel-ului să 
aştepte ca să comande dejunul. 

Aşteptând, Miss Avery îşi scoase mânuşile şi-şi aprinse o 
tigareta. 

Apoi deodată, Simon constată cu o profundă surpriză că 


vedeta lăsă să-i scape tigareta şi deveni grozav de palidă. Ochii 
ei păreau măriţi dintr-o dată. Privea fix masa ca şi cum capul 
unui şarpe s-ar fi ivit printr-o spărtură a feţei de masă. 

Simon nu avea nici cea mai mică idee de cauza ce provocase 
tinerei teroarea subită. Fără să ezite, se ridică şi se îndreptă spre 
masa Beatricei Avery. 

— Doriţi să acceptaţi serviciile unui cavaler fără serviciu? 
spuse el încet. 

Tânăra tresări. Faţa i se roşi puţin, dar privirea ei arată aceeaşi 
teroare. 

Artista deschise poşeta. 

— Nu credeam că vei veni aşa de repede, spuse ea cu o voce 
joasă şi răguşită. 

Sfântul răspunse imediat. Din două motive. Se întreba mai 
întâi pentru ce această femeie îl aştepta. 

Apoi, el observă pe masă două furculite şi un cuţit, care nu 
erau la locul lor, ci aşezate într-un mod bizar. 

— Am venit imediat ce am văzut că vă este rău... spuse în fine 
Simon. 

Voia să urmeze, când ea scoase din poşeta ceva şi privi pe 
tânăr cu un asemenea dispreţ, că el se întrerupse. 

Puse în mâna lui Simon un plic voluminos şi se ridică. 

— Te rog să te întorci imediat la masa d-tale, spuse ea fără să-l 
privească. 

Şi se îndreptă spre ieşire. _ 

N-a jucat nicio dată astfel în faţa aparatului. İşi spuse Sfântul 
întorcându-se încet la masa lui. 

înghiţi dintr-o dată cocktail-ul servit, apoi privi plicul care era 
deschis. Era plin cu hârtii de o sută de lire. 

— Drace! făcu Sfântul intrigat. 

Le numără pe ascuns: erau zece mii de lire. Fireşte Simon 
văzuse şi umblase cu sume mai mari, dar, în general aceste 
sume nu-i căzuseră aşa de uşor în mână. 

Ceea ce îl supăra mai ales era privirea de dispreţ pe care i-o 
aruncase tânăra. Simon termină masa, şi, înainte de a părăsi 
hotelul, căută numele Beatricei Avery în numărul telefonic. Ea 
locuia în Parkside Court 21. Simon notă adresa, ieşi, se opri puţin 
în Piccadilly, apoi se duse pe jos la apartamentul său din Cornwall 
House. 


— Nu m-a cautat nimeni, Sam? spuse el portarului. 

— Nu. Aşteptati pe cineva, domnule? 

— Totdeauna aştept pe cineva, Sam. Astăzi va veni o doamnă 
blondă, zveltă, gratioasâ. 

— Vreti să spuneţi, Miss Holm? 

— Nu. Nu miss Holm, Sam. Se numeşte Beatrice Avery şi îi poţi 
spune că o aştept. 

Simon luă ascensorul şi intră în cameră. 

Voia să se aşeze când sună telefonul. Sfântul luă receptorul. 

Două persoane doresc să vă vadă, domnule, spuse vocea lui 
Sam, dar nu sunt femei. 

— Pariez că ghicesc... răspunse Simon. 

N-o să aveţi timp, domnule, întrerupse Sam. E Mr. Teal. E 
furios. Va fi la dv. în câteva secunde. 


Inspectorul şef Claude Eustace Teal îşi vâri pantoful lui cu talpa 
groasă în deschizătura uşii tocmai când aceasta se deschise. Era 
o precauţie inutilă. Simon cu surâsul pe buze se dădu în lături în 
faţa celor doi poliţişti. 

— Intraţi, spuse el. Ce pot face pentru voi azi? 

Teal intră şi în urma lui apăru sergentul Barrow. 

— Bună ziua Claude! spuse Sfântul gentil. 

— Vin să te arestez, Templar, spuse inspectorul. 

— Ce s-a mai întâmplat? întrebă dulce Simon. 

— Aşteaptă, întrerupse la rândul lui Simon, cu mâna ridicată. 
Claude, dacă mă arestezi, ce o să faci de-acum înainte din zilele 
şi nopţile tale? 

— N-o să scapi cu glumele, Templar, răspunse sec polițistul. 
Vrei să vezi mandatele? Am două: un mandat de perchezitie şi 
unul de aducere. 

— Bine, Clade, spuse Sfântul, ridicând din umeri cu un aer 
resemnat. Dacă insişti să faci o gafă, treaba ta. Care este vina? 

— Şantaj, spuse inspectorul cu un ton dispretuitor. De mult 
timp doream să te arestez, Templar, dar nu am nicio plăcere s-o 
fac în nişte împrejurări aşa de... 

Căuta un cuvânt care să exprime disprețul şi dezgustul lui. 


Sfântul îşi aminti atunci privirea Beatricei Avery. 

— Tu eşti Mister Z. Adăugă scurt Teal. Dacă n-aş avea dovada 
n-aş putea crede că ai decăzut aşa mult. 

Simon se sprijini de cămin fără sa zică nimic. Revedea deodată 
cuțitul şi cele doua furculite aranjate bizar pe masă şi formând un 
Z. Era semnul care îngrozise pe actriţă. 

Sfântul se întoarse spre Teal. 

— Totdeauna giumet Claude, spuse el cu o voce dulce, faci o 
nouă greşeala. Nu ştiu absolut nimic de cine vorbeşti. 

— Negi ca ai fost la restaurantul Dorchester acum o oră? 

— Pentru ce să neg? Acolo am dejunat. E adevărat. Recunosc 
că nu am avut dreptul, păzitor al vechilor tradiţii britanice; n-am 
fost prezentat Miss-ei Avery. 

— Ai luat un plic... 

— Pardon, i-o taie scurt Simon; n-am luat nimic. Ea mi-a vârât 
un plic în mâna şi a plecat fără să se întoarcă. 

— Nu te salvezi invocând asemenea motive, spuse Teal. O să 
povesteşti asta juratilor. Te arestez. 

— Nu crezi ca ar fi mai bine să te gândeşti puţin dragul meu? 
sugeră el. Vei spune apoi că mă îucăpăţânez să te scap din toate 
catastrofele. 

— Asta-i bună! bombăni polițistul. 

— Da, de unde, nu-i deloc bună, Claude! conchizi totdeauna 
prea repede. Sub pretextul că eu sunt Sfântul, singurul criminal 
pe care nu l-ai putut descoperi niciodată, mă acuzi de toate 
păcatele din lume. Azi sunt Mister Z. Cine dracu e acest Mister Z? 
E prima oară că aud vorbindu-se de el. 

— Dacă discuti pentru a câştiga timp, răspunse Teal, nu te 
urmez pe acest drum. Barrow era la Dorchester. 

— Pentru a mă supraveghea, fără îndoială. 

— El a văzut că ai primit un plic, urmă Teal, şi că Miss Avery 
părăsea tot atunci restaurantul. A oprit-o în hall... 

— Asta nu e cuviincios, mormăi Simon. 

— Miss Avery a refuzat să facă plângere şi atunci Barrow mi-a 
telefonat. Am căpătat imediat mandatele. Miss Avery a consimţit 
să declare că plicul conţinea o mare sumă de bani. 

— Zece mii de lire, mărturisi Simon: i-am numărat. 

— Vreau acel plic, spuse Teal. 

— Regret dragul meu Claude, dar nu-l mai am, spuse Sfântul. 


— Nu-l mai ai? 

— Uşurel, murmurâ Simon. Am înţeles că e o confuzie de 
persoane. leşind de la restaurant am intrat la agenţia de 
transporturi rapide din Piccadily şi am trimis banii printr-un 
curier, Miss-ei Avery. Astfel nu-ţi rămâne decât să rupi mandatele 
şi să te întorci la înaltul comisar, care odată mai mult îţi va 
adresa felicitările lui. Pentru aţi da puţin curaj sunt gata să-ţi ofer 
un pahar de whisky. 

Teal imobil, nu se mişcă după acest atac. 

— Nu, spuse el, te duc la poliţie. 

Simon ridică din umeri. 

Ti-am spus ca acest plic mi-a fost dat din greşeală şi că eu l- 
am trimis înapoi. Miss Avery l-a primit. Ea are telefon. Anuarul 
telefonic este pe mâsuta de colo... 

Soneria telefonului îl întrerupse. Sfântul făcu un pas spre 
aparat. 

— Nu! strigă polițistul. Voi răspunde eu. 

Templar surâse şi-l lăsă pe Teal. 

— Alo! spuse Teal, sfortându-se în zadar să imite vocea 
Sfântului. 

— Domnul Simon Templar! 

— El însuşi, răspunse inspectorul fără să roşească. 

Pălise, căci recunoscuse vocea Beatricei Avery. O auzise 
adesea la cinema. 

— Îţi mulţumesc pentru plicul pe care mi l-ai înapoiat şi în 
acelaşi timp te rog să mă ierţi pentru felul cum m-am purtat cu 
dumneata. 


Inspectorul Teal strânse receptorul ca un înecat care se agaţă 
de un fir de pai. Sfântul îi scăpă încă odată. Era de necrezut, 
nedrept, dar aşa era! 

Simon se apropie şi luă receptorul. 

— Aşteptam chemarea d-tale, Miss Avery, spuse el. Dacă voi 
avea plăcerea sa te întâlnesc din nou, sper că nu mă vei mai privi 
aşa de dispretuitor... 

— A fost o glumă, domnule Templar, i-o tăie vocea gâfâitoare a 


actritei. Nu te mai gândi la asta. 

— Crezi într-adevăr că n-aş putea să te ajut? 

— Să mă ajuţi? Ea râse: un râs nervos şi forţat. Pentru ce să 
mă ajuţi? A fost o glumă proastă şi-mi pare rău. 

— E într-adevăr mai serios decât credeam, murmură Sfântul. 

— Mulţumesc încă odată, Mister Templar. La revedere. 

Simon aprinse încet o tigaretâ. Teal se sforta să-şi recapete 
sângele rece. 

— Haide, haide, Claude, spuse Simon glumeţ. N-o să te 
îmbolnăveşti din asta. Eşti aşa de grăbit să te duci să povesteşti 
înfrângerea comisarului? Mai stai putin. İti promit să nu te 
brutalizez. Tu ştii lovitura cu degetul arătător pe vestă... 

Teal se întoarse. 

— Nu te sfătuiesc să glumeşti, spuse el. 

— Atunci, spune-mi cine este Mister Z, insistă Simon. 

Inspectorul ridică din umeri. 

— Nu-l cunosc, spuse el. A fost o glumă proastă. Nu te mai 
gândi la el. 

Făcu semn lui Barrow şi amândoi plecară. 

* 


O cheie se întoarse în broasca uşii de la intrare şi câteva 
secunde mai târziu, Patricia Holm intră înăuntru. 

— Am văzut pe Teal jos, spuse ea. Pentru ce era să fim arestaţi 
de asta data? 

— Pentru nimic, spuse Simon. lată ce s-a petrecut. 

Îi povesti în câteva cuvinte ce se întâmplase, apoi conchise: 

— Vom căuta pe Mister Z. 

— Cine e Mister Z? 

— Nu ştiu nimic despre el. 

— Atunci? O să dai un anunţ la ziar? 

Simon nu răspunse. 

— Am putea întreba pe Mis Avery? insistă Pat. N-ai spus că 
seamănă cu mine? 

— Da, aceeaşi talie, aceeaşi aparenţa generală. 

— Atunci mă duc s-o văd. 

* 

Era ora ceaiului când portarul casei din Parkside House 21 o 
informă pe Patricia că Miss Avery era plecată în Scoţia sau 
Walles, nici el nu ştia precis unde. Pat luă ascensorul şi urcă la 


etaj. Pe culoar, un fecior era rezemat de un aspirator. 

Degeaba sunati, spuse el văzând că Pat se apropie de uşă; 
Miss Avery e plecată. 

Privea pe Pat cu o curiozitate prost ascunsă. 

— Trebuie să fie vreun mijloc de intrat, nu-i aşa? spuse ea 
detectivului, pe care îl recunoscuse imediat sub costumul de 
valet. Nu cred c-o să refuze să-şi primească sora. 

— O! atunci e altceva, spuse el. Am remarcat ca semănaţi mult 
cu Miss Avery. 

Sună de trei ori scurt, o dată lung şi încă de trei ori scurt. O 
cameristă deschise. 

— Dă drumul, Bessie, spuse detectivul; e sora lui Miss Avery. 

Bessie n-avu timpul să răspundă: Pat intră cu acea siguranţă 
pe care o căpătase de când era cu Sfântul. Un moment mai târziu 
era în faţa Miss-ei Avery. 

— Sper ca-mi vei ierta stratagema, Miss Avery, spuse ea. lată 
cine sunt. 

Şi-i întinse cartea ei de vizită. 

Vedeta examină cartonaşul, apoi ridică spre Pat ochii ei 
îngroziţi. 

— Da, am auzit pronuntându-se numele d-tale, spuse ea. Eşti 
prietena Sfântului. Pentru ce ai venit? Am spus lui Mister 
Templar... 

— Simon n-a crezut nimic din ceea ce i-ai spus, i-o tale Patricia. 
El singur te poate scăpa de Mister Z... 

— E absurd, Miss Holm, spuse Beatrice. Nu există Mister Z... 
Cum a aflat Mr. Templar?... Oh! lăsaţi-mă; nu vreau să spun 
nimic; nu pot să spun nimic! 

— Dacă-ţi schimbi părerea, spuse Pat, vei găsi numărul 
telefonului în carte. Vă vom ajuta şi noi ştim să păzim un secret. 

Pat nu era satisfăcută urcându-se în ascensor. 

leşi din hall-ul gol şi se opri pe trotuar. Se întunecase; 
reclamele luminoase îşi arătau luminile lor tremurătoare. Chemă 
un taxi care se opri la marginea trotuarului. 

— Cornwall House, spuse ea. 

— Da, Miss. 

Se urcă şi taxiul se puse în mişcare înainte ca uşa lui să se fi 
închis. În semiobscuritatea din automobil, Pat zări o umbră şi 
simţi un obiect dur pe care un om mic de statură şi cu ochii de 


nevăstuică i-l apăsa în coastă. 

— Dacă strigi, trag, spuse omul. 

— Oh! făcu Patricia, şi se prăbuşi moale ca şi cum şi-ar fi 
pierdut cunoştinţa. 

İntelese repede că o luaseră drept Beatrice Avery. Era 
preferabil să nu deştepte neîncrederea răpitorului. Astfel, Pat 
putea fără îndoială să descopere vreun indiciu asupra 
ascunzişului lui Mister Z... Nu-i trecu deloc prin minte că ar putea 
fi în primejdie. 

Omul cu ochii de nevăstuică se lăsase prins. Stătea liniştit. 
Taxiul mergea de aproape zece minute. După un viraj brusc, se 
opri. Pat auzi porţile închizându-se şi îndrăzni să se mişte. 

— Nu-ţi fie frică, spuse omul, nu-ţi vom desfigura faţa d-tale 
frumoasă... încă nu. 

— Unde sunt? spuse Pat cu o voce care tremura. O să plătesc. 
Am vrut să plătesc la Dorchester! N-aţi venit acolo! 

— Asta nu-i treaba mea. Coboară! 

Ea ascultă şi văzu că se afla într-un vechi garaj. Nevăstuica 
împinse o uşă şi coborâră într-o pivniţă, urmăriţi de şoferul 
taxiului. Lumina unei lămpi de buzunar se opri pe faţa lui Pat. 
Omul care ţinea lampa strigă: 

— Cine-i imbecilul care a adus această femeie? Asta nu e 
Beatrice Avery. 

Şoferul înaintă. 

— Ba da, spuse el; am recunoscut-o. 

Se apropie de Pat şi o privi de aproape. 

— E adevărat, spuse el; nu e ea. li seamănă totuşi. 

— Este în curent, rânji nevăstuica. A vorbit de bani. 

Omul care ţinea lumina, luă poşeta lui Pat, o puse pe o masă 
veche şi o deschise. Scoase din ea toate, luă o carte de vizită şi 
citi. 

— Patricia Holm! spuse el. Imbecililor! Aţi dat o lovitură 
frumoasă. Aţi auzit vreodată vorbindu-se de Sfânt? 

Tăcerea căzu, greoaie, apăsătoare ca ceața Londrei. 

— Ştiţi ce va zice £E/ când va şti că ati pus pe Sfânt pe urmele 
noastre? Faceţi ce ştiţi acum pentru a-mi aduce aici pe Templar. 
Plecati şi nu va întoarceţi fără el. 

— E inutil, spuse o voce dulce în întuneric. Care e primul dintre 
voi care vrea sa moară? 


Fâşia de lumină căută pe necunoscut. 
Pe ultima treaptă a scării, Simon Templar stătea în picioare, 
nemişcat şi surâzător. 


IV 


Automatul lui Simon ameninţa pe cei trei oameni rezemati de 
zid. Cel care ţinea lampa electrică încercă să-şi ducă mâna în 
buzunar. 

— E un fel de a muri acesta, spuse Sfântul. 

Omul se întrerupse din mişcare şi deodată, stinse lampa. Dar 
cea pe care Sfântul o aprinse în acelaşi moment aruncă asupra 
vinovatului care semăna cu actorul de cinema Andy Gump, un 
cerc luminos. 

Simon cobori scările, dădu lui Pat lampa şi pistolul. 

— Aliniaţi-vă şi fiţi cuminţi, spuse el. Vă previn că doamna 
trage de minune: ea loveşte un gândac la cincizeci de paşi, în 
ochi. 

Brusc, Mr. Gump dădu o lovitură de genunchi lui Simon apucă 
automatul şi-l întoarse spre Sfânt. 

— Aruncă pistolul, Miss Holm, rânji el, sau Sfântul se va urca 
imediat în cer. 

Patricia nu se mişcă. Simon izbucni în râs. 

— Acest revolver nu-i încărcat, spuse el. 

Ridică mâna, apucă între index şi degetul mijlociu nasul mic al 
lui Mr. Gump şi-l întoarse cu putere. 

Nebun de durere, omul trase. Se auzi pocnitura cocoşului în 
gol. 

— Ti-am spus-o, murmură Simon. O să ţi-l iau pe al d-tale care 
e încărcat. Fii deci liniştit. 

Simon lua portofelul lui Mr. Gump. 

lată, fotografii de-ale vedetelor de cinema, spuse el. 

— De ce nu? rânji Mr. Gump. Mă duc des la cinema. 

— Desigur, spuse Simon, şi nu eşti lipsit de gust. lată pe miss 
Beatrice Avery, vedeta lui Triumph-Film. E fermecătoare. Pe ea ai 
vrut s-o răpeşti în seara asta, nu-i aşa? lată pe delicata lrene 
Cromwell, ca odaliscă, într-un decor oriental. Ea turnează pentru 
Pyramid Pictures. A treia, e Sheila Ireland în persoană, steaua lui 


Summit Pictures. 

Şi a treia... (Sfântul se întrerupse) sârmana! Marcia Landou, 
care a murit misterios, acum două luni. 

— Nu ştiu ce vrei să zici, spuse Mr. Gump. 

— Atunci, Mister Z. îşi alege prost colaboratorii, replică Simon. 

— Nu înţeleg! protestă Mr. Gump. Am dreptul să am fotografii 
de ale artiştilor. Toată lumea... 

— Ai mai spus-o, i-o tăie Simon. Pat, vrei să-mi dai lampa? Tu 
poţi să te urci. 

Ea ascultă şi Sfântul o urmă deandaratelea. Ajuns sus, el 
închise ambele canaturi ale uşii. Era o uşa veche, fără 
încuietoare, care se deschidea în afară. Simon înţepeni bine 
canaturile cu pari puşi oblic între pământ şi uşă. 

— Aceasta va da de lucru celor trei muşchetari, spuse el. Le va 
trebui vreo jumătate de oră pentru a ieşi de aici. 

Vorbea tare aproape de uşă. 

— Acum, reluă el, să mergem la Parkeside House, să prevenim 
pe Beatrice Avery că trebuie sa părăsească Londra. La nevoie, 
vom uza de forţă pentru a o duce. ` 

Aprinse lampa electrică şi zari un aparat telefonic Intr-un colt 
al garajului. Acesta îi interesă câteva secunde. Apoi atenția lui fu 
atrasă de un coş plin cu cartofi. Alese pe cel mai mare, se aplecă 
şi-l înfipse în ţeava de eşapament al automobilului. 


V 


Cei trei oameni închişi în pivniţă auziră uşa exterioară 
închizându-se şi cel pe care Pat îl numise Nevăstuica luă cuvântul 
pentru a invoca cu vehemenţă numele lui Dumnezeu. 

— Nu serveşte la nimic să te rogi, Weldon, spuse Mr. Gump 
(care se numea Raddon). 

— Ce va zice Z? întrebă Weldon. Nu e greşeala mea. Această 
femeie semăna bine cu Beatrice Avery şi ieşea de la ea. 

— Bine, ai mai spus asta, spuse Raddon. Trebuie sa ieşim de 
aici. Tyler, e garajul tău, tu trebuie să ştii. 

Şoferul se urcă pe scări şi apăsă pe uşă. 

E intepenitâ din afară, mârâi el. 

Sfântul nu se înşelase: trebui prizonierilor o jumătate de oră de 


eforturi pentru a-şi recapata libertatea. 

— Şi dacă el a prevenit poliţia? spuse Tyler. 

— Sticleţii ar fi acum aici, răspunse Raddon. Sfântul nu previne 
niciodată poliţia. Dă drumul la motor. Plecăm. 

Tyler se urcă în maşină şi apăsă pe demareur. Degeaba. 
Şoferul înjură şi începu din nou, fără mers. 

— Ce dracu are? mârâi el. 

Cobori, ridică capota, verifică carburatorul şi celelalte piese. 
Totul era în bună stare. Se aşeză din nou la volan şi încercă din 
nou să dea drumul la motor. Degeaba. 

— Vom pleca pe jos. Inutil sa ne pierdem timpul, spuse 
Raddon... 

Cum el se întorcea, cerul luminos al lămpii, atinse aparatul 
telefonic. 

Se îndreptă spre aparat, agăţă lampa de un cui, lua receptorul 
şi formă numărul Scotland Yard-ului. 

— Alo, spuse el imediat ce avu legătura. Vă aduc la cunoştinţă 
că Simon Templar, zis Sfântul, zis Mister Z, răpeşte în acest 
moment pe Beatrice Avery, vedeta de cinema care locuieşte în 
Parkside House 21. 

Agăţă receptorul înainte ca telefonistul să poată răspunde. 

Întorcând spatele complicilor săi, luă din nou receptorul şi 
formă un alt număr. 

— Aici, Raddon, spuse el cu voce înceată. N-am făcut nimic 
astă seară... Ce?... Da... Bineînţeles... Mâine... da, la aceiaşi 
oră... 

Agata receptorul. 

— Era Mister Z? întrebă Weldon. 

— Nu, era prinţul de Walles. Plecăm. Trebuie sa aşteptam ca să 
ştim ce-a devenit Templar, înainte de a începe din nou lucrul. 

leşiră toţi trei. 

Simon Templar auzi îndepărtându-se zgomotul paşilor lor, 
aprinse o ţigară şi părăsi postul de observaţie pe care-l ocupa pe 
bârna care trecea sub acoperiş de-a latul hangarului. 

Sari pe acoperişul taxiului, apoi pe pământ şi se îndreptă spre 
aparatul telefonic. 

Sfântul culcat pe bârnă, n-auzise nimic, dar ochii îl serviseră 
bine. 

Telefonul la Scotland Yard nu era primejdios: Pat terminase 


misiunea pe care i-o dăduse, înainte de venirea poliţiei. 

Dar al doilea apel era mult mai interesant. Simon era culcat pe 
bârnă în aşa fel ca să domine aparatul telefonic. Văzuse de sus 
cadranul mobil şi precautiunile lui Raddon care întoarse spatele 
complicilor lui, İl amuzaseră. Mr. Gump n-ar fi telefonat cu un 
aparat obişnuit, căci ar fi trebuit să spună secretul celorlalţi doi. 
Cu aparatul automat, era un totul altceva. 

Dar Sfântul supraveghease gesturile lui Raddon cu o atenţie 
deosebită. Indexul lui Mr. Gump se pusese în al şaptelea cerc: 
acela al literelor P. R. S.: apoi în al doilea: acela al literelor A. B. 
C.; în fine a doua oara în cel de-al şaptelea; P.R. S. N-a putut să 
formeze astfel decât literele PAR corespunzând sectorului 
Parlament. În fine, el compusese numărul 55.77. Numărul de 
telefon al lui Mister Z... Sau, cel puţin al unuia de care Mister Z se 
servea. 

Erau mai multe feluri de a descoperi adresa la care 
corespundea acest număr. Anuarul era pus pe o etajeră, dar 
abonaţii sunt trecuţi în ordine alfabetică şi trebuie mult timp şi 
răbdare pentru a căuta un număr. Sfântul alese o soluţie mai 
rapida. El ceru PAR 55.77. 

O voce îi răspunse cu un accent străin foarte pronunţat. 

— Alo, spuse vocea. 

— Alo, făcu Simon, aş vrea să vorbesc cu Mr. Thistlewaite. 

— Ce? Nu e nimeni cu acest nume aici. 

Pardon dar e unul din asociaţii firmei Thistlewaite şi 
Abernethy... 

— Nu, aici nu este această firmă. 

— Atunci, spuse Sfântul, dacă nu este acolo Thistlewaite, şi 
Abernethy, pentru ce dracu aveţi numărul lor de telefon? Acolo e 
Parlament 55.77? 

— Da. 

— Atunci, dati-mi pe Mr. Thistlewaite sau în lipsă pe Mr. 
Abernethy. 

— Vă inşelati, spuse vocea. 

Şi agata receptorul. 

Simon aşteptă câteva minute şi reîncepu. 

— Alo, făcu el. Parlament 55.77? 

— Da. Alo. Pe cine căutaţi? 

— lar dv.! făcu Sfântul. Asta înseamnă că sunteţi în adevăr 


Thistlewaite sau Abernethy? Ştiam că am dreptate. 

— Vă inşelati, răspunse vocea. Ai cerut un număr greşit, 
imbecil ce eşti! 

— Dacă sunteţi Parlament 55.77, insistă Sfântul, sunteţi 
Thistlewaite şi Abernethy. Nu-mi spuneţi mie poveşti. 

— Dar nu e adevărat. Aici e Zeidelmman şi Cie. 

— Ah! făcu Simon. Atunci m-am înşelat probabil. Vă cer iertare. 

Agăţă receptorul şi consultă anuarul. 

Nu era decât un Zeidelmman şi Cie. Adresa era: Bryerby House 
7, în cartierul Victoria. 

Sfântul lăsă anuarul, scoase cartoful din ţeava eşapamentului 
şi ieşi din garajul pe care Tyler nu-l închisese măcar cu cheia. 


VI 


Garajul se găsea în cartierul Crickiersow, şi Simon îşi găsi uşor 
maşina în strâduta unde o lăsase. Sosirea lui oportună în pivnita 
lui Tyler nu era datorită hazardului. Sfântul aştepta pe Patricia la 
ieşirea casei din Parkside House: era la volanul maşinii lui 
„Rândunica” de cealaltă parte a străzii. Neîncrezător, urmase 
taxiul care plecase aşa de brusc şi al cărui interior nu era 
luminat. 

Simon opri maşina aproape de Bryerby House. Numărul 7 era 
un palat pentru birouri într-o stradă aproape deşartă. Sfântul 
intră în hall şi văzu la parter o placă: 


Weidelmman et C 
Antichităţi 


Sfântul bătu la uşă. 

— Intră, spuse vocea care îi răspunsese la telefon. 

- Bună seara, Mister Z, spuse Simon. Eu sunt Sfântul. Cum 
merge comerţul de vechituri? 

— D-ta eşti nebunul care a telefonat mai înainte? spuse omul. 

— Da, mărturisi Simon. Dar unde sunt tablourile şi 
portelanurile! Ai vândut totul? 

— Ce doreşti? întrebă omul. Eu sunt Otto Zeidelmann şi nu te 
cunosc. 

— Asta mai merge! spuse dulce Sfântul. 


O străfulgerare argintatâ traversâ camera: vârful unei lame se 
înfipse în braţul fotoliului, la câţiva milimetri de mâna lui 
Zeidelmann. 

— Îmi lipseşte antrenamentul, spuse Simon; am vrut să fixez 
de braţul fotoliului mâneca hainei d-tale. In locul d-tale n-aş mai 
mişca. 

— Doamne! gâfâi Zeidelmann; eşti într-adevăr nebun? 

— Nu, dar d-ta eşti desigur mişcat căci, zicând: „Doamne”, ţi-ai 
uitat accentul german. Atenţie la aceste mici detalii. Şi apoi, un 
anticar nu are revolver în sertarul biroului său. Pe lângă aceasta, 
cum am auzit pe Mr. Raddon fixându-ţi o întâlnire pentru mine, 
eu am venit în astă seară. _ 

Mister Z privea pe Simon fără să vorbească. İntorcea maşinal 
între degete un creion. Atacul Sfântului îl surprinsese. 

Totodată Simon îşi examina adversarul. Omul era gras: 
pântecul său enorm se sprijinea de birou. O eşarfă mare de lână 
era trecută în jurul gâtului mascând o parte din barba neagră 
care ascundea gura şi bărbia. Ochii i se mişcau mereu în dosul 
unor ochelari cu margini de os şi borurile mari ale unei pălării 
moi, lăsate în jos îi acopereau fruntea. 

— Ai aerul unui prost. 

— Nu înţeleg nimic din ceea ce spui, răspunse Zeidelmann. Ai 
venit aici ca să mă insulti! Nu mă numesc Z. Te înşeli. Pleacă. 

În fond, nu eşti decât un amator, spuse liniştit Sfântul. Sunt 
numeroşi acei care încearcă să practice şantajul. Dar d-ta ai 
reuşit. Zece mii de lire dintr-odată! 

— Nu ştiu ce vrei să zici cu asta, repetă Zeidelmann. 

— Să ştii în orice caz, că Miss Beatrice Avery şi victimele d-tale 
viitoare sunt prevenite şi... 

— Eşti nebun, i-o tăie Zeidelmann. 

— ... Şi, reluă Simon, am intenţia să te văd de mai aproape fara 
barbă şi ochelari... 

Simon se întrerupse: auzise un zgomot uşor în dosul lui. Se 
întoarse prea târziu. Un obiect tare se sprijinea între coastele lui. 
Vocea seacă a lui Raddon se ridică: 

— Scoate mâna din buzunar şi nu mişca. 

— Asta nu e frumos, Andy, protestă Simon, fără să asculte 
ordinul dat. Ai spus la telefon că vii mâine şi când colo ai venit 
azi. 


— İnchide uşa, Raddon, spuse Mister Z. Şi dacâ se mişcâ, 
trage. Domnule Sfânt, n-ai ştiut că noi avem un cod: mâine 
înseamnă azi; nu înseamnă da... 

— E mult prea complicat pentru mine, spuse Simon. 

— Vorbeşti prea mult, spuse Raddon. Scoate mâna din buzunar 
şi pune revolverul pe birou. 

— A propos de revolver, răspunse Templar fără să asculte, 
unde l-ai găsit pe cel pe care-l apeşi în spatele meu, deoarece îl 
am pe al tău în buzunarul meu? Andy, cred că blufezi. 

— Ascultă, rânji Raddon, sau trag. 

Simon se apucă să râdă ușor. 

— Pariez că nu e un revolver, spuse el. 

Îndoi încetişor piciorul drept şi-l pocni pe Andy Gump în gleznă 
aşa de bine că şi un catâr bătrân s-ar fi fălit cu o asemenea 
lovitură. Raddon aruncat de perete, deschide degetele, în acelaşi 
timp când Sfântul se întorcea, şi lăsă să cadă o bucăţică de ţeavă 
de plumb. 

— Eu de asemenea, citesc romane de aventuri, spuse Templar. 
Cu toate acestea, cum ai putut să încerci să mă păcăleşti cu 
acest truc? 

Raddon pentru a-şi căpăta echilibrul, se agâtâ cu mâna de 
priza lămpii de pe mâsutâ. Priza sări şi camera fu cufundată în 
întuneric. Un zgomot de sticlă spartă se auzi aproape imediat. 
Mister Z sărise pe fereastră, abandonând pe credinciosul lui 
locotenent. Sfântul se precipită spre fereastră dar se împiedică în 
firul lămpii şi când privi pe fereastră în strâdutâ, Mister Z cotea 
colţul. Pentru un om corpolent ca el, alerga foarte bine. Simon 
încercă să-l urmeze, dar Mister Z ajunse în Victoria Street şi se 
pierduse în mulţimea funcţionarilor care ieşeau de la birourile lor. 

Când se reîntoarse, camera era goală. Luă cuțitul înfipt în 
braţul fotoliului şi scotoci prin birou. În sertarul principal era un 
revolver. Dar asta era totul! 


VII 


Patricia Holm reuşise fără multă trudă să convingă pe Beatrice 
Avery s-o urmeze. La volanul unei limuzine, Hoppy le aştepta în 
faţa casei din Parkside House. 


— Ce s-ar fi intâmplat? suspinâ Beatrice când fu instalatâ in 
maşină... ce s-ar fi putut întâmpla dacă ei m-ar fi răpit în acel 
taxi? Eu n-aş fi avut pe Sfânt ca să mă apere. 

— Te va apăra de azi înainte, spuse Patricia. 

— Dar pentru ce plecăm în Scoţia? 

— Am spus de Scoţia pentru că portarul va fi desigur întrebat 
de cineva unde am plecat, răspunse Pat. 

Limuzina mergea liniştită. Se opri îndată înaintea unei case din 
Berkely Square. Patricia cobori şi sună la uşa apartamentului 
lrenei Cromwell. O cameristă deschise. Miss Cromwell nu era 
acasă pentru nimeni. 

Spune-i că Miss Holm, de la Scotland Yard, doreşte s-o vadă 
imediat, spuse Pat. Camerista, impresionată, lăsă pe Pat să intre. 
Un minut mai târziu fu primită de vedetă. 

— Am fost preveniti, spuse Pat, fără introducere că Mister Z... 
ar avea intenţia sa se ocupe de vedetele pe care le-a ameninţat, 
şi de aceea ne-am decis să vă punem în siguranţă. Deci, mă vei 
urma. Am o maşină de la Scotland Yard. O sa te întâlneşti cu Miss 
Avery pe care desigur o cunoaşteţi şi apoi mergem s-o căută pe 
miss Sheila Ireland. 

lrene Cromwell deschise nişte ochi mari şi începu să tremure. 

— Dar unde mergem? bâlbâi ea. Trebuie să iau masa în oraş. 

— O să cinezi altă dată: după arestarea lui Mister Z... 

Vedeta se decise şi ajutată şi de frica ce o cuprinsese fu gata 
în numai douăzeci de minute. 

Beatrice Avery, pe care Pat o prevenise, linişti cum putu pe 
Miss Cromwell care se înfundă într-un colţ al maşinii şi fixa cu o 
privire înspăimântată spatele enorm şi şapca lui Hoppy. 

Sheila Ireland tocmai sosea acasă, când Pat suna la uşa ei. Ea 
nu rezistă mult la insistenţele lui Pat şi limuzina traversă Londra, 
îndreptându-se spre Kingston, apoi spre Weyhidge, la douăzeci 
de mile spre sud de capitală, unde Simon Templar avea o casă. 

Când maşina se opri înaintea casei, un om cu mustață ca de 
foca şi care şchiopăta uşor deschide uşa şi ieşi afara. 

— Noi suntem, Horace, spuse Pat. 

— Sunteţi în întârziere, mormăi Horace. 

Luă valizele şi nu arătă nicio emoție văzând pe cele mai 
frumoase trei fiice ale Angliei. Ar fi primit cu acelaşi calm trei 
savanţi. Anii petrecuţi în serviciul Sfântului omorâseră în el orice 


gând de surprizâ. 

— Mă iertati, sper, spuse Patricia, că am uzat de un şiretlic. 
Miss Avery ştie ca nu sunt de la politie. Sunt Patricia Holm şi 
această casă aparţine lui Simon Templar. 

— Sfântul? întrebă Irene, cu un fior. 

— Sfântul care înainte de a-l ataca pe Mister Z... doreşte să fiţi 
îndepărtate de el. Pentru acest motiv v-am adus aici, spunând că 
sunt de la Scotland Yard. Cu toate acestea, înainte de alt lucru, 
vă anunţ ca n-aţi fost răpite. Maşina este la dispoziţia celeia 
dintre voi care doreşte să plece la Londra. În locul vostru, aş 
rămâne. 

Le povesti cele ce se întâmplaseră. Cele trei vedete păreau să 
capete încredere. 

— Ai vorbit foarte cinstit, Miss Holm, spuse lrene Cromwell; 
rămân. 

— Pentru ce vom fi aici mai în siguranţă decât la Londra? 
întrebă Sheile Ireland. 

— Pentru că avem pe Horace şi Hoppy, spuse Pat; şi pentru că 
nimeni nu cunoaşte refugiul nostru. Acum, propun să luăm un 
cocktail. 

— Asta e o bună idee, declară Hoppy. 

Horace servea tocmai friptura, când deodată rămase nemişcat, 
cu capul plecat. Patricia făcu la fel. Auziseră sbârnâitul motorului 
Rândunica. 

x x * 

Inspectorul Teal nu era la Scotland Yard când Raddon 
telefonase. Fu pus İn curent cu aceasta imediat ce intră, o 
jumătate de oră mai târziu, şi imediat se duse în Parkside House 
pentru a interoga pe portar. După zece minute, înțelese după 
descrierea călătorilor că sora, lui Miss Avery nu era alta decât 
Patricia Holm, şi că Hoppy conducea maşina. 

Inspectorul se gândi că pierdea un timp prețios. Sări în maşina 
care-l aştepta la uşă şi plecă la Cornwall House. Templar era 
plecat. Nu era nici la apartamentul lui din Chelsea. 

— Du-mă la Weyhidge, spuse el şoferului. Poate că-i acolo. 
Trebuie să întrec totul. 

Faţa posomoritâ a inspectorului se lumină brusc când 
apropiindu-se de pavilion, constată că ferestrele erau luminate. 
Sări din maşină, sună şi bătu la uşă. Uşa fu întredeschisă. 


— Templar e aici? întrebă el. 

— Cine? Vreti să spuneţi poate Mister Templar? 

— Da, Mister Templar! spuse inspectorul batjocoritor. 

— Dacă doriţi să... murmură Horace. 

Simon Templar, în smoking, cu o ţigară în gura, îndepărta pe 
credinciosul lui servitor. 

— Lasă, Horace, spuse el. Intră Claude. Te aşteptam. 

— Ah! mă aşteptai. Ai fost îndrăzneţ azi după amiază, dar 
acum ştiu că tu eşti Mister Z... 

— Ah! murmură Sfântul; atunci sunt doi, căci l-am văzut pe 
Mister Z chiar astă seară. 

Teal. Ridică din umeri. 

— Am motive să cred, spuse el încet, că ai răpit pe Miss Avery 
şi că o ţii sechestrată. Nu voi părăsi această casă înainte de a fi 
cercetat din subsol şi până-n pod. 

— Pentru ce să-ţi dai atâta osteneală, dragul meu? protestă 
Simon. N-am răpit şi n-am sechestrat pe nimeni. Am negat că 
Miss Avery ar fi aici? Ea a sosit acum o oră, cu Patricia. Tocmai 
mâncam. Ai sosit la cafea. 

— Ah! făcu Teal, recunoşti că este aici? Recunoşti deci că eşti 
Mister Z.? 

— Idiot! murmură Sfântul. N-am recunoscut nimic. Ti-am spus 
că Miss Avery a cinat cu noi. Dacă asta înseamnă că eu sunt 
Mister Z. tu poţi tot aşa de bine să fii marele Lama din Tibet. Mai 
avem încă două invitate, două femei frumoase. Dacă-mi promiti 
să fii cuminte, te voi prezenta. 

Se îndreptă spre sufragerie. Teal îl urmă. 

În picioare pe pragul uşii, cu mâinile vârâte în cordonul 
pardesiului, Teal privi pe cele patru tinere aşezate în fotolii, în 
jurul căminului. El cunoştea pe Pat şi Beatrice Avery, dar avu o 
tresărire când auzi pronunţându-se numele lrene-i Cromwell şi 
Sheila Ireland. 

Se adresă Beatrice-i. 

— Miss Avery, spuse el, aţi venit aici de bună voie? 

— Nu e prea drăguţ, ceea ce mă întrebaţi, răspunse Beatrice; 
nu e drăguţ pentru Mr. Templar... 

— N-am intenţia să fiu drăguţ în privinţa lui Mr. Templar, spuse 
Teal batjocoritor. Dacă v-a adus aici cu forţa... 

— E ridicol, i-o tăie Beatrice, drept cine-l luaţi pe Mr. Templar? 


Drept Barbă-Albastră? A 

Inspectorul nu răspunse. İntelesese că Beatrice Avery n-o să-l 
ajute deloc. Era chiar convins că era sinceră. 

— Mulţumesc, spuse el, e inutil ca să insist. 

— Ai mâncat desigur peşte sau spanac, spuse Sfântul cu un 
aer admirativ. Faci progrese serioase. Totuşi, o greşeală: l-am 
văzut pe Mister Z..., în astă seară timp de cinci minute. 

Teal ridica din umeri. 

— Îndată ce cineva îţi face vreo confidentâ, tu începi... spuse 
el. 

— Îţi vorbesc sincer, Claude. Mister Z era până astă seară Mr. 
Otto Zeidelmann. E un om gras şi puternic. Poartă o barbă 
neagră şi ochelari cu margini de os. Vorbeşte cu un accent 
german foarte pronunţat şi are un fel caraghios de a fugi. Are un 
birou în Bryerby House, în Victoria, dar nu te duce să-l cauţi 
acolo. Nu cred să se mai întoarcă. 

Teal privea pe Simon fără să spună un cuvânt. 

Se întoarse pe călcâie şi plecă. Sfântul îl urma şi închise uşa 
sufrageriei. 

— Haide, Claude, spuse el; nu te lăsa bătut. Nu sunt Mister Z. 

— Înţeleg, răspunse Teal. Miss Avery, Miss Cromwell, Miss 
lreland. Trei vedete. Trei victime posibile ale lui Mister Z. Dacă tu 
nu eşti Mister Z, ai adus aici pe aceste trei femei pentru ca să fie 
în siguranţă în timp ce îl urmâreşti pe şantajist. 

— Şi iată un revolver, urmă Sfântul, scoțând din buzunar un 
obiect învelit într-o batistă. E al meu, dar un oarecare Raddon a 
lăsat pe el amprente. Fii drăguţ şi verifica dacă ele nu aparţin 
vreunui client de-al vostru. O sa vin sa te văd mâine dimineaţa. 
Ai înţeles? 

— Da, spuse Teal. Cine a telefonat la Scotland Yard? 

— Raddon, omul cu amprentele. 

Simon însoţi pe inspector până la uşă. 

— Buna seara, Claude, spuse el. 


VIII 


Sfântul, revenit în sufragerie, se lepădă de aerul sau de 
nepăsare şi sprijinit de cămin, puse întrebări celor trei femei. 


Nu era uşor de interogat trei femei care erau sub teroarea 
amenintarilor lui Mister Z, totuşi Simon reuşi să afle ceva. 

Cu două sau trei luni mai înainte, Marcia Landor, vedeta 
studiourilor Atlantic, turna ultimele scene dintr-un film când se 
îmbolnăvi deodată. A trebuit să se întrerupă turnarea. Se şoptea, 
în cercurile autorizate, că Marcia fusese ameninţată de şantajist. 
Apoi într-o dimineaţa, fu găsită moartă în patul său: luase o doză 
puternică de veronal. 

Coronerul dădu verdictul unei morţi accidentale, dar aceleaşi 
cercuri informate ştiau că Marcia nu se sinucisese pentru că, 
când i s-a descoperit cadavrul, avea pe faţa o tripla tăietura, în 
formă de Z, care desfigura pe frumoasa vedeta a studiourilor 
Atlantic. 

— Nimeni n-a ştiut vreodată ce-a văzut Marcia în acea seară, 
nici unde s-a dus, spuse Sheila Ireland, întorcând nervos între 
degete tigaretul... Sărmana Marcia! Eu am înlocuit-o la 
studiourile Atlantic. 

— Şi de-atunci v-a fost frica, spuse Simon. Tuturor vedetelor le- 
a fost frica. Una din ele, pe care aţi cunoscut-o bine, a părăsit 
Anglia. Este fără îndoiala desemnata ca victima No. 2 şi No.3 este 
Beatrice. 

Miss Avery se cutremura. 

— De trei săptămâni, spuse ea, am primit odată pe săptămână 
un telefon și o voce guturala, cu un puternic accent străin, îmi 
cerea să mă prepar să-i dau zece mii de lire şi mă prevenea de 
ceea ce mă aştepta dacă refuzam să plătesc sau dacă anuntam 
poliţia. Trebuia să dejunez la Dorchester, după ordinul dat astăzi 
şi dacă constatam ca furculitele şi cutitele desemnau un Z pe 
masă, trebuia sa las plicul pe poşetă. Când ai venit, am crezut că 
ai fost trimis de Mister Z. 

— Acest om este foarte oribil, murmură Sfântul şi pentru sine 
adăugă: Aceste tinere preferă mai bine să plătească decât sa fie 
desfigurate. 

A doua zi dimineaţa, când Simon pleca la Londra, Beatrice 
Avery şi lrene Cromwell nu se sculaseră încă; singură Sheila 
Ireland plecase la studio, promițând sa se întoarcă după amiaza. 
Era singura dintre cele trei vedete pe care amenințările lui Mister 
Z o impresionau cel mai puţin. 

Teal primi pe Templar în biroul său. 


— Ce mai este nou? întrebă Sfântul. 

— Ceea ce mi-ai spus despre Zeidelmann e exact, răspunse 
Teal. A închiriat acest birou acum trei luni. Venea acolo numai 
scara. N-a primit niciodată scrisori. N-a lăsat amprente digitale. 

— Şi acele de pe revolver, care, fie zis în trecere sunt ale 
mele? 

Teal luă arma dintr-un sertar şi o întinse lui Simon, apoi îi dădu 
o fotografie antropometrică din faţă şi din profil a unui oarecare 
Nathan Everill. 

— Îl cunoşti, spuse inspectorul. 

— Da, este Andy Gump, alias Raddon. A fost vreodată 
condamnat? 

— Odată. În 1933. Era secretarul particular al lui Mr. Sentnel, 
directorul unei firme de cinema. A imitat iscălitura lui Mr. Sentnel 
şi a făcut cecuri false. Trei ani de închisoare. După asta s-a ţinut 
deoparte. Scrie scenarii, mi se pare. 

— Scenarii, Claude; e de asemenea locotenentul lui Mister Z... 
cunoaşte lumea cinematografică şi poate să informeze bine pe 
stăpânul lui. Ai văzut pe Mr. Sentnel? 

— Am să-l văd azi după amiază. 

— Şi eu, spuse Sfântul. 

Se ridică şi dispăru înainte ca Teal să aibă timpul să răspundă. 

Mr. Hubert Sentnel, celebru în lumea cinematografică, nu 
primea uşor pe oamenii pe care nu-i cunoştea. 

Cu toate acestea, Sfântul făcu şi minunea asta. Puse o carte de 
vizită într-un plic şi o trimise lui Mr. Sentnel. 

Aşteptă două minute. 

Când intră, Mr. Sentnel era singur; acesta privea cu luare 
aminte cartea de vizită a lui Templar. 

Această scrisoare, avea dedesubtul numelui lui: „cu privire la 
Mister Z”. 

— la loc, domnule Templar, spuse Sentnel întinzând spre el o 
cutie de țigarete. Vă cunosc. 

— Toată lumea mă cunoaşte, spuse Simon modest. 

Alese o ţigară şi o aprinse fără grabă. Sentnel aştepta, 
neliniştit, învârtind între degete un creion. Era un om mic de 
statură, slab, chel, cu o faţa de pasăre şi cu un aer de o vitalitate 
extraordinară. 

— AŞ fi refuzat să primesc un necunoscut, spuse el, care ar fi 


venit să-mi vorbească de mister Z... Dar dacă d-voastră va 
ocupați de această afacere, este deci serioasă. 

— Foarte serioasă, spuse Simon. Mister Z exista ca d-voastră şi 
ca mine. 

— Dar pentru ce aţi venit sa mă vedeţi cu privire la asta? 

— Pentru că aveţi un funcţionar, un oarecare Nathan Everill, 
asupra căruia puteţi, sper, să-mi furnizaţi câteva informaţii. 

— Nu vreţi să spuneţi poate că e Mister Z... strigă Sentnel. 
Asta nu e posibil. 

— N-am spus că el e Mister Z... i-o tăie Sfântul, dar ştiu că 
lucrează pentru el. Ne poate ajuta sa ajungem până la Mister Z. 

— Dacă arestezi pe Mister Z...,Templar, spuse Sentnel, îţi vom 
fi toţi profund recunoscători. Ştii că s-a produs deja o uşurare. Sa 
vezi vedetele noastre căzând bolnave misterios la sfârşitul unui 
film important, este teribil. 

— Dumneata de asemeni? mormăi Simon. 

— Nu ştiu dacă e numai o coincidenţă, dar Mary Donere 
turnează pentru mine ultimele scene din Vanity Fair şi de doua 
zile, pretinzând o indispozitie, refuză sa vie la studio. Orice ar fi, 
sunt gata să-ţi spun ceea ce ştiu despre Everill. A avut totdeauna 
nevoie urgent de bani. 

Sfântul nu mai asculta. Privea. Privea mâinile lui Hubert 
Sentnel, degetele nervoase care învârteau un creion. Şi-şi aminti 
alte două mâini... 

Brusca descoperire pe care o făcuse din întâmplare îl uimise 
peste măsură de tare şi el tresări ca şi cum ar fi fost trezit din 
visare când cineva bătu la uşa. 

— Inspectorul Teal a sosit, domnule, spuse secretarul 
particular al lui Sentnel. 

— Mulţumesc, o să-l primesc imediat. 

Apoi lui Simon: 

— Aşteptam vizita inspectorului. Se interesează şi el de Everill. 

— Ştiu, răspunse Sfântul. De fapt, i-am furat rândul lui de 
audienţă. Pot să ies pe altă uşă? 

— Desigur, spuse Sentnel, ridicându-se. Aş vrea sa vorbesc 
mai mult cu d-ta, domnule Templar. Poliţia e foarte abilă, dar în 
acest caz particular... Poţi să iei masa cu mine asta seară? 

— Cu plăcere. 

— Perfect. Revin-o sa mă iei la ora 6. Vom merge cu maşina. 


Locuiesc in Bushey Park. 

Simon se întoarse la Cornedall House. Măsură mult timp 
salonul, fumând un număr mare de tigarete. La ora dejunului, 
chemă pe Pat la telefon. 

— Am făcut cunoştinţa unui oarecare Hubert Sentnel, îi spuse 
el, şi cred că ştiu cine este Mister Z... lau masa cu el în seara 
asta. 

— Cu Mister Z sau cu Sentnel? 

— Ascultă, dragă, vei avea multe de făcut. Hoppy 
deasemenea... Îi vorbi timp de zece minute. 

Suna şase când Simon pătrunse din nou în biroul lui Sentnel. 
Acesta îl aştepta. Coborâră împreună. Cineastul se aşeză la 
volanul unui Rolls-Royce oprit aproape de trotuar. 

Noaptea era complect cernită, când Sentnel întoarse volanul la 
dreapta şi porni printr-o stradă mărginită de stejari. El încetini 
pentru a întoarce la stângă şi, brusc două umbre săltară pe scări, 
de fiecare parte şi deschiseră uşile. 

— Opreşte maşina, spuse o voce cu accent de gheaţa. 

Sfântul vroia, să apuce revolverul, când simţi un lucru rece 
care se puse pe ceafa lui. Sentnel frânase maşina, mobilizând 
Rolls-ul. 

— Ce va să zică asta? mârâi Sentnel. 

Apoi brusc: 

— Atenţie, Templar! îi dau drumul! 

Omul care era de partea lui Sentnel îi dădu o lovitură cu 
mânerul revolverului în cap şi cineastul se prâbuşi pe volan 
înainte de a putea da drumul la maşina. 

— Coboară, Sfântule, spuse vocea lui Raddon. 

Simon ascultă. Recunoscu, tonul lui Raddon-Everill, pântecul 
enorm al lui Zeidelmann şi văzu alţi doi oameni ieşind din umbră 
şi încadrându-l. Se îndreptară, printre arbori, spre o altă stradă 
unde era un fel de automobil-furgon ale căror uşi erau deschise. 
Sfântul se lăsă închis. Furgonul se puse în mişcare. 


IX 


În obscuritatea ce domnea în furgon, Sfântul constată că nu-l 
percheziţionaseră. Fuseseră mulţumiţi sa-i ia revolverul. Aprinse 


liniştit o tigareta şi aşteptă. Furgonul mergea acum pe o stradă 
excelentă. După un sfert de oră, vehiculul se întoarse la stângă şi 
porni pe un drum în stare proastă. Însă câteva minute ajunse la o 
alee cu pământ moale. Furgonul se opri. 

Simon auzi voci şoptind, apoi uşile se deschiseră. Fascicolele 
luminoase a trei lămpi electrice puternice pătrunseră în 
întunericul din furgon. 

— leşi, spuse Raddon, sec. 

Sfântul ascultă. Furgonul se oprise lângă o tindă de piatră. 
Simon fu târât în interiorul unui fel de hall umed cu pereţii goi. 
Aici, fu perchezitionat minuţios, îi fu luat şi pumnalul pe câre-l 
legase de antebraţul stâng. Mister Z... îşi amintea de felul cum 
ştia Simon să-l mânuiască. 

Apoi îi încrucişară mâinile în faţă şi-i legară încheieturile. 

— Urcă! 

Fu împins spre o scară care tremura, foarte repede, care urca 
în spirală lângă peretele unui turn rotund. Nu avea parmalâc... 

Urmat de cei patru oameni, Sfântul ajunse sus într-o cameră 
rotundă care semăna cu un trotuar circular larg. Înăuntru se 
deschidea imensul cerc negru care corespundea cu golul făcut de 
scară. 

Raddon împinse pe Sfânt lângă perete şi trecu sfoara care lega 
mâinile lui Simon într-un inel de fier İntepenit în piatră, deasupra 
capului prizonierului. Raddon înnodă solid frânghia. 

— Pot încă să zvârl cu picioarele! spuse dulce Sfântul. 

— Aşteaptă, spuse Mister Z. batjocoritor. 

Cei doi oameni care nu vorbiseră încă, ascultând de un semn 
al lui Mister Z... rostogoliră spre Sfânt o piatră mare fixată solid la 
capăt cu un cablu subţire. Unul din ei legă cablul de gleznele 
prizonierului. 

— Acum poţi să dai din picioare! spuse Mister Z. 

Sfântul nu răspunse. Cu braţele ridicate, ţinute întinse de inelul 
fixat deasupra capului, constată ca nodul de la încheieturi era un 
simplu lat şi se întreba pentru ce neglijaseră sa-i lege braţele mai 
bine. 

Drept răspuns la această întrebare mută, cei doi oameni la un 
semn al lui Mister Z... împinseră piatra spre deschizătura 
centrală. Greutatea întinse picioarele lui Simon. Frânghia de la 
încheieturi se întinse, strângând latul. 


Mister Z... umbla neglijent cu pumnalul lui Simon în mâinile lui 
înmănuşate. 

— Te-ai amestecat în afacerile mele, murmură el, cu acelaşi 
accent puternic german. Spune-mi ce ştii sau ia-ţi adio de la 
frumoasa ta faţă. 

— Oh! spuse Simon, foarte calm, eu nu sunt vedetă de cinema. 
Litere alfabetice pe faţa mea nu-mi vor întrerupe cariera. 

— Nu vrei sa răspunzi la întrebare? spuse moale Mister Z... 
Atunci iată ce voi face! Am să tai frânghia care ţine încheieturile 
tale legate de inelul de fier şi-ai să cazi de la o înălţime de 60 de 
picioare. Apoi o să îndepărtăm frânghia şi o să se spună că a fost 
un simplu accident. 

Sfântul a privea fix pe Mister Z... | se părea că un fel de 
nebunie ucigătoare pune stăpânire pe omul cu pântecul mare, 
dar răspunse liniştit la ameninţarea cu moarte: 

— Haide! Ce mai aştepţi? 

Mister Z... făcu doi paşi înainte şi începu să taie frânghia cu 
pumnalul. Simon desfăcuse mâinile și degetele lui se agâtarâ de 
inel în momentul când ultimele fire de cânepă cedau sub tăişul 
lamei. Lama alunecase. Sfântul nu se mai susţinea, deasupra 
abisului, decât cu puterea degetelor. 

— E drăguţ așa, murmură el. 

Sustinea dubla greutate a pietrei şi a corpului său cu o singură 
mână, zvârli mâna dreaptă, apucă capul lui Mister Z... cu braţul şi 
strânse. 

Otto Zeidelmann nu era puternic şi nu cunoştea apărare 
clasică contra unei lovituri ca asta. Stătea moale, inert în braţul 
lui Simon. 

Raddon şi complicii săi săriră prea tărziu în ajutor. 

Dacă mai mişcati, spuse Simon rece, Mister Z... mâ va însoţi în 
călătoria spre fundul abisului. 

Cei trei bandiți ramaserâ nemişcati. 

— Hei! Templar! strigă o voce de jos. Eşti acolo sus? 

— Da, Hoppy, strigă Sfântul. Urcă şi încredinţează-te. 

Se auzi trosnind scările, apoi Americanul, suflând ca o 
locomotivă, apăru, urmat de Patricia. Dacă lui Hoppy îi repugna 
sa gândească şi să reflecteze, era în schimb un om de acţiune. O 
secundă după sosirea lui, ridicase piatra grea pe marginea 
trotuarului şi desfăcu nodul. Patricia dezarma liniştită pe Raddon 


şi pe cei doi oameni ai lui. 

— Aţi sosit la timp, spuse Sfântul surâzând. Hoppy, crezi că te 
poţi însărcina să-l ţii pe Mister Z? 

— Cu degetul cel mic. 

Apucă pe Mister Z... de gulerul hainei şi-l puse pe picioare. 

Simon se aplecă şi luă pumnalul. 

Ţine-l, Hoppy, spuse el. Întoarce-l cu faţa la mine. Eu de 
asemenea sunt chirurg câteodată. 

Cu o mişcare repede, care făcu pe Patricia să tresară, înfipse 
lama pumnalului în enorma burtă a lui Mister Z. Se auzi o 
şuierătură lungă şi bondocul se dezumflâ ca un pneu crăpat. 

— Mă întrebam dacă va şuera barba, ochelarii şi palăria lui 
Mister Z. 

— Miss Sheila Ireland, murmură el. 

— Dar, spuse în fine Pat, când îşi regăsi sângele rece, mi-ai 
spus că Mister Z... era Sentnel. Am crezut-o. De altfel, Horace l-a 
dus la casa din Weybridge, să audă vorbindu-se de Sentnel. 
Sheila ştia că-l cunoaşte pe Raddon şi că putea să vorbească. İn 
acest caz, era forţată să lucreze imediat dacă bănuielile mele 
erau adevărate, bine înţeles. Şi am avut dreptate. 

— Ea a părăsit locuinţa îndată ce am vorbit de vinovăția 
eventuala a lui Sentnel, spuse Pat; dar nu m-aş fi gândit 
niciodată... 

— Am înţeles, în biroul lui Sentnel, urmă Sfântul. Acesta 
învârtea între degete un creion. Brusc mi-am amintit că la 
Bryerby House, Mister Z... făcuse acelaşi lucru, dar gestul era 
diferit. În mintea mea o a treia imagine se ivi: am revăzut pe 
Sheila Ireland İnvârtind între degete tigaretul. 

Privi lung pe tânăra femeie care se sucea în zadar ca sa scape 
din strânsoarea brutală a lui Hoppy. 

— Ai fugit de asemenea într-un mod straniu, în strada după ce 
ai părăsit biroul din Bryerby House, spuse el. Cât despre motivele 
care te-au împins la crimă, am ezitat mult timp ca să înţeleg că 
era vorba de o rivalitate între vedete. Dar Raddon te avea în 
mâna, de la moartea Marciei Lancon... şi lui îi trebuiau mulţi 
bani! 

Se întoarse spre Pat: 

— N-am văzut nimic din vechiul castel, spuse el. Unde suntem? 

— E o casă locuibilă care cade în ruine, spuse Pat. Trebuie să 


fie a lui Mister Z. 

— Pariez că o să descopăr aici o casă de bani. Nu pot să lucrez 
totdeauna pentru glorie. Afacerile sunt afaceri. Hoppy, tu du pe 
aceşti patru, strâns legaţi, în furgon, până la Weybridge. Pat te 
va însoţi şi-mi va lăsa „Rândunica”. N-o să întârzii mult aici. Pat, 
sosind, va chema prin telefon pe amicul nostru Claude. 

Se întoarse spre Sheila Ireland. 

— Am un amic care se interesează mult de cinema, spuse el. 
Vă va procura la amândoi, ţie şi lui Raddon, câte un contract de 
lungă durată. Filmele asupra închisorilor au în acest moment un 
succes considerabil. 


SFÂRŞIT 


